ועדת הפנים והגנת הסביבה, כנסת 25, פרוטוקול מספר 149, 2023-12-05 00:00

יעקב אשר: בוקר טוב לכולם, אני פותח את ישיבת הוועדה

יעקב אשר:  על סדר היום נושא שאני רואה בו חשיבות עליונה

יעקב אשר:  למרות שהיום כולם מתעסקים בלחימה ובדברים כאלה ואחרים, אני חושב שהנושא הזה חייב להיות בראש סדר היום של מקבלי ההחלטות במדינת ישראל כי אנחנו זוחלים או דוהרים למשבר גדול מאוד

יעקב אשר:  כבר חווינו אותו לפני המלחמה, חשבנו שזה קצת השתפר, אבל באה הלחימה עם כל הבעיות האובייקטיביות שלה

יעקב אשר:      הנושא הוא: הירידה בעסקאות מקרקעין בשל מצב המלחמה וההשלכות על מלאי ומחירי הדירות לטווח הבינוני והארוך

יעקב אשר:  מלאי ומחירי הדירות – כל מילה פה, כל דבר כזה הוא בסופו של דבר משבר גדול שיכול להתרגש עלינו

יעקב אשר:  לכן הוועדה עושה כרגע הרבה מאוד מאמצים בכל מה שקשור לעניין הזה, הרבה מאוד, עד עכשיו לפחות, בדגש על מה שקשור לתכנון ובנייה, רגולציה וכל הדברים הללו

יעקב אשר:  הוועדה עסוקה הרבה מאוד, וכבר הביאה כמה תיקוני חקיקה שפותחים ומסדרים, שמשמנים את הגלגלים האחד עם השני שעובדים מאוד לאט בכל מה שקשור לנושא הרגולציה

יעקב אשר:  התחלנו עם זה הרבה מאוד, בדגש על ממ"דים ומרחבי ביטחון, אבל אני חושב שחלק מהדברים אנחנו נשליך בהמשך הדרך לתכנון גם ביחידות דיור רגילות ולא רק לתוכניות של ממ"דים בלבד

יעקב אשר:  יש הרבה מאוד הישגים, ואנחנו נשכפל אותם בזמן הקרוב כדי לגרום לכך שלפחות בתכנון ובנייה הרגולציה תהיה יותר טובה ומהירה

יעקב אשר:       כמו כן, הוועדה קיימה חמישה דיוני מעקב בנושא של המחסור בעובדים בבנייה

יעקב אשר:  לצערנו הרב, היינו צריכים חמישה דיונים כדי בסוף לגרום לכך שהממשלה תאשר תזכיר לגבי הקלות בנושא של הבאת עובדים שיצא על ידי משרד השיכון, ולא תקשור את דווקא ורק להסכמים בילטרליים שהם יותר ארוכי טווח ויותר איטיים

יעקב אשר:  התקבלה החלטה טובה

יעקב אשר:  לא מספיק טובה, כי זה מעט מדי, אבל אם זה יצליח אז אני מקווה – כך גם נאמר בישיבת הממשלה – שיאשרו את זה גם בכמויות יותר גדולות

יעקב אשר:  וגם כאן יש הרבה חסמים, הרבה רגולציה – כן יתפרסמו התקנות, לא יתפרסמו התקנות

יעקב אשר:  הרבה מאוד דברים שאנחנו תמיד אוהבים להיות בהם המדינה הכי מסודרת בעולם, ובגלל זה אנחנו עוצרים את הבנייה במדינת ישראל

יעקב אשר:       יש מחסור עצום בכוח אדם

יעקב אשר:  גם אם בשלב מסוים יוחזרו לעבוד עובדים מהרשות בצורה כזו או אחרת, זה יהיה בכמויות נמוכות הרבה יותר ממה שהיה עד עכשיו, חד משמעי, כי סידורי הביטחון או תנאי הביטחון והבדיקות של כל אחד ואחד יהיו הרבה יותר מורכבים וקשים

יעקב אשר:  גם מקודם, עם העובדים האלה, היה מחסור, ולכן אני חושב שהמדינה צריכה לפתוח את שעריה ולהביא כמה שיותר, בכל אמצעי שהוא

יעקב אשר:       אני שומע שבשבוע האחרון – חיים, תעדכן אותי אם אני טועה – נפתחו כבר השערים, וזה מתחיל להיראות יותר טוב

יעקב אשר:  חבל שזה לקח חודש, חודש ושבוע, עד שזה התחיל לזוז

יעקב אשר:  אני מקווה מאוד שאנחנו נצליח להשלים את החסר הזה ולעלות את זה

יעקב אשר:  אני אומר כאן למנכ"ל משרד השיכון: קיבלתם את כל הרוח הגבית מאיתנו ללכת על הצעת מחליטים הזאת בכל הכוח

יעקב אשר:  לא יכול להיות שבענפים אחרים שיודעים לכמת את זה לעגבנייה הבינו שצריך לעשות את זה, ובענף כזה מורכב, שהוא לא עגבנייה, אבל הוא יכול להרכיב מהר מאוד ולהגיע לבעיות מאוד גדולות, הבינו את זה קצת יותר מאוחר

יעקב אשר:       אגב, למי ששואל, תהיה ישיבת מעקב מספר שש

יעקב אשר:  בשבוע הבא אני רוצה לכנס את הוועדה כדי לשמוע מרשות האוכלוסין: כמה נכנסו, כמה בדרך, האם נפתחו שערי המדינה או שעדיין אנחנו בודקים את עצמנו בציציות בשביל להיות מדינה הכי מסודרת והכי הומנית בעולם – בגלל זה גם כל-כך אוהבים אותנו בעולם כנראה

יעקב אשר:  אנחנו צריכים לדאוג לעצמנו

יעקב אשר:  ולדאוג לעצמנו זה אומר שלא יהיה מצב שבו חברות בנייה יפשטו רגל, שלא יהיה מצב שבו אנחנו נימצא בבועה, בחוסר אדיר של יחידות דיור בגלל האטה בהתחלות בנייה, בגלל כמה דברים אובייקטיביים, הריבית שהייתה לנו מקודם, למרות שיש לנו שם בשורות טיפה יותר טובות, אבל זה כבר נשחק אל מול בעיית המלחמה וכל הדברים הללו

יעקב אשר:       אני מנסה להביא את משרדי הממשלה לשולחן עגול בעניין הזה, ביחד עם היזמים והבונים ועם כולם

יעקב אשר:  אני רוצה לדעת מה התוכנית שלכם היום – לא בעוד חודשיים-שלושה – כדי לגרום לכך שבעוד חודשיים-שלושה הדברים יראו אחרת

יעקב אשר:  לצורך הדבר הזה צריך לעשות דברים שצריך לעשות אותם

יעקב אשר:  וצריך לעשות אותם היום, כל אחד בתחום שלו, במקום שלו ובכיוון שלו

יעקב אשר:  מבחינתי זו מטרת הדיון היום

יעקב אשר:  אנחנו ננסה ללחוץ

יעקב אשר:  אני לא מנהל את המשרדים, אני יכול רק לנסות ולנצל את כוחה של הוועדה כדי להעלות את הדברים על השולחן, לדחוף את מי שצריך, את המשרדים הרלוונטיים בעניין הזה

יעקב אשר:       רק לא מזמן, לפני כמה חודשים היה חוק ההסדרים ועשינו שם כמה דברים טובים

יעקב אשר:  הגיעו מהאוצר ומכמה מקומות אחרים, באו עם חששות כאלו ואחרים: אנחנו נקדם, לא נקדם, מאוד חשוב

יעקב אשר:  להציל את הענף הזה – זה לא רק בחוק ההסדרים, וגם שם באו דברים מאוד מסוימים וחלק מהדברים שעולים כנראה יותר כסף לא באו

יעקב אשר:  להציל את הענף – זה היום, לחזות מראש

יעקב אשר:       ואתם יודעים מה? אני שמחתי ונעצבתי מאוד שבמסגרת הדיונים על הפיצויים לכל המקצועות במשק, למרות שבהתחלה משרד האוצר לא שם את כל הנושא של הפיצויים לענף הבנייה, בסוף יצאו עם ההישג הזה

יעקב אשר:  אני לא נכנס כרגע אם זה הישג טוב או לא טוב

יעקב אשר:  אז שמחתי מצד אחד – כי בסוף מדובר באנשים, מדובר בחברות שמעסיקות אלפי עובדים וכולי

יעקב אשר:  אבל מצד שני, את כל הכוחות שלי ואת כל התקציבים והמשאבים שאני משקיע בעניין הזה בשביל לתת פיצויים, אני מעדיף שתשקיעו אותם היום בלהזרים את השוק זה – ואתם לא עושים את זה

יעקב אשר:  תכף יספרו לי על דברים קטנים פה ושם

יעקב אשר:  אבל לא עושים את זה, ולא עושים את זה מספיק, בכל תחום

יעקב אשר:       אני באמת מצפה ממשרד השיכון, ממינהל מקרקעי ישראל, ממשרד האוצר, מבנק ישראל שנמצא כאן, אני חושב שצריך לחשוב היום על הכלים איך אנחנו נגרום לאנשים להיכנס לשוק ולעשות עסקאות ולקחת משכנתאות, בצורות כאלה ואחרות, כי הסטגנציה הזאת תקפוץ לנו לפנים בצורה שיהיה קשה מאוד לתקן אותה אחר כך

יעקב אשר:      בתחילת הדיון אני מבקש מממלא מקום הכלכלן הראשי במשרד האוצר – שאמור לצאת אחר כך – לתת סקירה

יעקב אשר:  אני מבקש גם סקירה וגם הכיוונים שאתם חושבים שעל הממשלה לעשות בעניין הזה

ד"ר שמואל אברמזון: אני הגעתי לפה בעיקר כדי לתת את הרקע של הנתונים

ד"ר שמואל אברמזון:  אני אשאיר לאגף התקציבים לייצג את העמדות

ד"ר שמואל אברמזון:  ברקע הדברים אני גם אציין קצת את הכיוונים שלנו

יעקב אשר: אגף התקציבים התייצב היום בחסר

יעקב אשר:  אני כבר יכול להגיד לך מה הם יגידו

אסף וקסלר: - - - במילואים, למען הסר ספק

יעקב אשר: לא, אל תענה לי

יעקב אשר:  אל תענה לי

יעקב אשר:  תעשה לי טובה, אני יודע מה המילואים ומתי המילואים

יעקב אשר:  אני בחרתי לשתוק, אז אל תגרום לי לדבר

ד"ר שמואל אברמזון: (מוקרנת מצגת)     אני רוצה לתת את הרקע של הנתונים שיש בפנינו: גם נתונים של הלמ"ס, גם נתונים שהאגף שלנו אוסף ומעבד על בסיס נתוני רשות המיסים

ד"ר שמואל אברמזון:  קודם כל, עסקינן בהתחלות הבנייה, אלה הנתונים, זה הקו הכחול שאתם יכולים לראות והמשולש שמייצג את המחצית הראשונה של 2023

ד"ר שמואל אברמזון:       כמו שאתם בוודאי יודעים, 2023 הייתה שנת שיא בהתחלות הבנייה

ד"ר שמואל אברמזון:  מעל 67,000 התחלות בנייה נרשמו בלמ"ס

ד"ר שמואל אברמזון:  במחצית הראשונה של 2023 אומנם הייתה ירידה, ועדיין אנחנו מדברים על סדר גודל של 15,000 התחלות בנייה ברבעון

יעקב אשר: אבל אם אתה לוקח את החודשיים-שלושה האחרונים, השאלה כמה אתה מנסה לתרגם אותם ולשכפל אותם להמשך מצב המלחמה, לעוד חודשיים-שלושה

יעקב אשר:  מה זה נותן לנו? 
     

ד"ר שמואל אברמזון: אין פה את הנתונים של המלחמה

ד"ר שמואל אברמזון:  זה נתונים של הרבעון השני של הלמ"ס

ד"ר שמואל אברמזון:  בהמשך החודש אנחנו מצפים לנתונים של הרבעון השלישי

ד"ר שמואל אברמזון:  לצערנו, בסטטיסטיקה תמיד יש דיליי

ד"ר שמואל אברמזון:  אבל בכל מקרה, מה שראינו טרום המלחמה, בלי הבעיות המאוד מהותיות שיש היום עם העובדים הפלסטינים - - -     

יעקב אשר: אין לך נתונים של רשות המיסים או של הבנקים בעניין הזה?     

ד"ר שמואל אברמזון: לא

ד"ר שמואל אברמזון:  אלה נתונים שנאספים רק על ידי הלמ"ס

יעקב אשר: אבל מה התחזית שלכם?     

ד"ר שמואל אברמזון: אין לנו תחזית בנושא הזה

תומר רוזנר: זה חמור מאוד

ד"ר שמואל אברמזון: חשוב לי רק להראות שבהינתן שלא הייתה מלחמה באותה תקופה, התחלות הבנייה עדיין היו בקצב שבראייה רב שנתית נותן מענה כנראה די משמעותי ומספק לגידול במשקי הבית

ד"ר שמואל אברמזון:  אבל שני הרבעונים הראשונים לא אומרים מה יהיה בעתיד

יעקב אשר: יש לנו פה היום שני רבעונים

יעקב אשר:  השלישי הוא גם לא המלחמה עדיין, נכון? רק הרביעי?      

ד"ר שמואל אברמזון: נכון

יעקב אשר: זאת אומרת, אנחנו נמתין ונחכה

יעקב אשר:  זאת אומרת, אנחנו לא עושים הערכות

יעקב אשר:  זאת אומרת, אתם רוצים שאני אעריך את זה? הרי אפשר לנסות להבין דבר מתוך דבר ולהעריך, לפחות מגמות

יעקב אשר:      אנחנו רגועים עכשיו, כי זה מה שאנחנו רואים

יעקב אשר:  זה אפילו נראה נחמד, כי זה מלפני חצי שנה

ד"ר שמואל אברמזון: לא, אני אגיד מה אני חושב שאפשר לקחת מפה

יעקב אשר: אתם צריכים להתריע, אתם צריכים להדליק - - - 
     

ד"ר שמואל אברמזון: אנחנו נגיד, ואנחנו גם מתריעים

ד"ר שמואל אברמזון:  כבר באותה תקופה הייתה ירידה מאוד משמעותית בעסקאות – אנחנו נעבור גם על הנתונים האלה – ובכל זאת ראינו שגם כשרואים את הירידה בעסקאות, ככל הנראה, אפשר לפרש את זה, בהינתן שבאמת מטפלים בבעיות המימון ובהינתן שלקבלנים יש היתרים, יש עדיין את האינסנטיב להתחיל התחלות בנייה

ד"ר שמואל אברמזון:       שוב, זה לא אומר מה יהיה בעתיד

ד"ר שמואל אברמזון:  יכול להיות שיהיו שם בעיות ונצטרך להתמודד איתן, אבל זו הפרשנות שלנו

יעקב אשר: העתיד – זה היום בבוקר ואתמול בבוקר

ד"ר שמואל אברמזון: (מוקרנת מצגת)     אני רוצה להוסיף

ד"ר שמואל אברמזון:  יש פה גם את הברים של המחירים

ד"ר שמואל אברמזון:  היה חשוב לנו לשים אותם, כי בסוף גם הדיון הזה בהתחלות הבנייה – שהוא מאוד מאוד חשוב – צריך להזכיר לנו את מטרת המדיניות הנוספת, שהיא אולי לא פחות חשובה, וזה הנושא של מחירי הדיור

ד"ר שמואל אברמזון:  ישראל היא למעשה שיאנית של ה-OECD בעלייה של מחירי הדיור בשנים האחרונות

ד"ר שמואל אברמזון:  אתם רואים את זה גם מהנתונים של השנים האחרונות, 2022 גם הייתה שנת שיא בנושא הזה

ד"ר שמואל אברמזון:       כשאנחנו באים לפתור בעיה אחת, צריך להזכיר לעצמנו שיש לנו עוד מטרות

יעקב אשר: כן, אבל אתה מבין גם שזה קשור אחד עם השני?     

ד"ר שמואל אברמזון: בוודאי, זה קשור

ד"ר שמואל אברמזון:  אבל הפתרונות צריכים להיות כאלה שלא פוגעים במטרה הנוספת, שהיא בסופו של יום לא פחות חשובה ככל הנראה

יעקב אשר: הורדת המחיר?     

ד"ר שמואל אברמזון: כן, יחד עם הגדלת ההיצע

יעקב אשר: אבל לפחות במוסדות האקדמיים שאני למדתי, הבנתי שכשיש מצאי מספיק – אז המחירים יורדים

ד"ר שמואל אברמזון: בוא נקווה שגם הפעילות שתיעשה על ידי הממשלה, תוודא שהדברים האלה קורים

יעקב אשר: אבל מה הפעילות שאתם ממליצים לממשלה לעשות?   

ד"ר שמואל אברמזון: אנחנו נגיע לדיון הזה

ד"ר שמואל אברמזון:  אני התחלתי מנתונים, אז בוא נדבר על הנתונים

יעקב אשר: כן, התחלת מהאין נתונים, נקרא לזה ככה

ד"ר שמואל אברמזון: (מוקרנת מצגת)     כאן אתם תראו את הנתונים של מלאי הדירות הלא מכורות

ד"ר שמואל אברמזון:  בקו הכחול העליון רואים שאנחנו נמצאים היום בשיא של מלאי הדירות של הקבלנים שנותרו למכירה, מעל 60,000 דירות שממתינות להימכר ועדיין לא נמצא להן קונה

ד"ר שמואל אברמזון:  ממש רואים עלייה הדרגתית

יעקב אשר: זה נתון של איזה חודש?     

ד"ר שמואל אברמזון: זה נתון של מלאי, הכי עדכני והאחרון שיש לנו בספטמבר

יעקב אשר: מאיפה הנתון הזה הגיע?     

ד"ר שמואל אברמזון: הוא מגיע מהלמ"ס

יעקב אשר: 	 	תסביר לי איך יש להם את הנתון הזה ואין להם את הנתון הקודם שמעניין אותנו

ד"ר שמואל אברמזון: 	זה לא אותו דבר

ד"ר שמואל אברמזון:  התחלות בנייה – זה לא דירה שהסתיימה ומחכה למכירה

ד"ר שמואל אברמזון:  זה אירוע אחר

ד"ר שמואל אברמזון:  ברגע שיש לך דירה שנמצאת ברשותך והיא נרשמה כדירה, זאת סטטיסטיקה אחרת

תומר רוזנר: ברור שזאת סטטיסטיקה אחרת

חיים ילין: אלה לא דירות מוכנות

יעקב אשר: אגב, ההגדרה של דירות במלאי – זה דירות שמוכנות לאכלוס?     

ד"ר שמואל אברמזון: כן

חיים ילין: מה פתאום, זה לא נכון

חיים ילין:  זה פשוט שגוי

ד"ר שמואל אברמזון: סליחה, סליחה

חיים ילין: זה לא נכון

ד"ר איל ארגוב: יש כאן נציגת הלמ"ס, אם אתם רוצים

יעקב אשר: כן

רינת כהן מורנו: שלום

יעקב אשר: שלום וברכה

יעקב אשר:  אולי תסבירי לנו, תעזרי לנו קצת?     

רינת כהן מורנו: כן

רינת כהן מורנו:  אני אתן גם קצת תחזית לרבע השלישי

יעקב אשר: אני אפסיק אותך לרגע

יעקב אשר:  אני מבין שיש כאן נציגים של משפחות

יעקב אשר:  אחרי שנגמור סבב קטן אני אתן לאחד מכם לדבר

יעקב אשר:  חבל שלא ידעתי את זה לפני הישיבה, הייתי נותן לכם בפתח הישיבה

יעקב אשר:  אז בעוד כמה דקות

יעקב אשר:       בבקשה

רינת כהן מורנו: אני אדייק כמה דברים, ואתן גם קצת תחזית לרבע השלישי וגם קצת נתונים על אוקטובר

רינת כהן מורנו:  אני לא אגיד את המספרים המדויקים, אלא באחוזים

רינת כהן מורנו:  אנחנו נפרסם את הנתונים המדויקים ב-20 בדצמבר

רינת כהן מורנו:       קודם כל, ברבע השלישי יש גידול מאוד יפה מבחינת התחלות הבנייה

רינת כהן מורנו:  אנחנו מדברים על גידול של כמעט 20% ממה שנצפה ברבע השני

רינת כהן מורנו:  גם מבחינת כמות ההיתרים יש עלייה מאוד גדולה ברבע השלישי

רינת כהן מורנו:       לגבי אוקטובר, אנחנו כבר רואים ירידה בהיתרים וגם בהתחלות הבנייה – של 30% בהיתרים ו-37% בהתחלות

יעקב אשר: זה מחק לנו את הבשורה הטובה הזאת

תומר רוזנר: אבל לעומת מה?     

רינת כהן מורנו: עוד פעם: הנתונים של אוקטובר הם נתונים ארעיים, אנחנו עדיין בעיצומו של האיסוף

יעקב אשר: היא אומרת שבהתחלות הבנייה יש מגמה בסביבות ה-30%

תומר רוזנר: ירידה לעומת מה?     

יהודה מורגנשטרן: אני לא הבנתי

רינת כהן מורנו: לעומת ספטמבר

רינת כהן מורנו:  בגדול, אלה הנתונים שאספנו עד כה

רינת כהן מורנו:      לגבי המלאי של הדירות הלא מכורות, הוא מבוסס על: היתרי הבנייה פחות הדירות שנמכרו, ללא קשר להתחלות הבנייה

רינת כהן מורנו:  זאת אומרת, יש לנו נתונים על ההיתרים

רינת כהן מורנו:      לגבי התחלות הבנייה, אנחנו צריכים לפנות למדווחים שלנו כדי לקבל נתונים לגבי ההתחלה

יעקב אשר: כן, אבל אחרי ההתחלה - -     

תומר רוזנר: יש גמר

יעקב אשר: - - זה כבר נקרא מלאי?     

רינת כהן מורנו: המלאי לא קשור לגמר, כי אפשר למכור דירה גם לפני היתר ולפני שהיא נגמרה

יעקב אשר:  איך אתם מנתחים את המלאי הזה שנמצא ולא נמכר?     

רינת כהן מורנו: יש כמות של היתרים, הנפקת דירות בהיתרים, המכירות שהולכות ויורדות, אז המלאי עולה

יעקב אשר: זאת אומרת, עיכוב בהנפקת היתרים זאת אחת הסיבות?     

ד"ר שמואל אברמזון: הפוך

יעקב אשר: או הפוך?     

יעקב קוינט: הפער בין היתרים לבין דירות מכורות

יעקב אשר: אז הפוך

רינת כהן מורנו: נכון

ד"ר שמואל אברמזון: (מוקרנת מצגת)     היושב-ראש, זה בעצם מה שהיא אומרת: הקו החלש יותר זה בדיוק הירידה במכירות

ד"ר שמואל אברמזון:  במקביל להוצאת היתרים שמגדילה את המלאי, הוא אמור להיות מקוזז על ידי רכישות

ד"ר שמואל אברמזון:  אבל בגלל הירידה בכמות העסקאות אנחנו באמת רואים את תנועת המספריים הזאת

יעקב אשר: כמה הירידה בכמות העסקאות?     

ד"ר שמואל אברמזון: יש ירידה מאוד משמעותית

ד"ר שמואל אברמזון:  אנחנו יכולים לראות את זה

יעקב אשר: תגיד לנו באיזה חודשים וכמה

ד"ר שמואל אברמזון: (מוקרנת מצגת)     בתחום העסקאות אנחנו רואים שפל

ד"ר שמואל אברמזון:  סך העסקאות החדשות ויד שנייה משקפות את כל הירידה בביקוש

ד"ר שמואל אברמזון:  אנחנו רואים ירידה מאוד משמעותית כבר מ-2022

ד"ר שמואל אברמזון:  זה כמובן קשור גם לעליית הריבית

ד"ר שמואל אברמזון:  ירדנו משיאים של 40,000 לאזור ה-15,000 רכישות ברבעון, ממש צניחה בסדרי גודל של יותר מ-50%

ד"ר שמואל אברמזון:       הנתונים הכי טריים שיש לנו הם של חודש ספטמבר

ד"ר שמואל אברמזון:  נמכרו 6,000 דירות בלבד, ירידה של 26% ממה שהיה בהשוואה לחודש מקביל אשתקד

ד"ר שמואל אברמזון:  אז אנחנו בירידות מאוד מאוד משמעותיות, דו ספרתיות

יעקב אשר: את יכולה להשלים, עם המידע שיש לכם?     

רינת כהן מורנו: בנתוני אוקטובר יש שפל מאוד רציני, לפחות מבחינת הדירות החדשות

יעקב אשר: זאת אומרת, מעבר לירידה שהוא דיבר עליה, בספטמבר?     

רינת כהן מורנו: אנחנו מדברים על פחות מ-1,000 דירות

ד"ר שמואל אברמזון: גם אנחנו רואים את הנתון הזה באוקטובר, וגם נתונים נוספים

יעקב אשר: מה המשמעות של זה?     

ד"ר שמואל אברמזון: עצירה של עסקאות

ד"ר שמואל אברמזון:  ממש עצירה

ד"ר שמואל אברמזון:  מזכיר את ימי הסגר בקורונה

ארז מלול: אתה רוצה שהוא יגיד את זה? הרי הבנת לבד

יעקב אשר: אם הייתי סינוואר, הייתי אומר שזה כבר מספיק לי בשלב א'

ד"ר שמואל אברמזון: טוב, לא יודע לגבי סינוואר - -      

יעקב אשר: לא, שנבין את ההשלכות של זה

ד"ר שמואל אברמזון: - - אבל זו בהחלט עצירה של עסקאות בשוק הנדל"ן, מאוד מזכיר את הסגר הראשון בקורונה

ד"ר שמואל אברמזון:       (מוקרנת מצגת)     אתם רואים פה נתוני מחירים

ד"ר שמואל אברמזון:  קצת להרגיש את הדינמיקה של ירידות המחירים: בכחול הכהה אתם רואים את מדד מחירי הדירות החדשות בשוק החופשי

ד"ר שמואל אברמזון:  בנתון הבהיר יותר אתם רואים את מדד מחירי הדירות החדשות סך הכול

ד"ר שמואל אברמזון:  הבהיר כולל גם את הדירות של מחיר למשתכן או מחיר מטרה או מה שמסובסד

ד"ר שמואל אברמזון:  אלה עסקאות שמטבען הן יותר יציבות מבחינת המחיר, הן צמודות למדד, ופחות רואים את התנודתיות

ד"ר שמואל אברמזון:      במידה מסוימת, הנתון של הדירות החדשות הוא קצת יותר משקף

ד"ר שמואל אברמזון:  אתם יכולים לראות את הדינמיקה: בהתחלה הירידה הייתה יותר משמעותית בדירות החדשות, ואז רואים איזושהי הדבקה לאורך זמן גם של מחירים של סך הדירות

ד"ר שמואל אברמזון:       אז כן רואים בשנה האחרונה דינמיקה של ירידה, והיום אנחנו כבר בירידת מחירים

יעקב אשר: אתה יכול להשלים עד אוקטובר? או שאת יכולה להשלים בחלק הזה?     

רינת כהן מורנו: כרגע לא

ד"ר שמואל אברמזון: (מוקרנת מצגת)     פה אתם רואים את זה גם בפרספקטיבה שנתית

ד"ר שמואל אברמזון:  ברור לכולם וכולם מכירים את זה שהיו פה שנים מאוד משמעותיות של עליות מחירים, שנה אחרי שנה, שנה אחרי שנה

ד"ר שמואל אברמזון:  היוצאת דופן היא 2018, שאחרי מאמץ ממשלתי מאוד גדול להגדלת ההיצע, יחד עם מטה הדיור וסט רחב של מאמצים הביאה לנו את הירידה

ד"ר שמואל אברמזון:  אתם יכולים לראות את הפרופורציות: מינוס 0

ד"ר שמואל אברמזון: 8% בשנה אל מול עליות מאוד דרמטית בשנים שלאחר מכן

ד"ר שמואל אברמזון:       לאחר 2018 אנחנו ראינו המשך עליות מאוד משמעותיות של מחירים, כולל עליות דו ספרתיות בשנתיים האחרונות

ד"ר שמואל אברמזון:  נכון להיום אנחנו רואים – במבט מינואר עד אוגוסט – ירידת מחירים

ד"ר שמואל אברמזון:  ועדיין, שוב, אני חושב שהפרופורציות מאוד בולטות

יעקב קוינט: אתם לוקחים בחשבון את עליית התשומות?     

ד"ר שמואל אברמזון: לא, זה מדד פשוט

ד"ר שמואל אברמזון:  נכון, הוא לא לוקח בחשבון את עליית התשומות, אבל ככה מודדים מדד

ד"ר שמואל אברמזון:  יש גם מדד תשומות שעולה

ד"ר שמואל אברמזון:  ועדיין, כשאתה מסתכל על הפרופורציות של העליות למול הירידות שהיו עד עכשיו, אתה רואה שממש אי-אפשר להשוות בכלל למה שחווינו בשנים האחרונות מבחינת עליות מחירים

ד"ר שמואל אברמזון:  חלק קטן מזה יכול להיות מוסבר על ידי עליית התשומות, אבל זה באמת חלק קטן

ד"ר שמואל אברמזון:       (מוקרנת מצגת)     אנחנו מציגים לכם פה נתונים שמגיעים בדיליי, הם עד 2020

ד"ר שמואל אברמזון:  אבל בכל זאת חשוב לנו לשים אותם על השולחן אל מול העלייה במחירים

ד"ר שמואל אברמזון:  באופן טבעי, הייתה גם עלייה ברווחיות של יזמיות הבנייה הגדולות, הקבלנים הגדולים, ואנחנו רואים שיעורי רווח לפני מס דו ספרתיים יפים

ד"ר שמואל אברמזון:       זה עד 2020, אלה הנתונים שיש לנו, אבל היו פה שנים באמת מאוד מאוד יפות גם מבחינת הרווחיות

מיטל להבי: אתה יכול להסביר את הצבע האדום?     

ד"ר שמואל אברמזון: (מוקרנת מצגת)     כן

ד"ר שמואל אברמזון:  האדום זה שיעור רווח לפני מס וכחול זה שיעור מס חברות

ד"ר שמואל אברמזון:  בנוסף לזה ששיעור הרווח עלה, הקבלנים כמו שאר המגזר העסקי בישראל נהנו גם מהפחתה של שיעורי המס על אותו רווח

ד"ר שמואל אברמזון:  כל אלה מאוד תרמו לרווחיות שנצברה בחברות הקבלניות לאורך השנים, ויש הרבה מאוד סיבות להאמין שגם 2022-2021 הרווחים היו מאוד מאוד יפים

ד"ר שמואל אברמזון:       נעבור הלאה

ד"ר שמואל אברמזון:  היושב-ראש, את שני השקפים האחרונים אנחנו שמנו לבקשתכם – הנתונים של מיסוי, נתוני גביית מע"מ ממחירי הדירות

ד"ר שמואל אברמזון:  אני לא מציע להתעמק יותר מדי בנתונים האלה או להתעכב עליהם, כי הרבה פעמים הנתונים של מיסוי הם בדיליי

ד"ר שמואל אברמזון:  המיסוי משולם בדיליי

ד"ר שמואל אברמזון:  יחד עם זאת, המגמה ברורה: הם גם משקפים את הירידה בעסקאות, ואתם יכולים לראות את המגמה של הירידה הזאת

ד"ר שמואל אברמזון:      כנ"ל בשקף הבא, שהוא מדבר על כלל ההכנסות ממיסוי מקרקעין – גם מס השבח וגם מס הרכישה

ד"ר שמואל אברמזון:  אז רואים באמת את הצניחה הזאת

ד"ר שמואל אברמזון:  לצערי, אנחנו מרגישים אותה בגירעון

ד"ר שמואל אברמזון:  יש לזה גם משמעויות מקרו-כלכליות

ד"ר שמואל אברמזון:  אנחנו לא מרוצים מהירידה בעסקאות ומהירידה בפעילות, ורואים את זה גם בנתונים כאן

ד"ר שמואל אברמזון:  אבל שוב, צריך לזכור שזה בדיליי מסוים

יעקב אשר: למה הנתונים שיש לך פה הם רק עד אוגוסט? זה לא תלוי במס, אלה נתונים שלכם

ד"ר שמואל אברמזון: לא, הנתון שפה הוא עד נובמבר

יעקב אשר: הקודם, הקודם היה עד אוגוסט

תומר רוזנר: המע"מ

ד"ר שמואל אברמזון: יש שם עניינים של דו חודשיות, העיבוד של חלק מהנתונים עוד לא הסתיים

יעקב אשר: בסדר

ד"ר שמואל אברמזון: בכל מקרה, המגמה ברורה: יש ירידה בעסקאות, זה מתבטא במיסים, לא מפתיע

יעקב אשר: אתה עוצר פה?     

ד"ר שמואל אברמזון: עד כאן

ד"ר שמואל אברמזון:  אם אתם רוצים, אני אעביר את - - -     

יעקב אשר: אני מבקש לדעת, אני יודע שכלכלן הראשי או כלכלנית הראשית יודעים גם לומר את דעתם לגבי מה צריך לעשות

יעקב אשר:  בלי להיכנס כרגע לפרטים, אבל בגדול – מה צריך לעשות במצב כזה

יעקב אשר:  לא הבאנו אתכם רק לנתונים

ד"ר שמואל אברמזון: אני אגיד את עיקרי הדברים מבחינתי, ואני אשמח שאסף ימשיך להתייחס או שאר נציגי האוצר

ד"ר שמואל אברמזון:       קודם כל, ברור שהסיטואציה שעובדים לא מגיעים לעבוד – היא הדבר הכי דחוף והכי מרכזי שקורה היום בשוק הנדל"ן

ד"ר שמואל אברמזון:  אין בכלל אח ורע לבעיה אחרת, וזה הדבר שצריך להתמודד איתו ולחשוב מה אפשר לעשות איתו

ד"ר שמואל אברמזון:  בלי זה הדברים פשוט לא יקרו, וזה ממש חסם מאוד מרכזי

יעקב אשר: לא התמודדו עם זה באוצר

יעקב אשר:  אנחנו התמודדנו

יעקב אשר:  ועדת הפנים של הכנסת הפכה להיות הבייביסיטר לעניין הזה

ד"ר שמואל אברמזון: טוב

ד"ר שמואל אברמזון:  זה דבר אחד

ד"ר שמואל אברמזון:  דבר שני, אני חושב שצריך לשאול האם יש בעיות מימון

ד"ר שמואל אברמזון:  אלה דברים שאנחנו בוחנים

ד"ר שמואל אברמזון:  האם יכול להיות שיש משהו שחוסם את היצירה של התחלות בנייה בין שלב ההיתר שמתקבל לבין השלב שבו הקבלנים יוצאים לעבוד

ד"ר שמואל אברמזון:  זה אזור שאנחנו מנסים לבחון, יש לנו כמה מחשבות ראשוניות, אנחנו עוסקים בעיקר בזה

ד"ר שמואל אברמזון:       אנחנו מאוד נזהרים, ומציעים גם לכם – לוועדה – להיזהר מלנקוט בצעדים שעלולים לפגוע בדינמיקה של ירידת המחירים, שאנחנו מקווים שתהיה לאזרחים

ד"ר שמואל אברמזון:  הצעדים שנשקלים כאן, צריכים גם לקחת בחשבון, כמו שאמרתי בהתחלה, שלא יהיו צעדים שיעכבו את היכולת של המחירים להתאים את עצמם למציאות החדשה

יעקב אשר: תסביר לי, לא הבנתי

יעקב אשר:  חשבתי שרק אני לא מבין, אבל אם גם היועץ המשפטי שלי לא מבין אז אני במצב טוב

ד"ר שמואל אברמזון: אז בוא ניתן לאסף

אסף וקסלר: יש 60,000 דירות שיכולות להימכר מחר בבוקר

אסף וקסלר:  הדירות האלה יימכרו בהיקף כזה או אחר, הן יורידו מחירים

אסף וקסלר:  לצורך הדוגמה, אם מחר בבוקר דירה שהיום מציעים אותה במיליון שקל, יציעו אותה ב-800,000 או 900,000 שקל - - -     

יעקב אשר: למה שיציעו אותה ב-800?     

אסף וקסלר: כדי למכור, מה זאת אומרת? שיורידו מחירים

אסף וקסלר:  בסוף זה שיווי משקל כלכלי

אסף וקסלר:  אם הביקוש ירד, זה אומר שצריך להתאים את המחיר

יעקב אשר: הבעיה היא לא אצלכם?     

אסף וקסלר: אני חושב שבוודאי יש פתרונות שוק שיכולים - -      

יעקב אשר: חיים, תוריד את המחיר ל-600

חיים ילין: אני הייתי רוצה להתייחס

אסף וקסלר: - - שיכולים לקרות, וזה הדבר שאנחנו שואפים אליו

אסף וקסלר:  אני מזכיר, יש פה עליית מחירים של 30% שקרתה

יעקב אשר: תפסיקו לשאוף ותתחילו לעבוד

יעקב אשר:  אתה צריך לגרום

אסף וקסלר: קשה לי לקבל את הטענה

יעקב אשר: אתה צריך לראות ערבויות כאלה ואחרות

יעקב אשר:  הם מתמודדים היום עם ריבית

יעקב אשר:  אתם גם לא מאשרים - - -     

אסף וקסלר: בסוף, אנחנו רוצים שהמחירים ירדו

אסף וקסלר:  אנחנו לא רוצים לייצר מנגנונים שימנעו ירידת מחירים

יעקב אשר: סליחה, אני מדבר עכשיו

יעקב אשר:      אתם אפילו לא מאשרים דחיית חוזים שהמדינה מוציאה על ידי מינהל מקרקעי ישראל או אחרים

יעקב אשר:  תכף נשמע את כולם

יעקב אשר:  אתם צריכים לנקוט בדברים

יעקב אשר:  גם הם

יעקב אשר:  אבל אני דואג להם? אני לא דואג להם, הם גם רוצים למכור

יעקב אשר:  הם גם סוחבים היום השקעות שמשלמים עליהן ריבית גבוהה מאוד בכל רגע, ובסוף מגלגלים את זה

אסף וקסלר: הייתה ירידת מחירים של 2%, אחרי עלייה של 30% ב-2022-2021

אסף וקסלר:  אני מזכיר שכל הפרויקטים האלה זה קרקעות שנמכרו ב-2019 וב-2020

אסף וקסלר:  זה פרויקטים שהבנייה התחילה בהם ב-2022-2021 במקרה הטוב

יעקב אשר: ברור

אסף וקסלר: שיורידו מחירים

אסף וקסלר:  אם יש סטרס בשוק, אני הייתי מצפה לראות את המחיר יורד והדירות נמכרות

אסף וקסלר:  המחירים לא יורדים

חיים ילין: והמיסים יורדים? ומחירי הקרקע יורדים?      

אסף וקסלר: מחירי הקרקע הם נגזרת של ההצעות של הקבלנים

חיים ילין: למה לא לחשוב, כדי לאפשר - - -     

אסף וקסלר: אנחנו הורדנו את מחירי המינימום

אסף וקסלר:  היום אתה יכול להוציא 15% משומה על קרקע

חיים ילין: כן, אבל אתה רוצה מס רכישה על קרקע, ואתה רוצה גם היטלי השבחה באמצע, ואתה רוצה גם אגרות על עובדים זרים שנכנסים – 20,000 שקל על כל עובד בשנה

חיים ילין:  אתה רוצה כל-כך הרבה דברים, וכל הדברים האלה פשוט לא מאפשרים להוריד מחירים

חיים ילין:       אתה יודע שהיום המחסור בעובדים זרים מקפיץ את מחירי שכר העבודה בענף הבנייה - -      

יעקב אשר: חד משמעי

חיים ילין: - - ב-40%-30%?     

יעקב אשר: לא, יותר

חיים ילין: יותר

יעקב אשר: במקצועות מסוימים יותר

חיים ילין: במקצועות מסוימים גם יותר

אסף וקסלר: כבר היה לנו דיון על זה פה בוועדה

יעקב אשר: היה דיון בוועדה, נתתם תשובה על האגרות

אסף וקסלר: אבל ברור שאם ההיצע יצטמצם, הורדת האגרה תתגלגל רק לתאגידי הקבלנים

יעקב אשר: אסף, תן לו לדבר בבקשה

חיים ילין: אסף, אתה מציע פה בעצם שענף הבנייה ישית על צווארו וילך להתאבד

חיים ילין:  זה מה שאתה מציע לו

אסף וקסלר: ממש לא

חיים ילין: זה מה שאתה מציע, כי ענף הבנייה נלחם כרגע על חייו

חיים ילין:  70%-60% מהגופים האלה הם לא אפריקה ישראל והם לא עזריאלי

חיים ילין:  אלה קבלנים קטנים והם מייצרים 80% מהיצע הדירות

חיים ילין:  אין להם את היכולת שאתה חושב שיש להם

חיים ילין:  הם אולי הרוויחו – אגב, מה אתה חושב שהם עשו עם הרווחים שהציג פה משרד האוצר? מה אתה חושב שקבלן עושה עם הרווחים שלו? הוא עושה שני דברים

חיים ילין:  אחד, הוא משלם לרשות המיסים מיסים גבוהים

חיים ילין:  שתיים, הוא לוקח את הרווחים האלה ומתרגם אותם לרכישות קרקע והתחלות בנייה חדשות

חיים ילין:  זה מה שהוא עושה עם הרווחים

ארז מלול: והוא ממונף גם

ארז מלול:  ממונף הרבה

חיים ילין: והוא ממונף הרבה

חיים ילין:  הענף הזה יושב על 500 מיליארד שקל חוב, זה כמו תקציב המדינה בערך

חיים ילין:  זה החוב שענף הבנייה יושב עליו

חיים ילין:  מה שאתה מציע פה בעצם, זה לשלוח את הענף הזה להתאבדות

אסף וקסלר: קשה לי להסכים עם אמירה כזאת

אסף וקסלר:  בסוף, יש פה שוק כלכלי שמתנהל באופן כלכלי

יעקב אשר: הבנתי

יעקב אשר:  אתם לא בעסק

אסף וקסלר: זה לא שאנחנו לא בעסק

יעקב אשר: הבנתי את הכול

אסף וקסלר: ראית את הנתונים לגבי הרווחים של הקבלנים

יעקב אשר: כמה יעלה למשלם המיסים – ושוב, אני שמח על ההחלטה הזו – מה הערכות שלכם לגבי אותו תיקון שנעשה בוועדת הכספים לגבי ההפסדים של ענף הבנייה? כמה להערכתכם יהיו הפיצויים?     

אסף וקסלר: אני לא בטוח שהבנתי את השאלה

ארז מלול: המתווה ההוא, מתווה הפיצויים שעשו

אסף וקסלר: מתווה הפיצויים לקבלנים?     

יעקב אשר: כן

אסף וקסלר: כ-300 מיליון שקל בחודש

ארז מלול: הבנת?     

יעקב אשר: הבנתי

יעקב אשר:  את זה אתם אוהבים לשלם מהר

יעקב אשר:  תסתמו את הפה – ושלום על ישראל

ארז מלול: במקום להשקיע

חיים ילין: עוד לא מצאנו מישהו שהצליח להיכנס ו - - -     

יעקב אשר: לא על זה הדיון עכשיו

יעקב אשר:  אני לא רוצה את זה

יעקב אשר:  אני רוצה שיפתחו לכם את האופציות לקדימה, ואז הכול ישתנה

יעקב אשר:  ברגע שאתם תעבדו יותר ממה שעובדים היום, גם הסיפור הזה ייראה אחרת

יעקב אשר:  אנחנו נדבר, נגענו רק בנקודה אחת

יעקב אשר:  עוד לא הגענו לנקודות האחרות, לא פחות חשובות, ששם משרד האוצר יכול להתערב ולעזור הרבה יותר, כמו למשל במכרזים של מדינת ישראל באמצעות רשות מקרקעי ישראל

יעקב אשר:       במקרה נמצא איתנו כאן מנכ"ל הרשות

יעקב אשר:  בבקשה, אני מבקש לשמוע מה קורה, מה אתם עומדים לעשות, מה אתם רוצים לעשות ומה לא נותנים לכם לעשות

יעקב קוינט: גם לנו יש מצגת

חיים ילין: אפשר עוד הערה אחת?     

יעקב אשר: כן

חיים ילין: לגבי המלאי של 70,000-60,000 שהוצג פה

חיים ילין:  נכון, הוא מלאי של דירות שנמצאות בהליכי הקמה

חיים ילין:  זה מלאי של דירות שיהיו לאכלוס בעוד שנה, שנתיים, שלוש

חיים ילין:  עדיין, ההשקעה בהן צריכה להתבצע

חיים ילין:  ההשקעה בדירות האלה היום מתייקרת בעשרות אחוזים

חיים ילין:  זאת אומרת, כל מה שמוצג פה כרווחים – אלה רווחים תיאורטיים על הנייר, זה יכול להתברר כהפסדים חריפים

יעקב אשר: טוב

יעקב אשר:  ינקי, ברשותך, משפחות החטופים – מי מדבר מטעמכן?     

דקל ליפשיץ: דקל ליפשיץ

יעקב אשר: דקל ליפשיץ, בבקשה

דקל ליפשיץ: קודם כל, תודה רבה על הרשות לדבר

דקל ליפשיץ:  אני נכד של עודד ויוכבד ליפשיץ שחזרה אלינו

דקל ליפשיץ:  בתור צעיר במדינה הזאת אין יותר מאושר ממני לשמוע את הדיון הזה, לשמוע שמתעסקים במחירי הדירות, כדי שאני אהיה מסוגל לגור פה בעוד חמש שנים

דקל ליפשיץ:       הלב שלי עצר ב-7 באוקטובר

דקל ליפשיץ:  סבא שלי נלקח, סבתא שלי נלקחה, והצליחו להחזיר רק את סבתא

דקל ליפשיץ:  אני יושב פה – ולא סגור על זה שגם לכם הלב נעצר

דקל ליפשיץ:  אני לא בא להטיח האשמות

דקל ליפשיץ:  אני בא להגיד שהדיון הזה – לא מרגיש לי שהוא רלוונטי לתקופה, כי אם זה מה שמתקיים כרגע, ולא מתעסקים כרגע בלהשיב את סבא שלי, להשיב את סמואל סיגל ואת כל שאר החטופים, אני חושב שהבעיה שלכם תהיה יותר עם מהגרים לחו"ל מאשר עם זה, כי לא יהיה לכם למי למכור את הדירות האלה, כי אנשים לא ירצו לחיות במדינה שמשאירה את האנשים מאחורה ונותנת להם למות מעבר לגבול

דקל ליפשיץ:       יש פה אחריות של ממשלה שלמה להחזיר את כולם הביתה שלמים ובריאים, שגם את זה אנחנו כבר יודעים שאי-אפשר להשיג, כי לא כולם בחיים, לצערנו הרב

דקל ליפשיץ:  אנחנו מקבלים כל יום הודעה על עוד פטירה, וכל פעם אני מקבל עוד מכתב להלוויה וצריך ללכת ולהופיע עוד פעם בניר עוז ולקבור עוד אחד מחברינו ואנשינו היקרים

דקל ליפשיץ:       אז כל יום שעובר פה ומדברים על מחירי הדירות – ועוד פעם אני אומר: אני רוצה לחיות פה בעוד חמש שנים, אני לא רוצה לעבור לגור בחו"ל

דקל ליפשיץ:  אבל איך אני יכול לסמוך על מדינה שלא דואגת להחזיר לי אותם ושמתעסקת בזה יום-יום בכל המחלקות, בין אם זה משרד הכלכלה, בין אם זה המשרד לאיכות הסביבה, וכדומה

דקל ליפשיץ:       אני חושב שזה צריך להיות משהו שעולה בכל דיון, כל הזמן, ולא לרדת מהפרק לשנייה אחת

דקל ליפשיץ:  תודה רבה

יעקב אשר: קודם כל – תודה לכם

יעקב אשר:  אנחנו גם נפגשנו אתמול בישיבת הסיעה שלנו ואמרנו לכם, אנחנו אומרים את זה כולנו: מבחינתנו הנושא הזה הוא נושא של פיקוח נפש

יעקב אשר:  הנושא של פדיון שבויים הוא מהערכים הגבוהים ביותר במסורת היהודית – גם לגבי דברים הלכתיים, שהם דורסים – ולכן החשיבות של הדבר הזה היא גדולה

יעקב אשר:       אנחנו כולנו תומכים ונותנים גב לממשלה בכל פעולה שהיא תעשה בעניין הזה

יעקב אשר:  לא תהיה ביקורת, ואני יכול לדבר לפחות בשמי ובשם חבר כנסת אחד שנמצא כאן, ארז מלול

יעקב אשר:  אנחנו העברנו את הדברים האלה למי שצריך

יעקב אשר:  הדיונים שאנחנו מקיימים כאן הם במסגרת הסמכויות שיש לנו

יעקב אשר:  יש ועדות שהן יותר קשורות לעניין הזה

יעקב אשר:  אבל אנחנו בהחלט נותנים לזה ביטוי, במקביל לדברים האחרים שמוטל עלינו לעשות

יעקב אשר:  זה לא מפחית מזה

יעקב אשר:       אם הייתי יודע שאני יכול לעשות עכשיו משהו ולקבל איזושהי החלטה כאן כרגע, בדין הדחיפות, ברור שזה היה קודם ולפני כל דיון אחר

יעקב אשר:  שוב, אנחנו בעניין, אנחנו נותנים את כל הגב לממשלה לקבל את ההחלטות הכי קשות והכי אמיצות בשביל להביא את האנשים האלה הביתה כמה שיותר – כי אמרתי, זה לא רק פדיון שבויים רגיל, זה שילוב עם פיקוח נפש, כמו שאתה אמרת, אנשים בגיל של סבא שלך

יעקב אשר:  בן כמה  הוא? 85, נכון?     

דקל ליפשיץ: 83

יעקב אשר: מכירים, לכל אחד יש

יעקב אשר:  מי שזוכה ויש לו הורים מבוגרים או סבים וסבתות, אנחנו יודעים מה זה בחיי השגרה

יעקב אשר:  אם הם לא לוקחים את הכדורים בזמן או אם הם לא נמצאים בביקורת רפואית

יעקב אשר:  אנחנו כולנו מבינים את המשמעות

יעקב אשר:  ראינו את הטיפול שם באחרים, שזכו לביסקוויט ולתה בלבד ולא שרדו

יעקב אשר:       כולנו מבינים את החשיבות

יעקב אשר:  כולנו איתכם, גם בתפילה, גם בהבעת העמדה הזאת

יעקב אשר:  אנחנו מתפללים שיהיו בשורות טובות, בעזרת השם, בקרוב

יעקב אשר:  תודה לכם

דקל ליפשיץ: תודה לכם

דקל ליפשיץ:       יובל אני מתנצל על ההתפרצות

דקל ליפשיץ:  שמי יובל, אני חתן של קית' שאת תמונתו אני מחזיק פה

דקל ליפשיץ:  חבר הכנסת אשר, אני מודה לך על הדברים

דקל ליפשיץ:  אבל, לצערי, התמיכה והתפילה והכבוד שאתם נותנים לנו פה לדבר בדיונים מול כל האנשים האלה, שהזמן שלהם מאוד מאוד יקר, זה מוערך ואנחנו מודים לכם על זה, אבל זה לא מספיק

דקל ליפשיץ:  אנחנו זקוקים למעשים אקטיביים

דקל ליפשיץ:  אנחנו זקוקים להנהגה במקומות שבהם הנהגה כשלה

דקל ליפשיץ:  הפנייה שלנו אליכם פה, בכנסת ישראל, היא שתנקטו יוזמה ותעסקו אקטיבית בהשבת החטופים

דקל ליפשיץ:       מתן גיבוי, תמיכה, תפילה – זה מדהים

דקל ליפשיץ:  לצערי זה לא מספיק, כי אנחנו כבר 60 ימים בתוך האירוע וחמי יחד עם חטופים רבים נוספים עדיין שם

דקל ליפשיץ:  כמו שדיברתם, השעון לא מתקתק לטובתם

יעקב אשר: בן כמה חמך?     יובל     בן 64

יעקב אשר:  רק רציתי להוסיף את זה

יעקב אשר:  תודה

יעקב אשר: שיהיו בשורות טובות

יעקב אשר:      מר קוינט, בבקשה

יעקב קוינט: קשה לי לדבר אחרי זה

יעקב קוינט:  כולנו כמובן איתכם, גם כפקידים, גם כממשלה

יעקב קוינט:  אני יכול להגיד לך שגם אנחנו באנו בשבוע הראשון לקיבוצים בעוטף ולערים

יעקב קוינט:  אני לא חושב שיש מישהו שיכול לעשות משהו ולא עושה אותו, כמו שיושב-ראש הוועדה אמר, בטח בתפילות ובמועקה ובאיך שזה מעיב עלינו ביום-יום

יעקב קוינט:  אנחנו מתפללים ומייחלים שיחזרו כולם במהרה, לכולנו יש בני משפחה שם

יעקב קוינט:  בעזרת השם

יעקב קוינט:       	(מוקרנת מצגת) 	 טוב, בואו נדבר על הדיור, בסוף גם בזה צריך לטפל

יעקב קוינט:  אנחנו היינו אחרי שנתיים של שיאים בשיווק יחידות הדיור ובעסקות

יעקב קוינט:  היעד ששר השיכון הציב השנה למנכ"ל משרד השיכון יהודה ולי, שאנחנו עובדים ביחד, כשני משרדים, היה לעמוד בהישגים – שהשגנו ואפילו עברנו אותם

יעקב קוינט:  אבל הרבעון האחרון, כל שנה, הוא הרבעון החזק ביותר, ואנחנו נקלענו למצב המלחמה בדיוק ברבעון הזה

יעקב קוינט:       עוד נתון חשוב שנכנס לנו פה לתוך המשוואה – דחיית הבחירות

יעקב קוינט:  הבחירות היו אמורות להתקיים בסוף אוקטובר

יעקב קוינט:  אנחנו היינו מסוכמים עם מספר ראשי רשויות על שיווקים שיהיו לאחר הבחירות, וגם השיווקים האלה חלקם נדחו כי לא - - - 
     

יעקב אשר: שר הפנים דיווח לי שהוא יוציא מכתב

יעקב אשר:  אנחנו הולכים על 30 בינואר, אני מקווה שבעזרת השם נצליח לעמוד בזה

יעקב אשר:  מאוד מקווה

יעקב אשר:  הוועדה נתנה אפשרות נוספת: ב-27 בפברואר

יעקב אשר:  אם זה יצליח בינואר – ומשרד הפנים גם אמר שכן – אז כנראה ש - - -     

ארז מלול: מלבד הערים המפונות כמובן

יעקב אשר: כן, מלבד אותן 15 או 17 רשויות

תומר רוזנר: 14 אולי

יעקב אשר: או 14 רשויות

ארז מלול: שם צריך לקבל הרבה החלטות

יעקב אשר: אז לפחות ספק אחד הובהר לנו, בואו נקווה שזה גם יצליח

יעקב קוינט: חלק מהשיווקים נדחו בגלל המצב הזה

ארז מלול: למה? איך זה קשור לבחירות?     

יעקב אשר: למה? מאיזו סיבה?     

יעקב קוינט: אני אגיד

יעקב קוינט:  יש ראשי רשויות שאנחנו עובדים איתם, משתדלים לעבוד איתם בתיאום מלא

יעקב אשר: הם אמרו לו: תבוא אליי עם זה אחרי הבחירות

יעקב קוינט: הם העדיפו לא להיכנס לקונפליקטים

ארז מלול: בגלל ניגודי העניינים וכאלה?     

יעקב אשר: לא, לא

יעקב קוינט: לא, לא ניגודי העניינים

יעקב אשר: ניגודי דעות בעיר

יעקב קוינט: כי בסוף לא תמיד שכונה חדשה שמשווקת זוכה לתמיכה, ולא תמיד זה בקונצנזוס

ארז מלול: יושב-ראש הוועדה היה ראש עיר, הוא מבין בזה יותר מכולנו

יעקב קוינט: יש מחלוקות אגב בנייה, ולכן - - -     

יעקב אשר: ברור, ברור, דוחים תפוח אדמה הלוהט הזה

יעקב קוינט: (מוקרנת מצגת)     יחד עם זאת, אנחנו נעבור את השיאים שהיו בשנים שקדמו לכך, וגם השנה אנחנו נשווק ונפרסם כמות של כ-75,000 יחידות דיור ונעשה עסקאות של כ-55,000 יחידות דיור

יעקב קוינט:  זה נמוך מהשנתיים הקודמות, אבל אלה עדיין נתונים גבוהים מאוד

יעקב קוינט:       מאז פריצת המלחמה לא סגרנו עדיין מכרזים

יעקב קוינט:  נכון להיום אנחנו קבענו שבשבוע האחרון של דצמבר אנחנו נסגור את המכרזים שהיו באוויר

יעקב קוינט:  המכרזים האלה הם מכרזים שפורסמו גם במהלך התקופה, אנחנו לא מפסיקים לפרסם מכרזים

יעקב קוינט:  זאת אומרת, המכונה לא עוצרת וממשיכה להוציא ולפרסם מכרזים

יעקב קוינט:  לא סגרנו מכרזים

יעקב אשר: הודעה על מכרזים?     

יעקב קוינט: חוברות ומועדים שנדחים מעת לעת

יעקב אשר: יש ביקוש לזה מבחינת סיורי קבלנים?     

יעקב קוינט: אני חושב שיש ביקוש

יעקב קוינט:  אנחנו לא עושים סיורי קבלנים

יעקב קוינט:  היו פניות של קבלנים כדי לסגור, גם בגלל חוסר הוודאות בשוק, שהיה צריך לבוא ולראות מה קורה, גם מבחינת העובדים, גם מבחינת המימון של הבנקים, שזה צעד משלים לצעד של דחיית התשלומים לגבי מכרזים שנסגרו קודם ל-7 באוקטובר, וגם כי חלק גדול מהשחקנים – אם זה יזמים, אם זה נושאי משרה בחברות היזמיות – היו במילואים, ורצינו לתת אפשרות להגיש הצעות גם למי שנמצא בשירות מילואים בתקופה הזאת, לאפשר את הזכיות, ולא לפגוע בכאלו שלא פעילים עכשיו

יעקב אשר: מה החסם שאתה מזהה מבחינת התהליך הזה? אתה חושב שהוא יתקדם? או שאם היינו יודעים לתת איזשהם תמריצים כאלה ואחרים, לא סתם מתנות, אלא תמריצים שנוגעים בבעיות התזרימיות של אותן חברות, דחיות תשלומים כמו שהזכרתי מקודם, כמובן בעלויות הפיתוח – שהתחלתם את המהלך הזה, אבל אני רוצה להעצים אותו יותר

יעקב קוינט: תכף יהודה ירחיב בנושא הזה

יעקב קוינט:  אני חושב שהבעיה, כשל שוק, עשויה להיווצר בפריפריה

יעקב קוינט:  ערך הקרקע הוא אפסי, הוצאות הפיתוח הן כבר גבוהות מההצעות

יעקב קוינט:  צריך לתת לזה מענה

יעקב קוינט:  יהודה ידבר על התוכנית שאנחנו מובילים יחד עם האוצר

יעקב קוינט:  אם היית שואל אותי לפני ה-7 באוקטובר, הייתי אומר לך שיש לנו בעיה

יעקב קוינט:       מי שעומד מולנו אלה הבנקים

יעקב קוינט:  אנחנו רואים את הנתונים, את מספר יחידות הדיור הלא מכורות

יעקב קוינט:  אנחנו רואים את מחירי הקרקעות במכרזים שנסגרים, אנחנו רואים את הירידה

יעקב קוינט:  היא עדיין לא באה לידי ביטוי באופן מלא במחירי הדירות הנמכרות

יעקב קוינט:  אני חושב שמי שעומד מולנו אלה לא בהכרח הקבלנים עצמם, אלא הבנקים היו יכולים לתת - - -     

יעקב אשר: ברור, הם הצינור שלהם

יעקב קוינט: נכון

יעקב קוינט:  בסוף, כשהם יקבלו את ההחלטה האסטרטגית שהמחירים יורדים – המחירים ירדו בצורה יותר משמעותית

יעקב אשר: כן, אבל אתה יודע שהמדינה לא אוהבת את ההחלטה הזאת

יעקב קוינט: אנחנו משחקים פה גם מולם

יעקב קוינט:  יש פה הרבה שחקנים

יעקב קוינט:  זה גם משחק פסיכולוגי, והם משחקים אותו יפה – גם הקבלנים וגם הבנקים

יעקב אשר: הם לא רוצים את ההשפעה אחר כך על כל שוק המשכנתאות

יעקב קוינט: אין ספק שיש לזה השפעה על מה שנעשה בשנים האחרונות

תומר רוזנר: הכשל

יעקב אשר: הכשל של השוק

תומר רוזנר: אנשים לא יחזירו

יעקב קוינט: אין ספק שזה תדלק את השוק בשנים האחרונות

יעקב קוינט:       אנחנו נתנו מענה בדחיית התשלומים לקבלנים ויזמים שזכו לפני ה-7 באוקטובר

יעקב קוינט:  אפשרנו פריסת תשלומים, זו החלטה שהתקבלה עוד קודם

יעקב קוינט:  נתנו מענה חלקי לשוק הדיור בהשכרה

יעקב קוינט:  אלה פתרונות שדיברנו עליהם אצלך בוועדה

יעקב קוינט:  נתנו אפשרות למכור חלק מהיחידות למשקיעים פרטיים

יעקב קוינט:  זאת אומרת, משקיע פרטי יכול לרכוש דירה שמיועדת להשכרה בפרויקט להשכרה, היא יכולה להיות רשומה על שמו, בסוף התקופה היא תחזור אליו

יעקב קוינט:  רוב הפרויקט ינוהל על ידי החברה

יעקב קוינט:       עתה יש עדיין בשוק משקיעים פרטיים

יעקב קוינט:  במקום שיקנו דירה בשוק חופשי, הם יכולים להצטרף כקבוצה או כפרטיים למישהו שניגש למכרזים האלה ולרכוש את הדירה הזאת

יעקב קוינט:  גם אם התשואה נמוכה, אנשים לוקחים את הדירות האלה, בטח אם זה מנוהל

יעקב קוינט:  הניהול פה מבטיח גם את הגבייה הוודאית של דמי השכירות

יעקב קוינט:  אני חושב שיש פה אפשרות לעודד את השוק הזה

יעקב קוינט:  אנחנו רק עכשיו אמורים להתחיל את זה

יעקב קוינט:       דבר נוסף, אפשרנו ליזמים שאמורים לקבל קרקעות בזכות ייזום, לקבל היקפי קרקע גדולים יותר אם הם יעשו פרויקטים של דיור להשכרה

יעקב קוינט:  אם אנחנו הוצאנו עכשיו 1,000 יחידות דיור בנתיבות, וזו קרקע של חברה מעבדת כזאת או אחרת, הוא יכול היום לקבל היום 20% מהקרקע, והוא יוכל לקבל 40% אם הוא יעשה פרויקט של דיור להשכרה

יהודה מורגנשטרן: באותה החלטה גם הורדנו את מחיר המינימום

יעקב קוינט: נכון, הורדנו בכלל את מחירי המינימום בשכירות

יעקב קוינט:  מחירי הקרקע הם לא חסם

יעקב קוינט:  זאת אומרת, זה יכול לרדת – בהינתן זה שיש מספר מציעים – גם ל-15% מערך הקרקע

יעקב קוינט:       אני לא ארחיב על מה שעשינו באזורי קו עימות, אבל העברנו החלטה במועצת מקרקעי ישראל בראשות שר השיכון לפני כשבוע, שמעודדת ונותנת מענה גם ליישובים העירוניים ובוודאי ליישובים הכפריים, גם לקיבוצים וגם למושבים, קווי עימות בכלל – גם צפון, גם דרום

יעקב קוינט:  זה מענה ראשוני, אבל משמעותי, כשנקודת המוצא היא שערך הקרקע באזורים האלה הוא אפס

יעקב קוינט:  ועדיין, ויתרנו על תשלומים, ככל שהיו, לגבי השיוך, נתנו להם אפשרות להרחיב את הפרויקטים לאנרגיה סולארית, נתנו להם אפשרות לפרויקטים לתעסוקה בהיקף רחב יותר

יעקב קוינט:  מחסנית קליטה ביישובים האלה גבוהה יותר

יעקב קוינט:  הורדנו תשלום שהיה רלוונטי יותר במושבים, כדי שאפשר יהיה להקים מסעדה, גלריה, משרדים במקומות האלה

יעקב קוינט:  ויתרנו על התשלומים האלה

יעקב קוינט:       אנחנו מקווים שזה יעודד

יעקב קוינט:  אני לא יודע אם זה יביא יחידות דיור, אבל אנחנו מקווים שזה גם ישמר את האוכלוסייה הקיימת ויאפשר לה לשרוד שם

תומר רוזנר: כן, אבל אל תשכח שיש פער

תומר רוזנר:  המעשים שאתם עושים שם הם חשובים, אבל הרגולציה הנוספת שחלה – יש פער מאוד גדול בין האפשרויות שאתם נותנים - - -     

יעקב קוינט: רגולציה מבחינתנו?      

תומר רוזנר: לא, רגולציה בכלל

יעקב קוינט: אנחנו הורדנו את הרגולציה, גם מבחינתנו

תומר רוזנר: זה נכון

יעקב קוינט: ההחלטה שלנו היא לחתום על היתרים ואחר כך לנהל את השיח

תומר רוזנר: ההחלטות שלכם הן חשובות, אבל יש רגולציה שהיא מעבר לרגולציה של רשות מקרקעי ישראל

יעקב אשר: מה? רישוי?     

תומר רוזנר: יש את הנושא של תכנון ובנייה, שלא כל-כך מדבר כרגע עם האפשרויות האלה שאתם נותנים ושהן חשובות וטובות כדי לסייע ליישובי העימות

יעקב קוינט: בהחלט יש שאלות תכנוניות, לדוגמה בנושא של תעסוקה במושבים

יעקב קוינט:  אני חושב שדווקא בקווי העימות זה פחות רלוונטי, אבל אני מעביר את זה ליהודה

יעקב אשר: לפני שאני עובר ליהודה

יעקב אשר:  אם היינו איתך עכשיו בארבע עיניים, מה לדעתך צריך כדי לטפל במצב החירום הזה? אני קורא לזה מצב חירום, אני לא יודע איך אחרים יותר רגועים, יש זמן, מחכים ללמ"ס, מחכים לזה, מחכים להוא, מחכים לשם

יעקב אשר:  אני לא רגוע

יעקב אשר:  יש דברים שאפשר לחזות אותם ולראות אותם

יעקב אשר:       אני גם לא רואה את הפתרונות, כי גם הפתרונות שקיימים – אז הפתרון הזה יביא לכך שתהיה הורדת מחירים

יעקב אשר:  הורדת מחירים – יש חשש שזה יביא לבעיות בבנקים ובמשכנתאות

יעקב אשר:       אם היינו עכשיו בארבע עיניים, מה אתה – לפחות בחלק שלך – חושב שהיה אפשר לתת עוד, איזושהי זרימה לעניין הזה, כדי שנוכל קצת למתן את מה שאנחנו רואים שהולך לקרות בזמן הקרוב?     

יעקב קוינט: אם לא היה עכשיו את מצב המלחמה, אני חושב שיכולנו פה לחייך ולהגיד: הינה, מחירי הדיור מתחילים מגמה - - -     

יעקב אשר: אבל יש לנו מלחמה, מה הפלסטר?      

יעקב קוינט: יהודה יתייחס לזה

יעקב קוינט:  אנחנו כן היינו במצב שיש כשל בפריפריה, והפריפריה חשובה לנו – גם כי יש שם היצע גדול וגם כי יש אינטרס אסטרטגי למדינת ישראל לבנות כמה שיותר בערים כמו נוף הגליל, עכו, צפת

יעקב אשר: מה כמות הנכשלים במכרזים שלכם במקומות שהם לא פריפריה?     

יעקב קוינט: אין כמעט מכרזים שנכשלים באזור המרכז, עוד לא נתקלנו בזה

תומר רוזנר: ובאזור שהוא לא ממש מרכז?     

יעקב אשר: כן, לא ממש פריפריה

יעקב קוינט: היום אנחנו משחקים עם התמהיל של מחיר מטרה

יעקב קוינט:  מחיר מטרה הפך במידה מסוימת לסוג של מטלה שהיא משנה את ערכי הקרקע, ולכן אנחנו משחקים עם זה כדי שהמכרזים יצליחו

יהודה מורגנשטרן: במקום להביא כסף מבחוץ, אנחנו מפחיתים את כמות הדירות של דירה בהנחה

יעקב קוינט: נכון, יש פה איזה משחק שאנחנו עושים אותו

יעקב קוינט:  בגדול, הפריפריה צריכה לקבל מענה ייחודי, ותכף יהודה ידבר עליו

יעקב אשר: זה ברור

יעקב קוינט: והנושא של העובדים – כמובן שהוא נושא חשוב, וגם עליו משרד השיכון יושב על המדוכה

ארז מלול: איזה עוד כשלים או חסמים אתה רואה, ושאפשר לעזור? הרי אתה לא עובד פה לבד

ארז מלול:  אתה עובד בשיתוף פעולה עם תכנון ובנייה, עם האוצר, עם הרשויות המקומיות

ארז מלול:  איפה לדעתך, למשל בתכנון והבנייה – במועצה הארצית, לא יודע, תגיד איזה משהו

יעקב קוינט: אנחנו מגדילים את היצע יחידות הדיור המתוכננות

יעקב קוינט:  אנחנו בסך הכול מצליחים להגיע להסכמות עם הרשויות המקומיות

יעקב קוינט:  נכון, תמיד יש לי ויכוח עם האוצר

ארז מלול: איך תמיד אומר היושב-ראש? האויב של הטוב – זה הטוב ביותר

ארז מלול:  לכאורה הכול נראה ורוד, אבל אין דירות והמחירים עולים והשכירות עולה

יעקב קוינט: לא, המחירים התחילו לרדת, ואני חושב שזו המגמה שהייתה

יעקב קוינט:  אתה רואה את מספר יחידות הדיור הלא מכורות

יעקב קוינט:  יש פה מגמה

יעקב אשר: זה דבר שהתחיל, הייתה בלימה, לא ממש ירידה

יעקב קוינט: אמרתי: כשהבנקים יחליטו שהמחירים יכולים לרדת – הם ירדו

יעקב קוינט:       אני רוצה לתת יותר לרשויות המקומיות בפיתוח, והאוצר רוצה פחות

יעקב קוינט:  אתה יודע, תמיד האמת היא איפשהו באמצע, יש פה איזה משחק בינינו

יעקב קוינט:  הייתי רוצה לתת יותר, אני חושב שצריך לתת יותר, אבל אני גם מבין

ארז מלול: אבל האוצר שומעים?      

יעקב קוינט: כן, אבל אני מבין גם את הפוזיציה שלהם

ארז מלול: הם בדרך כלל גם זוגות צעירים, באוצר

ארז מלול:  אז הם יותר מבינים

קריאה: אנחנו היחידים שאין להם דירות

יעקב קוינט: הם כולם זכו במחיר למשתכן

יעקב קוינט:       בגדול, זאת המגמה – המגמה היא חיובית

יעקב קוינט:  יש עכשיו בעיה - - -      

ארז מלול: הייתי בדיונים על העובדים הזרים, משרד השיכון עושה באמת מעל ומעבר

יעקב קוינט: הבעיה היא בעיה טקטית, שצריך לפתור אותה

ארז מלול: וכמובן שהיושב-ראש נתן להם את הגיבוי לזה, אבל בלי הגיבוי לא - - -     

יעקב קוינט: נכון

יעקב קוינט:  הבעיה של עובדים היא בעיה קשה, הבעיה של מימון היא בעיה קשה

יעקב אשר: טוב, להוציא מפה פנייה נרגשת למשרד הפנים, לרשות האוכלוסין?      

ארז מלול: לא, לא, הם בסדר

יעקב אשר: כרגע

יעקב אשר:  אני מקווה ש - - -     

ארז מלול: האוצר פה, הוא אמר - - -     

תומר רוזנר: ינקי התחיל להגיד על הפערים בנושאי המימון, שיש לו בעיה עם האוצר

יעקב אשר: כן, נכון

יעקב אשר:  מה הפערים עם הרשויות המקומיות?      

יעקב קוינט: הפער הוא שאנחנו חושבים שכדי לפתח שכונות חדשות הרשויות המקומיות צריכות לקבל יותר

יעקב קוינט:  זה יכול להיות בהגדלת חלף היטל השבחה

יעקב קוינט:  זה יכול להיות בחלף היטל השבחה רעיוני – כשהמדינה נותנת הנחה בקרקע, שהרשות המקומית לא תיפגע מזה

יעקב קוינט:  זה יכול להיות בהגדלת הרכיב של מוסדות ציבור, כדי לשפר את התשתיות בשכונות החדשות האלה

ארז מלול: אתם מנהלים דו-שיח על זה?     

יעקב קוינט: יש שיח שוטף

יעקב אשר: עוד לפני החלומות האלה, שהם חלומות טובים ואני מקווה שהם יתגשמו, מה שכן מסוכם עם הרשויות המקומיות ומה שכן נסגר בהסכמי הגג – כן מקוים? זאת אומרת, אתה רואה מבני ציבור או שעדיין יש פער גדול?      

יעקב קוינט: מה שמסוכם – מקוים

יהודה מורגנשטרן: מה שמסוכם – מקוים

יהודה מורגנשטרן:  גם בקבינט הדיור האחרון, שהיושב-ראש השתתף בו - - -     

יעקב אשר: השתתפתי כמשקיף

יהודה מורגנשטרן: כמשקיף

יהודה מורגנשטרן:       התבקשנו על ידי הקבינט להביא סל של תמריצים לרשויות

יהודה מורגנשטרן:  אני לא מדבר על 500 יחידות דיור בתוך ירושלים, שזה כביכול נבלע, למרות שגם זה אתגר מול רשות מקומית

יהודה מורגנשטרן:  אבל כשמדברים על מסות של שיווקים, לראש העיר, בצדק או שלא בצדק, בסופו של דבר יש התנגדות

יהודה מורגנשטרן:  לא משנה אם ההתנגדות כי אין לו תשתיות, אם זאת התנגדות של תושבים, אם זאת התנגדות כי התושב הוא גירעוני

יהודה מורגנשטרן:  בסופו של דבר – יש התנגדות

יהודה מורגנשטרן:  לנו, כממשלה, אין יכולת להכריח ראש עיר

יהודה מורגנשטרן:  כשראש עיר רוצה לסגור אתר בנייה – וראינו את זה בתחילת המלחמה – אתר בנייה נסגר

יהודה מורגנשטרן:  אין לנו את הסמכות לפתוח אתר בנייה

יהודה מורגנשטרן:       אני חושב שבלי שאנחנו נתייחס לרשויות, אנחנו לא נצליח

יהודה מורגנשטרן:  אפשר לתת לדוגמה את תע"ש הוד השרון, נמצאת שם שכונה עם פוטנציאל של עשרות אלפי יחידות דיור

יעקב קוינט: 38,000 יחידות דיור

יהודה מורגנשטרן: 38,000 יחידות דיור

יהודה מורגנשטרן:  היא לא שייכת לאף רשות מוניציפלית

יהודה מורגנשטרן:  כל רשות מוניציפלית שהיא שייכת אליה, מתנגדת לתוכנית, ואולי מתחילים לדבר על הקמת רשות מוניציפלית נפרדת בשביל לקדם אותה

יהודה מורגנשטרן:  אבל לפי האוצר – וזה בסדר שככה נקבע – אי-אפשר להקים רשות מוניציפלית בלי שיש 5,000 תושבים

יהודה מורגנשטרן:       זה ביצה ותרנגולת

יהודה מורגנשטרן:  זה באזור הביקוש, זה באזור המרכז - - -      

ארז מלול: רואים את המטרו, איך הוא תקוע

ארז מלול:  כל תוכנית המטרו תקועה בגלל זה

קריאה: בגלל היטלי השבחה

יעקב אשר: אתה יכול לפתור את זה גם יותר בקלות

יהודה מורגנשטרן: נתתי את זה בתור דוגמה, איפה האפקט של הרשויות בתוך הדבר הזה

יעקב אשר: לא, כי ברגע שאמרת שזו רשות שיש מסביבה כמה רשויות ולא בעלות אחת, קדירה כזאת – לא יצא ממנה תבשיל בחיים

יעקב אשר:  כל אחד חושב שהוא יעשה את הבוננזה שלו עכשיו על התוכנית הזאת

יעקב אשר:       יכול להיות שצריך לקבל החלטות שהן גם כואבות

יעקב אשר:  גם אני לפעמים מקבל פה החלטות כואבות מול ראשי רשויות, שכועסים עליי כי אני בא מתוכם

יעקב אשר:  אבל למה הם כועסים עליי פחות? כי הרבה פעמים אנחנו כאילו מכאיבים להם, אבל מצד שני אני יודע גם לדאוג לדברים שלהם

יעקב אשר:  ואם היה נכון לתת להם אינסנטיב לרוץ עם הדברים האלה, שיהיה להם - - -     

יעקב קוינט: יחידות דיור הן גירעוניות מבחינת ארנונה

יעקב אשר: שוב – זו השקעה, זה כסף, אתם לא אוהבים להוציא כסף

יעקב אשר:  אתם אוהבים להוציא אותו באסונות אחר כך

יעקב אשר:  זאת הבעיה

יעקב אשר:  אותו דבר יהיה גם ברעידת אדמה

יעקב אשר:  שנה שלמה

יעקב אשר:  יש לי כבר 1,000 פרוטוקולים

יעקב אשר:  אני בוודאי כבר לא אצטרך לפחד מוועדת חקירה בעניין הזה לגבי רעידות אדמה, אם תהיה, במיוחד באזורים של הפריפריה

יעקב אשר:       המדינה לא עושה כלום

יעקב אשר:  אגב, זה היה עוזר גם במלחמה עכשיו, כי כשאתה עושה התחדשות עירונית, כשאתה עושה פינוי בינוי, אתה עושה ממ"דים, אתה מחזק בניינים בפריפריה גם נגד רעידת אדמה – שבמקרה הפריפריה היא גם גבול, למי שלא יודע

יעקב אשר:  אז כל היום תחסכו – ותשלמו יקר בפיצויים, תשלמו יקר בשיקום, תשלמו יקר בפינויים

יעקב אשר:  כמה הוצאתם לפינויים עד היום? כמה מאות מיליונים שיכלו לבוא לאותן התוכניות של התחדשות עירונית

יעקב אשר:       מישהו נמצא פה מהרשות להתחדשות עירונית?     

עינת גנון: אני פה, בזום

יעקב אשר: אוקיי, בזום, בסדר, לא משנה

יעקב אשר:  בשביל 140 מיליון שקל הייתי צריך להפוך פה את כל הוועדה עשר פעמים, כדי להוסיף לאזורים כמו קריית שמונה ומקומות כאלה

יעקב אשר:  זאת לא חוכמה לתת תחשיבים רק על המצב הקיים

יעקב אשר:  תחשבו קדימה, תשקיעו בקדימה, לא בפיצויים שתשלמו להם אחר כך

יעקב אשר:       טוב, ובאמירה אופטימית זו – נעבור אליך, מנכ"ל משרד השיכון

יעקב אשר:  בבקשה

יהודה מורגנשטרן: 	 (מוקרנת מצגת)     כשאנחנו מסתכלים על שוק הדיור, גם רגע לפני המלחמה, ובייחוד אחרי המלחמה, עדיין, הכלל הבסיסי הוא שיש שלושה דברים שאנחנו צריכים לעשות: היצע, היצע והיצע

יהודה מורגנשטרן:  בסופו של דבר, ככל שיש יותר ביקוש לדירות מהיצע של דירות, המחירים יכולים לעלות – כי אנחנו בכלכלת ישראל, ועד כמה שיש מספיק יזמים, ואנחנו לא בשוק שיש בו מונופול

יהודה מורגנשטרן:  יש בו אולי חסמים, כמו שהוזכר מקודם

יהודה מורגנשטרן:  אם בנק ישראל פה, אני אשמח לשמוע את ההתייחסות שלו

יהודה מורגנשטרן:  אבל בסופו של דבר, אנחנו מסתכלים ואומרים: אם אנחנו נגדיל היצע – היצע צריך לגדול לא רק בפריפריה ולא רק במרכז

יהודה מורגנשטרן:       ההיצע צריך לגדול בכל הארץ – כי יש משפרי דיור, יש זוגות צעירים, יש אנשים שרוצים לגור בדירה זולה יותר או בדירה יקרה יותר

יהודה מורגנשטרן:  אנחנו צריכים לתת פתרון לכולם

יהודה מורגנשטרן:  כשאנחנו נייצר יחידות דיור בשדה דב בתל אביב או בתע"ש הוד השרון, זה ישפיע על מחירי הדיור גם בקריית שמונה ובדימונה ולהפך: כשיש יותר דירות בקריית אתא ובקריית גת, זה משפיע גם על אזור המרכז, כי לפתע לבן אדם יש חלופה

יהודה מורגנשטרן:       התחלנו מהלך עוד לפני המלחמה, שבו הורדנו את מחירי המינימום וראינו בזכיות במכרזי רשות מקרקעי ישראל בנתניה ובעוד מקומות – ינקי יכול להשלים אותי – ירידה של 50% מאומדן או 50% ממה שזכו קודם לכן

יהודה מורגנשטרן:  אבל כשהגענו לאזור הפריפריה – ופריפריה זה לא רק המקומות הרחוקים כמו קריית שמונה, דימונה או בית שאן, גם כשמסתכלים כבר על עפולה או על מגדל העמק ועל קריית גת, זאת לא הפריפריה שנמצאת היום בעדיפות לאומית, גם שם התחלנו לראות שמחיר הקרקע הוא 15,000 ומחיר הפיתוח הוא 250,000-200,000 ליחידת דיור

יהודה מורגנשטרן:       אני מסכים עם דבריו של אסף, שכשיש תנאי שוק חופשי ויש 60,000 יחידות דיור, אז הינה – תורידו מחירים

יהודה מורגנשטרן:  אבל כשהפיתוח הוא מחיר קבוע ליחידת דיור, אין יכולת ליזם להגיד: אני אקח את הקרקע בזול יותר ואז אני אתמחר אותה ואמכור אותה גם בזול יותר – בסופו של דבר המכרז נכשל, כי אף אחד לא יכול, זה מחיר שהוא קשוח

יהודה מורגנשטרן:      התחלנו תהליך ב-12

יהודה מורגנשטרן: 10, היינו אמורים להביא החלטה לקבינט הדיור על סבסוד הפיתוח

יהודה מורגנשטרן:  אנחנו חשבנו שצריכים להעמיק סבסוד מ-50% ל-70%

יהודה מורגנשטרן:  הייתה לנו ישיבה משותפת, ביחד עם ינקי, הגיע שר האוצר, שבא ואמר לנו, ואני חייב להגיד שהופתעתי לטובה: לא 70%, אנחנו רוצים 100% סבסוד

יהודה מורגנשטרן:  אנחנו מבינים ורוצים לייצר אפשרות שהיא תשפיע גם על מחירי הדיור במרכז, כי פתאום תהיה חלופה ב-800,000 לרכוש דירה כי סבסדנו את הפיתוח ונתנו דירה בהנחה, כך שהקבלן לא יוכל לקחת את המחיר ולספסר בו ולספסר בקרקע, כי אפשר לתת - - -     

ארז מלול: נמאס כבר לשמוע את זה

ארז מלול:  זה כמו תקליט שבור

יהודה מורגנשטרן: אני לוקח את הביקורת הזאת, זה בסדר גמור

ארז מלול: זה לא נגדך, זה לא ביקורת

יהודה מורגנשטרן: אבל לפעמים האויב של הטוב – הוא הטוב ביותר

יהודה מורגנשטרן:  זה לא שהאוצר בא ואומר לא, האוצר אומר שצריכים לעשות משהו עם סבסוד הפיתוח – ואני לא אדבר בשם האוצר, אני אדבר בשמנו

יהודה מורגנשטרן:  אבל אתם מכירים את הביטוי: הניתוח הצליח, החולה מת? זאת התחושה שלנו כרגע, כי כרגע: אנחנו נעשה משהו יותר טוב, אנחנו נביא משהו, אולי האצת נדל"ן, אולי סבסוד פיתוח

יהודה מורגנשטרן:       המלחמה זה באמת חירום

יהודה מורגנשטרן:  היו פה מקודם אנשים שדיברו על פיקוח נפש, ויש פיקוח נפש

יהודה מורגנשטרן:  אבל פיקוח נפש, בסופו של דבר, זה שאזרחי ישראל אחרי המלחמה יצטרכו לחוות פה איזשהו שינוי – ואני אפילו לא רוצה להגיד את המילים עלייה במחירי הדיור – בגלל שהתעסקנו בדברים קריטיים וחשובים, אבל הזנחנו את הדבר הזה

יהודה מורגנשטרן:  אני חושב שזה משהו – ואני מדבר גם אליי, אבל גם כלפי כל מי שיושב פה – שאנחנו נצטרך לתת על-כך את הדין

יהודה מורגנשטרן:  אי-אפשר לבוא ולהגיד: יהיה בסדר – כי אם אנחנו לא נטפל בזה היום, לא יהיה בסדר

יעקב אשר: מה עם הישיבה שהייתה אמורה להיות ב-12?      

יהודה מורגנשטרן: כרגע אנחנו בשיג ושיח מול האוצר: כמה סבסוד, מתי סבסוד

יהודה מורגנשטרן:  האמירה והזעקה שלי פה בוועדה היא שאנחנו צריכים לסגור את זה היום

יהודה מורגנשטרן:  הדבר הזה צריך להיסגר עכשיו

יעקב אשר: על איזה סדר גודל של סבסוד מדובר?     

יהודה מורגנשטרן: ההערכה שלנו מבחינת העלויות – כמיליארד שקל בשנה, אם אנחנו מסתכלים כרגע על התוכנית הזאת

יהודה מורגנשטרן:  אבל ההכנסות שזה יכניס, ואני לא כלכלן - - -     

יעקב אשר: ברור

יעקב אשר:  אבל זאת לא טיפה בים יחסית לעניין הזה? אני שואל באמת, כי אני מכיר את התוכנית הזאת

יהודה מורגנשטרן: אדוני היושב-ראש, תעזור לנו לקבל את המיליארד הראשון

ארז מלול: זאת טיפה בים

יעקב אשר: עזוב, אתה צריך להיות נחמד איתם

יעקב אשר:  אני לא צריך להיות נחמד איתם, בסדר? תגידו לי כמה פרויקטים המיליארד הזה יביא, כמה יחידות דיור הוא יקדם

יהודה מורגנשטרן: כ-30,000 יחידות דיור במיידי, זה המספר פחות או יותר

תומר רוזנר: בשנה?     

יהודה מורגנשטרן: כן

תומר רוזנר: לא, זה חשוב

יהודה מורגנשטרן: כן, כן, בשנה

יהודה מורגנשטרן:  גם לגבי המיליארד התכוונתי לשנה

ארז מלול: זה הרבה מאוד

יהודה מורגנשטרן: כן

יעקב אשר: ואם זה שני מיליארד, זה מכפלות?     

יהודה מורגנשטרן: יש בסוף איזושהי תקרה, שאנחנו צריכים לבדוק אותה

יעקב אשר: ברור

יעקב אשר:  אני עוד לא הגעתי לתקרה

יהודה מורגנשטרן: אני לא רוצה לצאת בהצהרה שאני לא יכול לעמוד מאחוריה, אבל ברור לי שאפשר להעלות עוד ואתה לא הגעת לתקרה

תומר רוזנר: 30,000 זה מחצית כל השוק, כי מייצרים 60,000 דירות בשנה

יהודה מורגנשטרן: במקביל לעולם של היצע, היצע והיצע, אנחנו רואים את הקשר בין התוכניות: להוריד מצד אחד, ולהגדיל את הסבסוד להאצת נדל"ן מהצד השני

יהודה מורגנשטרן:  זה דבר שהוא סופר קריטי

יהודה מורגנשטרן:       בנוסף, יש את הנושא של סיוע ליזמים

יהודה מורגנשטרן:  אני מסכים מאוד עם האמירה שחברי ינקי אמר פה, שהיא נאמרה גם על ידי הכלכלן הראשי

יהודה מורגנשטרן:  אנחנו צריכים להיזהר – ותמיד אני אומר את זה גם לחיים, לראול וליגאל ולהתאחדות: אנחנו לא עוזרים לקבלנים, אנחנו עוזרים לאזרחי מדינת ישראל

יהודה מורגנשטרן:  כמעט בכל פעם שאנחנו עוזרים לאזרחי מדינת ישראל, זה עובר דרך הקבלנים

ארז מלול: זאת ההסתכלות האמיתית

יהודה מורגנשטרן: וזאת ההסתכלות האמיתית

יעקב אשר: ברור, אלא אם אתם תהיו פילנתרופים

יהודה מורגנשטרן: אבל אנחנו צריכים לראות – זה נאמר פה, זאת אמירה לא פופולרית – שאנחנו לא באים ועוזרים

יהודה מורגנשטרן:  עכשיו הגיעה המלחמה, ולא מעט יזמים באו ואמרו: אנחנו רוצים להחזיר את המכרז

יהודה מורגנשטרן:  אני שואל אותם: למה? הוא זכה במכרז בשנת 2022

יהודה מורגנשטרן:  אני אומר לו: רגע, תראה את דו"ח האפס שלך, מה חשבת כשהצעת מיליון שקל על דירה של דיור להשכרה או כמעט שני מיליוני שקלים על דירה בשוק חופשי? אז הוא אומר לי: תשמע, חשבתי שהשוק יעלה בעוד 15%

יהודה מורגנשטרן:  אני לא חושב שאנחנו צריכים עכשיו לבוא ולעזור לאותן קבוצות יזמים

יהודה מורגנשטרן:  אני גם לא אומר שלא צריכים לעזור ליזמים, כי זה לא אומר שזה כל השוק

יהודה מורגנשטרן:  אבל אנחנו צריכים לעשות את זה בשום שכל ולהבין איפה לעשות את זה

יהודה מורגנשטרן:       כשאנחנו הסתכלנו על מלאי הדירות, באנו ועשינו ישיבות ושולחנות עגולים עם היזמים וזיהינו שהם באים ואומרים: אנחנו מוכנים לתת דיסקאונט 8%, 10% על דירות

יהודה מורגנשטרן:  היו יזמים שהיו מוכנים לתת גם 15%

יהודה מורגנשטרן:  הגענו עם תוכנית, אמרנו: יש 140,000 זכאים, אנשים שיש להם תעודת דירה בהנחה, אנשים שהם חסרי דיור

יהודה מורגנשטרן:  בואו ניקח את הסוג הזה של אנשים, נעשה קול קורא ליזמים, נגיד ליזמים: שימו את הדירות שלכם, תגידו איזו הנחה אתם נותנים, אנחנו נוסיף עוד מענק לאותם אנשים

יהודה מורגנשטרן:       אגב, כשפרצה המלחמה – זה רעיון שעלה עוד לפני המלחמה – אמרנו שאפשר למקד את זה דווקא באזורים כמו שדרות, נתיבות, אופקים, צפונה ודרומה, באזורים כאלה, יש אלפי דירות במקומות האלה

יהודה מורגנשטרן:  לבוא ולתת עוד תוספת של למשל עד 150,000 שקל ליחידת - - -     

יעקב אשר: באיזה מצב הדירות האלה נמצאות?     

יהודה מורגנשטרן: במצב שאפשר למכור אותן, במצב שהקבלן מוכר אותן

יהודה מורגנשטרן:  על פני כל הרצף – חלקן לקראת אכלוס, חלקן לקראת טופס 4 וחלקן נמצאות בשלב הפריסייל

יהודה מורגנשטרן:  אבל בסופו של דבר, גם אדם שזוכה היום בדירה בהנחה, הוא מקבל את הדירה כשהדירה עוד בשלב מקדמי שלה

יהודה מורגנשטרן:  הפוך, דווקא פה הדירות הן דירות שיימסרו יותר

יעקב אשר: ומה קרה עם הדבר הטוב הזה?     

ארז מלול: אני במתח

ארז מלול:  מה קרה עם זה?     

יהודה מורגנשטרן: אתה רוצה לנחש? גם זה, אם בסופו של דבר היו אומרים לנו: לא, בשום פנים ואופן – הייתי בא וצועק: חמאס

יהודה מורגנשטרן:  אסור להגיד היום חמאס, חס ושלום

יהודה מורגנשטרן:  הייתי בא וצועק: געוואלד

יעקב אשר: זה אפשר עוד

יהודה מורגנשטרן: זה אפשר

יהודה מורגנשטרן:      אבל שוב, האמירה היא: נכון, צריך, כדאי

יהודה מורגנשטרן:  אבל אולי כדאי לעשות משהו אחר

יהודה מורגנשטרן:  אולי כדאי לעשות משהו רחב

יהודה מורגנשטרן:  אולי כדאי לדבר אל העולם של הבטחת רכישה – עולם שאנחנו מכירים משנות ה-90'

יהודה מורגנשטרן:  שוב, אני חושב שהאויב של הטוב – הוא הטוב ביותר

יהודה מורגנשטרן:  ולוחות הזמנים, כל יום שעובר – הוא יום שלא חוזר

יהודה מורגנשטרן:       בסופו של דבר, התוכנית הזו תביא כמה אלפי יחידות דיור

יהודה מורגנשטרן:  אבל אלפי יחידות הדיור האלה – והתאחדות הקבלנים נמצאת פה - - -      

יעקב אשר: זה מינורי

יהודה מורגנשטרן: בדיוק

יהודה מורגנשטרן:  כשהתזרים נעצר, וכמו שאמרתם קודם, היזם משקיע את הכסף בפרויקט הבא

יהודה מורגנשטרן:  אם כרגע אין מכירות ואנחנו לא מצליחים להניע את הגלגל – אנחנו הצגנו תוכנית איך אנחנו חושבים שאפשר להניע את הגלגל מחר בבוקר, וזאת דוגמה אחת

יעקב אשר: אני תורם 300 מיליון שקל, במקום לשלם להם את הפיצויים על העבודות שהם יפסידו

ארז מלול: אסף, אתה יודע מה האבסורד? בקרן הארנונה אתם התאבדתם על זה, התאבדתם יום ולילה בשביל זה

ארז מלול:  למה? כי אמרתם: יוריד את מחירי הדיור

ארז מלול:  כשזה משהו שקשור לקבלנים, יש לכם איזו הסתכלות: הם מרוויחים כסף, התאגידים של העובדים הזרים הרוויחו בשנה שעברה כסף

ארז מלול:       תפסיקו עם זה

ארז מלול:  שירוויחו מיליארדים, העיקר שהאזרחים ייהנו ויהיו להם דירות

ארז מלול:  תפסיקו עם צרות העין הזאת

יעקב אשר: ארז, יש פה עוד שחקן

יעקב אשר:  עם כל הכבוד ליזמים, הם ניזונים מהבנקים – מליווי, מהכסף של הבנקים

יעקב אשר:  כשיבוא יזם ויגיד שהוא הולך עכשיו להוריד מחירים, גם האישור שניתן לו מקודם על הליווי כנראה ייעצר - -     

תומר רוזנר: הבנק יגיד לו: לא

יעקב אשר: - - או יגיד לו: לא, וכולי

יעקב אשר:  יש פה עוד מחותן ראשי בעניין הזה, ואולי זה הזמן באמת: בנק ישראל – באופן כללי ואחר כך גם פרטני, בעניין הזה

יעקב אשר:  אבל אני רוצה שתגידו גם מה אתם חושבים שצריך לעשות

יעקב אשר:  אני אגיד לכם את האמת: אני כל הזמן פוחד לצעוק שצריך להוריד את המחירים, כי כל הזמן מפחידים אותי שאם ירדו המחירים הבנקים יקרסו

יעקב אשר:  אז תגידו לי עד איזה דציבל אני יכול לצעוק את זה

יעקב אשר:  פשוט לא ייאמן

ד"ר איל ארגוב: צוהריים טובים

ד"ר איל ארגוב:  אני לא מהפיקוח על הבנקים, אני מחטיבת המחקר, אז אולי אני לא אוכל להתייחס לכל הדברים שנוגעים לנושא של הבנקים

ד"ר איל ארגוב:       בטווח הקצר, יש לנו לחץ לירידת המחירים בשוק הדיור

ד"ר איל ארגוב:  חלק מהדברים גם הוזכרו פה: העלייה במלאי הדירות הלא מכורות, הירידה בביקוש ובעצם הצורך של הקבלנים גם למכור יותר מהר

ד"ר איל ארגוב:  אני חושב שבנק ישראל לא פוחד מירידת המחירים

ד"ר איל ארגוב:  דיברנו לאורך השנים באופן מאוד דומה למה שמנכ"ל משרד הבינוי והשיכון אמר – שהפתרון בסופו של דבר הוא בצד ההיצע

ד"ר איל ארגוב:       בטווח הבינוני, אני חושב שאנחנו כן רואים יותר לחץ, עם חשש לעליית המחירים בשוק הדיור

ד"ר איל ארגוב:  זה נובע בראש ובראשונה מבעיית היסוד, וזה גם קשור לכל הנושא של מימון הבנקים – הירידה בפעילות הבנייה וסגירת אתרי הבנייה והמחסור בעובדים

ד"ר איל ארגוב:  אנחנו רואים את זה גם בסקרים שנעשים בלמ"ס שפורסמו במחצית השנייה של נובמבר

יעקב אשר: אז למה אתם לא מדליקים נורות אדומות, כמו בדברים אחרים שאתם יודעים? כי אנחנו פה נאבקנו

יעקב אשר:  אני עם הצוות שלי ועם חברי הכנסת שלי כאן היינו צריכים להיאבק שהמדינה תבין שהיא צריכה לקבל החלטות לגבי עובדים זרים

יעקב אשר:  חודש וחצי של עיכוב בהחלטה

יעקב אשר:      אגב, אני לא מסכים איתך שהסיבות האלה הן היחידות

יעקב אשר:  שוב, אתם בורחים מהבעיות הישנות הקיימות

ד"ר איל ארגוב: לא, לגבי הבעיות הישנות – אני חושב שאנחנו תמיד דיברנו על הצורך

ד"ר איל ארגוב:  אבל ההיצע מאוד גדל ב-2022-2021

יעקב אשר: נכון

ד"ר איל ארגוב: היה שחרור מאוד גדול

ד"ר איל ארגוב:  שימור של הקצב הזה בהחלט היה יכול להיות טוב

יעקב קוינט: אין באמת צורך בקצב הזה, זה היה תיקון של המצב שהיה קודם

יעקב קוינט:  אין צורך בזה, בטח לא שהממשלה תתערב ותעשה את זה

יעקב קוינט:  אל תשכח שיש גם התחדשות עירונית ויש קרקע פרטית

יעקב קוינט:  זה מה שהמדינה עשתה

יעקב אשר: נגיע לזה

ד"ר איל ארגוב: אבל כרגע הבעיה שהמלחמה השיתה בעיקר על ענף הבנייה, היא המחסור בעובדים

ד"ר איל ארגוב:  עובדים זרים – זה פתרון שגם הוא ייקח עוד כמה חודשים

ד"ר איל ארגוב:  אין פתרונות של הבאת עובדים זרים בצורה מהירה

ד"ר איל ארגוב:  אני יודע שמשרד האוצר יצא בתוכנית לתמרוץ של העובדים הישראלים לעבוד בחקלאות או בבנייה

ד"ר איל ארגוב:  לא ראינו נתונים, אני לא מהמר שתהיה נהירה ענקית של הישראלים לעבוד בבנייה

ד"ר איל ארגוב:  נחכה לראות נתונים

ד"ר איל ארגוב:  בעיית העובדים – זו בעיה שצריך לטפל בה

ד"ר איל ארגוב:       אני כמובן לא איש ביטחון, ולא מומחה בתחום המדיני

ד"ר איל ארגוב:  אבל לפחות בצד הכלכלי, אני חושב שהקצאת מכסות של עובדים מהרשות כן יכולה להקל על הבעיה שאנחנו מסמנים אותה כבעיה המרכזית

ד"ר איל ארגוב:       מעבר לזה, אני עדיין מדבר על הטווח הבינוני, מחישוב לפי מודלים שאנחנו מפעילים אותן, באופן גס, אנחנו מעריכים שברבע הרביעי של השנה הזאת הפעילות בענף הבנייה ירדה בערך לחצי ממה שהיה אמור להיות אילולא המלחמה

ד"ר איל ארגוב:  אנחנו עוד לא יודעים מה יהיה בהמשך

ד"ר איל ארגוב:  הרביעי הזה יכול ליצור לחץ לעלייה בערך של עוד אחוז במחירי הדירות

ד"ר איל ארגוב:  כלומר, הצעד הזה של עצירת ענף הבנייה יביא לחץ לעליית המחירים בהמשך

יעקב אשר: מה אפשר לעשות?     

ד"ר איל ארגוב: זה מצטרף לשני דברים שאני רוצה להדגיש

ד"ר איל ארגוב:  אחד, ומנכ"ל רמ"י גם הזכיר את זה, אי-סגירת המכרזים ברמ"י

ד"ר איל ארגוב:  שוב, יכול להיות שאפשר להשלים את כל הדברים האלה

ד"ר איל ארגוב:  אבל חשוב מאוד לראות שכאשר תשתחרר הפעילות בענף הבנייה, שלא נהיה תקועים עם השרשרת שהייתה לפני ונתקעה

ד"ר איל ארגוב:  אני לא יודע מה השלכות הרוחב של זה

ד"ר איל ארגוב:  אבל צריך לדאוג שהתכנון ממשיך ומייצר מלאי למועד שבו ישתחרר הנושא של הבנייה

יעקב אשר: ואם ישתחרר ולא יהיה לזה ביקוש כי יש בעיה של מחירי הקרקע ומחירי הפיתוח והמימון? אז מה עשינו?     

ד"ר איל ארגוב: אתה רוצה להכין את - - -     

יעקב אשר: אני כל הזמן שומע, גם מהאוצר, גם מכם, כל הזמן נותנים לי פתרונות אצל אחרים

יעקב אשר:  אני הבנתי מה הם צריכים לעשות, ואני חושב שגם הם הבינו מה הם צריכים לעשות

יעקב אשר:  יש גם דברים שהם רוצים שייעשו, ותכף נדבר עליהם

יעקב אשר:  אני שואל שאלה: איפה המדיניות שלכם, כבנק ישראל, יכולה היום להתחבר לעניין? אני לא אומר לשנות בגלל זה דברים שלא צריך לשנות אותם, שאסור לגעת בהם

יעקב אשר:  אני מדבר איתכם על למשל: יש פה שוק שלם של משכנתאות, של אנשים שקורסים היום עם המשכנתה, ולא נכנסים למשכנתאות

יעקב אשר:  הרי חלק מהעניין הזה הוא שאנשים היום לא רוכשים, נכון?      איפה היום אפשר לעכל עליהם, אם זה בערבויות כאלה או אחרות, אם זה בהלוואת זכאות

יעקב אשר:  היום אף אחד לא נוגע בה, כי היא לא משתלמת

יעקב אשר:  אם תרחיבו אותה ותגדילו אותה, היא תהיה משמעותית

יעקב אשר:  איפה ההמלצות שלכם? כי אתה מדבר איתי על הירידה של 50% – שזאת קטסטרופה, זה משבר אדיר

יעקב אשר:       טוב שהזכרת לרמ"י, וטוב שהזכרנו למינהל התכנון

יעקב אשר:  אני אעשה את זה במקומכם, את זה תשאירו לי

יעקב אשר:  אני שואל אותך: אתה, באזור שלך – אזור בנק ישראל וסביבתו, כולל המפקח על הבנקים – עם איזה דברים, בשורות או רעיונות אתם באים מחוץ לקופסה, יצירתיות, לעניין הזה? הרי מהאוצר שמעתי: זה שוק, גמרנו, השוק יעשה את שלו, הכול טוב ויפה, אנחנו לא בעסק – הבנתי

יעקב אשר:       אבל מה אתם אומרים? תן לי לפחות אתה איזשהו משהו לנשום

יעקב אשר:  מה חשבתם? אתם יושבים? זה מדאיג אתכם? הרי זה אמור להדאיג אתכם

יעקב אשר:  אני רואה לפעמים מכתבים שיוצאים מנגיד בנק ישראל בנושאים אחרים, הוא מחווה את דעתו בצורה – ואני לא ארמוז על מה, וזה בסדר כל עוד שהוא עושה את זה גם על כל דבר אחר

יעקב אשר:  מה הוא חושב שצריך לעשות כאן? מה הוא חושב שהממשלה צריכה לעשות? מה הוא חושב שהוא, כאחראי בסופו של דבר על מערכת הבנקאות

יעקב אשר:  מערכת הבנקאות נשארה אותה מערכת קשוחה וקשה ובלתי-ניתנת להשפעה

תומר רוזנר: ועם רווחי עתק

יעקב אשר: ועם רווחי עתק, כמו שמזכיר לי כאן היועץ המשפטי

יעקב אשר:  איפה אתם בעניין הזה? היזמים נמצאים בכף הקלע, מעבר לזה שהם מרוויחים הרבה כסף – ואני לא בודק את זה, כי לא מעניין אותי

יעקב אשר:  הם בכף הקלע, בניסיון למכור, אל מול זה שהמממן שלהם הולך הביתה ואומר להם: מה פתאום? – עד שהם כבר קיבלו את המימון, עד שהם כבר קיבלו את ההסכמים

יעקב אשר:      מה אתם תורמים לשוק הנדל"ן במצב המלחמה, זאת השאלה שלי

ד"ר איל ארגוב: 	שוב, צריך לבחון את זה במסגרת הכלים שיש לנו

ד"ר איל ארגוב:  אמרתי מקודם שאני לא מהפיקוח על הבנקים, אז אני לא יכול להתייחס לנושא של הבנקים

ד"ר איל ארגוב:  אבל כתפיסה מקרו-כלכליות, אם הבעיה העיקרית שלך כרגע היא ההיצע, אם אנחנו נעשה צעדים – שוב, כמו הדברים שהזכרת, שבעצם - - -     

יעקב קוינט: אתה חושב שיש בעיה של היצע?     

ד"ר איל ארגוב: בטווח הקצר – בוודאי

יעקב קוינט: באמת? כשיש 60,000 דירות לא מכורות?      

ד"ר איל ארגוב: היצע בנייה, היצע בנייה

יעקב קוינט: באמת? אני למדתי אחרת במיקרו-מקרו, אבל בסדר

תומר רוזנר: זה חשוב, אני באמת לא מבין איך אתה אומר את זה

ד"ר איל ארגוב: בעיית היצע מבחינת זה שענף הבנייה לא עובד, לא בעיית היצע מבחינת שיווקים

יעקב אשר: אבל הטיפול הוא לא בהיצע שאתה מתכוון, הטיפול הוא באיך לגרום להם היום כן להיכנס לעניין הזה

תומר רוזנר: אני מניח שאדוני לא חולק על זה שיש היום מלאי של 60,000 יחידות דיור

ד"ר איל ארגוב: נכון, אבל ככל שהנקודה הזאת בצנרת תימשך יותר זמן - -  
     

תומר רוזנר: נכון, בעתיד, בעוד ארבעה, חמישה, שישה - - -     

ד"ר איל ארגוב: - - אתה תגרור למחסור

תומר רוזנר: בוודאי, זה ברור

תומר רוזנר:  אבל יש לך עכשיו 60,000 יחידות דיור על המדף, לצורך העניין

חיים ילין: הן לא על המדף, ריבונו של עולם

חיים ילין:  הן לא על המדף, הן בהליכי בנייה

תומר רוזנר: אפשר למכור אותן, אפשר למכור אותן

חיים ילין: אף אחד לא גר בהתחלות בנייה, וגם לא בדירה שהיא בהליכים

תומר רוזנר: אתה יכול למכור אותה

חיים ילין: אתה יכול למכור אותה, אבל אתה לא יכול לגור בה

תומר רוזנר: זה לא משנה כרגע, אנחנו מדברים עכשיו על השוק

חיים ילין: אבל זה לא מלאי

יעקב אשר: לא דיברנו עכשיו על כניסה לדירה, אלא על השוק

תומר רוזנר: על השוק, כן

תומר רוזנר:  יש 60,000 יחידות דיור

תומר רוזנר:  איך בנק ישראל סבור שצריך לגרום בטווח המיידי? לא בטווח של עוד מספר חודשים כשאולי המלאי הזה ירד בגלל שלא בונים ולא מוסיפים, אלא בטווח המיידי

יעקב אשר: הם מחכים שהמלחמה תשפיע, המלאי ירד - -      

תומר רוזנר: ואז אין היצע

יעקב אשר: - - ואז אין היצע

יעקב אשר:  עכשיו יש היצע יחסית גדול, במצב קשה

יעקב אשר:  כדי להפוך את המצב ליותר נורמלי, צריך למצוא כמה דברים שיגרמו לכך שבמצב הזה ההיצע הזה יקבל את הביקוש שלו

ד"ר איל ארגוב: שוב, צריך להפריד בין האירועים שאנחנו מדברים עליהם

ד"ר איל ארגוב:  נכון, לפני המלחמה הייתה התקררות מסוימת בשוק הדיור, מבומים מאוד גדולים – אתם זוכרים את הגרפים שראינו – של רכישות

ד"ר איל ארגוב:  אבל בסך הכול היינו עם נחיתה רכה וסבירה, שגם הובילה לירידות מחירים מסוימות, אנחנו כבר היינו בתהליך של ירידת מחירים

ד"ר איל ארגוב:  צריך להפריד בין זה לבין הבעיה הנוכחית קצרת הטווח שהמלחמה יוצרת

ד"ר איל ארגוב:  אנחנו לא רוצים שהיא תהפוך לבעיה ארוכת טווח

יעקב אשר: היא תהפוך

יעקב אשר:  אם לא תבוא עם כלים, היא תהפוך

יעקב אשר:  ואני שוב שואל: מה הכלים? אתה יכול להגיד שאין לך תשובה כרגע, אז אני אקבע ישיבה נוספת – ותהיה ישיבה נוספת לקבלת התשובות, לא רק מכם

יעקב אשר:  אם צריך לזה גם את הנגיד, אז אני אבקש שיבוא גם הנגיד בעצמו

יעקב אשר:      המשבר בשוק הזה הולך לפגוע בכל בית במדינת ישראל, עם השלכות מיקרו כלכליות על כל דבר שזז: על יוקר המחיה, שלא לדבר על פשיטות רגל של אנשים פרטיים שקורסים עם המשכנתאות שלהם והחברות שיפשטו רגל

יעקב אשר:  הכול נשאר אותו דבר

יעקב אשר:  הבנקים לא משנים את המדיניות שלהם, שומרים על קופה

ארז מלול: הם מורידים את הדולר, שזה גם תורם

יעקב אשר: ולכם יש אחריות, לפחות בחלק שלכם, כמו שלאוצר יש אחריות בחלק שלו

ארז מלול: היושב-ראש, הם עושים פעולות, רק לא מספיק

יעקב אשר: ושוב, במקום זה הם נותנים לי עצות מה האחרים יעשו

ארז מלול: האוצר צריך לייצג את כולם

ארז מלול:  אתם מייצגים רק את הבנקים, ולכן יש פה בעיה

ארז מלול:  יש לכם אינטרס שהבנקים ימשיכו לתת שירות, שירוויחו

ארז מלול:  אתם לא מסתכלים על מה שמחוץ לבנק

ארז מלול:  אתם מחזקים את השקל, שזה דבר טוב

ד"ר איל ארגוב: יש לנו תפקיד גם לשמור על היציבות

ארז מלול: שומרים על הריבית

ד"ר איל ארגוב: זה מוגדר על פי חוק

ארז מלול: אין לי טענות

ארז מלול:  אני מתאר מצב, אני לא בא בטענות

ד"ר איל ארגוב: אנחנו עובדים עם הכלים שיש לנו למען רווחת אזרחי ישראל, ואת זה חשוב לי להגיד

תומר רוזנר: למען ההגינות צריך לומר שבנק ישראל כן יזם – אני לא יודע אם זה בשיתוף פעולה או בכפייה על הבנקים – תוכנית שמיועדת לסייע לבעלי חוב של הבנקים, ללוקחי ההלוואות בכלל והמשכנתאות בפרט, בין היתר, לכל מי שהוא נפגע ישיר מהמלחמה

יעקב אשר: כמו שהיה בקורונה

ד"ר איל ארגוב: היה מתווה דחייה מוסכם עם הבנקים, שיצאנו איתו כשבוע לאחר תחילת המלחמה

קריאה: של הלוואות?     

יעקב אשר: כן

יעקב אשר:  הינה, זה צעד

ד"ר איל ארגוב:  גם לפני המלחמה היו צעדים שעשינו, למשל הטיפול בנושא הריבית

ארז מלול: אבל זה לא פלסטר אפילו

תומר רוזנר: זה פלסטר

ארז מלול: אתה יודע מה? פלסטר

ד"ר איל ארגוב: בנק ישראל פועל מול הבנקים

ארז מלול: אנחנו מדברים פה על המהות, על המדיניות

ארז מלול:  בסדר, כל הכבוד

יעקב אשר: אני דווקא שמח על מה שאמר היועץ המשפטי, כי הוא הזכיר לי את זה גם כן

יעקב אשר:  זה נכון, אבל אני רוצה עשרה כאלה, מכל מיני סוגים

יעקב אשר:  שלא יטפלו רק בדחייה

יעקב אשר:  הדחייה בסוף מגיעה לאיזשהו מקום, והיא גם צוברת ריבית ועוד כמה דברים

ד"ר איל ארגוב: לא, הדחייה הזאת - - -     

יעקב אשר: החלק היחסי

יעקב אשר:  אוקיי, אני מברך על זה

ארז מלול: אתה משלם רק את הריבית, בלי הקרן, לא?     

ד"ר איל ארגוב: המתווה שהיה מוסכם עם הבנקים הוא לגבי דחייה ללא ריבית על התקופה הזאת, כשבסוף השלושה החודשים היו כמה אופציות

תומר רוזנר: לא, זה לא מדויק

תומר רוזנר:  הדחייה ללא ריבית היא רק לנפגעים הישירים

ארז מלול: על זה הוא מדבר

ארז מלול:  זה לא לכלל האזרחים

תומר רוזנר: לכלל האזרחים

ארז מלול: לא

ארז מלול:  לכלל יש ריבית

ד"ר איל ארגוב: אל תתפסו אותי במילה, אני לא זוכר אם זה עד 30 קילומטרים, חיילי מילואים - - -     

יעקב אשר: רגע, אל תתחרה על מי עוזר יותר ל-30 הקילומטרים, כל משרד יגיד לך את זה

יעקב אשר:  זה החלק שהוא חשוב ואקוטי, וזה ברור

יעקב אשר:  אם אנחנו צריכים להתגאות שאנחנו עושים את זה, אנחנו בבעיה קשה

יעקב אשר:       אני מדבר איתך על פעולות רוחב כאלה לכל השוק, כי השוק הוא דו-צדדי

יעקב אשר:  אם זה ימות, יהיה אפקט הדומינו

יעקב אשר:  אני מבין שלא יהיו לי היום בישיבה תשובות, ואני מקבל את זה

ארז מלול: זה גרוע מאוד שאין תשובות

יעקב אשר: אני מבקש, אני רוצה לדעת מה אתם מציעים כפעולות אופרטיביות: א', לכיוון הממשלה, ב', לכיוון הבנקים

יעקב אשר:  שינויים בתוך מערכת הבנקאות, בלי לגעת בעניין המוניטרי

יעקב אשר:  לא ביקשתי מכם לגעת בקודש הקודשים, אני מדבר איתכם על מה שמסביב לזה

יעקב אשר:  יש הרבה מאוד הקלות, הרבה מאוד דחיות, הרבה מאוד דברים שאפשר להוריד מהם ריביות כאלה ואחרות שהן לא קשורות

יעקב אשר:  תבואו עם מספר צעדים, כי אחרת אני לא מצליח להבין

ארז מלול: יעקב, אתה נפגש עם נגיד בנק ישראל בעניין? או קיימת מפגשים עם מי מטעמו בעניין הזה, לפני המלחמה או אחרי?     

יעקב אשר: הם לא יושבים בשולחנות עגולים עם אף אחד

ארז מלול: אז איך זה?     

יעקב קוינט: לא, יש

יעקב קוינט:  יש עבודה משותפת עם מינהל התכנון, כמובן שעם משרד השיכון בשוטף

ארז מלול: לא, אני מדבר על הממ"מ, על הנגיד, לא יודע עם מי

ארז מלול:  אתם מקיימים איתם איזה דיאלוג? כלום

ארז מלול:  נו, אז מה אתה רוצה, היושב-ראש? כלום

ארז מלול:  אטימות

יעקב אשר: יהודה, אתה צריך עוד לסיים

יעקב אשר:  בבקשה

ארז מלול: יעקב, בוא אני אסביר למה אני קצת כועס, גילוי אישי

ארז מלול:  אבא שלי עכשיו במצב לא טוב, בבית החולים הדסה עין כרם

יעקב אשר: נשלח לו רפואה שלמה

ארז מלול: הדיון הזה כל-כך חשוב לי, כל המשפחה הבינה שאני צריך להשתחרר לזה

ארז מלול:  מלבד המלחמה והשגרה, ועושים פה יום ולילה, והיושב-ראש עושה פה הרבה דברים במלחמה ומהפכות

ארז מלול:       זה כואב

ארז מלול:  זה כואב

ארז מלול:  אני רואה את האחים, את החברים שלי, את עמך ישראל, איך הם סובלים בעניין – והאנשים רגועים, נותנים הערות על כל מיני דברים שהיושב-ראש רמז

ארז מלול:       בדבר הזה, יש מחלקה שמטפלת מול המינהל, מול התכנון, מול לא יודע מי? כלום

ארז מלול:  האוצר – יש לו בעיה עם הרווחים

ארז מלול:  זה – יש לו בעיה עם זה

ארז מלול:  וכל עם ישראל סובל

יעקב אשר: יהודה, תשלים את הדברים

יהודה מורגנשטרן: אני רוצה להתייחס

יהודה מורגנשטרן:  נאמר פה כל הזמן שהנתיב הקריטי של ענף הבנייה בעת הזאת ובזמן המלחמה, זה הנושא של עובדים זרים

יהודה מורגנשטרן:  אדוני היושב-ראש, ברשותך, אני רוצה לספר סיפור, אפשר? אני מאוד אוהב סיפורי הגבירים

יהודה מורגנשטרן:  מספרים על יהודי אמיד אחד שהגיע לעיירה, ואמר: יש הרבה ביצות, אני הולך לקחת

יהודה מורגנשטרן:  הלך, הביא סוס אחד מאיטליה, עוד סוס ממצרים, סוס ספרדי

יהודה מורגנשטרן:  רתם את העגלה על ארבעה סוסים אצילים, כל אחד ממדינת יעד הכי מובחרת שיכולה להיות

יהודה מורגנשטרן:  הוא יצא למסע בעיירה ונתקע בתוך הביצה הראשונה

יהודה מורגנשטרן:  ותוך כדי שהוא תקוע בביצה ומנסה לצלוף בסוסים, מגיע עגלון זקן ותיק בעיירה עם צמד סוסים שלו, ועובר בנונשלנטיות את הביצה

יהודה מורגנשטרן:  הוא שואל אותו: תגיד לי, איך עשית את זה כל-כך מהר? הוא אמר: תשמע, הסוסים שלי עובדים ביחד כל-כך הרבה שנים, והינה – זה עובד כמו שצריך

יהודה מורגנשטרן:       גם אם כל העובדים הפלסטינים יכנסו לפה – ונמצאים פה מהתאחדות הקבלנים – אני חושב שיש פה הסכמה גם של אגף התקציבים באוצר, לפחות לחלק הזה: צריכים למעלה מ-50,000 עובדים זרים גם אם כל העובדים הפלסטינים יעבדו בארץ

יהודה מורגנשטרן:  בסופו של דבר, בעשור האחרון משך הזמן של בניית דירה בישראל – מעוד סיבות, לא רק מהסיבה הזאת, גם המחירים, אבל גם מהסיבה הזאת – עלה כמעט בשנה

יהודה מורגנשטרן:       אבל כשבאים לטפל בנושא של עובדים זרים, לאוצר – אגב, בצוותים אחרים, לאו דווקא בצוות שיכון, חשוב לי להגיד - -      

יעקב אשר: בצוות בתעסוקה

יהודה מורגנשטרן: - - יש אג'נדה – שהיא צודקת, אני חייב להגיד

יהודה מורגנשטרן:  בדיוק כמו במשל, כל אחד צודק בדרכו

ארז מלול: מה הבעיה להקפיא את האגרות לחברות? מה קרה? לא לוקחים

ארז מלול:  מקפיאים

ארז מלול:  להקפיא, לראות אם בסוף שנה יש רווח או הפסד

ארז מלול:  מי שיש לו רווח – שישלם את האגרות, כזה רעיון פשוט

יעקב אשר: תן לו לסיים

יהודה מורגנשטרן: אז יש את משרד האוצר, ויש את משרד המשפטים, ויש את משרד העבודה, ויש את רשות האוכלוסין, ויש את התאגידים, ויש את ההתאחדות, ויש את משרד הבינוי והשיכון, ויש את משרד הכלכלה

יהודה מורגנשטרן:  חשוב להגיד: גם אנחנו בתוך התהליך – לומדים, ועוד רגע אני אתן גם דוגמאות

יהודה מורגנשטרן:       אני לא מצביע אצבע מאשימה כלפי מישהו

יהודה מורגנשטרן:  אבל בסופו של דבר, להניע את הדבר הזה ולהושיב את כולם בחדר היה אתגר לא פשוט

יהודה מורגנשטרן:  אמרנו: אנחנו צריכים עשרות אלפי עובדים

יהודה מורגנשטרן:  הבאנו החלטת ממשלה, שגם היא הייתה לגרד בציפורניים הגדלה ל-50,000 מ-30,000, במצב שיש היום

יהודה מורגנשטרן:  הגדלנו את חברות הביצוע, עם אופציה לעד 15,000 עובדים

יהודה מורגנשטרן:  ביחד זאת הגדלה של 23,000 עובדים

יהודה מורגנשטרן:  הבנו שההסכמים הבילטרליים צריכים לעבוד, אבל במקביל, בואו נייצר מסלול שהוא מהיר יותר

יהודה מורגנשטרן:  נלחמנו כדי להביא בו יותר עובדים, וגם פה בלמו אותנו

יעקב אשר: מ-20 ל-10

יהודה מורגנשטרן: בלמו אותנו ל-10, ואתה מכיר את זה, היושב-ראש

יהודה מורגנשטרן:  אמרו לנו: תתחילו להביא את ה-10

יהודה מורגנשטרן:  לפעמים נדמה שיש אולי מישהו שרוצה שאנחנו לא נביא את ה-10, בשביל שלא נמשיך הלאה

יהודה מורגנשטרן:      אני רוצה לעדכן איפה אנחנו נמצאים כרגע

יהודה מורגנשטרן:  קודם כל, לגבי ההחלטה של 10,000

יהודה מורגנשטרן:  יש לנו כבר מועדים משלוש מדינות: סרי לנקה, אוזבקיסטן

קריאה: מלאווי?     

יהודה מורגנשטרן: לא, התכוונתי להגיד סרי לנקה, אוזבקיסטן והודו

יהודה מורגנשטרן:  השבוע היה דיון אצל מנכ"ל רה"מ בנושא של עובדים זרים, וישב שם גם משרד החקלאות

יהודה מורגנשטרן:  לפחות לי זה היה נראה בעיתונים שיש רכבת אווירית של מטוסים לחקלאות

יהודה מורגנשטרן:  שאלתי: כמה עובדים זרים הגיעו לחקלאות? 400 עובדים הגיעו לארץ

יהודה מורגנשטרן:  כמה עובדים ממולדובה הגיעו לענף הבנייה? שאפו לכל העוסקים במלאכה, הגיעו כבר למעלה מ-2,000 עובדים, שנכנסו מתחילת המלחמה

יהודה מורגנשטרן:       כך שאנחנו נמצאים היום במצב, שאולי לקח זמן לכנס את כולנו לתוך הדבר הזה - -      

יעקב אשר: עד שיש תקנות, עד שרשות האוכלוסין הוציאה את הנהלים

יהודה מורגנשטרן: - - אבל יש כרגע מועדים, אנחנו יודעים שבסוף דצמבר בואכה השליש הראשון של ינואר אנחנו נראה את תחילת הגעתם של העובדים, אלפי עובדים

יהודה מורגנשטרן:  קבענו כבר מיונים בחודש דצמבר, קבענו כבר מיונים באותן שלוש מדינות היעד

יהודה מורגנשטרן:      במקביל, יחד עם ההתאחדות אנחנו בונים מתווה שלפיו אנחנו אולי לא נצטרך למיין את כל העובדים

יהודה מורגנשטרן:  כי העובד שמראה לנו, ויש לנו את הוודאות - -     

יעקב אשר: שהוא עבד פה

יהודה מורגנשטרן: - - שהוא עבד פה ופה ופה, והוויזה שלו מראה שהוא עבד באמירויות והוא עבד במקומות אחרים שאנחנו יודעים שיש שם את איכות הבנייה שמתאימה גם לנו, אנחנו נוכל להכניס אותו גם בלי זה

יעקב אשר: זה בהסכמה?     

יהודה מורגנשטרן: כן, כמובן, זה בשיתוף עם ההתאחדות, התאגידים מכירים את זה

יהודה מורגנשטרן:  אנחנו ורשות האוכלוסין נראה, אנחנו מסונכרנים כולנו בתוך הדבר הזה

יהודה מורגנשטרן:  תוך חודש מהיום אנחנו נראה פה את אותם 10,000 עובדים

יעקב אשר: 	אני מציע לך כבר היום: תכינו את התזכיר לתוספת של עוד 10 או 20 – כי זה מה שהובטח

יעקב אשר:  הובטח לי באופן אישי על ידי שר האוצר

ארז מלול: 	 	הובטח גם לי

יהודה מורגנשטרן: 	 	קדימה

יהודה מורגנשטרן:  אדוני היושב-ראש, אנחנו נכין

יעקב אשר: 	 	ושר הפנים הבטיח את זה לארז מלול

יעקב אשר:  כולם הבטיחו

יעקב אשר:  ואני אומר לכם:  אם לא תשימו את זה היום על השולחן – זה לא יקרה

יהודה מורגנשטרן: 	 	המשימה נרשמה ואנחנו נכין

יהודה מורגנשטרן:  אנחנו נכין את זה ביחד עם השותפים שלנו

יעקב אשר: וזה לא התפקיד שלי לעשות את זה

חיים ילין: אגב, יהודה, מאיפה הנתון של ה-2,000 שנכנסו מתחילת המלחמה? אנחנו לא מכירים את הנתון

יהודה מורגנשטרן: מרשות האוכלוסין וההגירה, מאתמול בדיון

יהודה מורגנשטרן:  גם האנשים שלך היו בדיון

ארז מלול: אבל לבנייה? תדייק

יהודה מורגנשטרן: לענף הבנייה

חיים ילין: לא מוכר

יהודה מורגנשטרן: יציק ויגאל מכירים את המספרים

יעקב אשר: חיים, תבדקו

יעקב אשר:  אני אומר לך רק מהחושים המוזיקליים שלי, בלי קשר לנתון שהוא אמר עכשיו

יעקב אשר:  אני הבנתי שהשערים נפתחו, שהעסק התקדם בצורה משמעותית לעומת מה שהיה לפני שבוע וחצי-שבועיים, כשזה היה תקוע עם הנהלים למיניהם, עם תעודות יושר וכל הדברים האלה, שגם, ברוך ה' ירדו מהפרק

יעקב אשר:  בוא נראה, נבחן את זה

יהודה מורגנשטרן: הגיעו ממולדובה, ואנחנו נראה פה עוד בין 1,000 ל-2,000 עובדים שחוזרים מסין, עובדים שעבדו פה, הארכות אשרות

יהודה מורגנשטרן:  אחרי הסיור שהיה לפני שבוע, גם סין פתחה את השערים שלה לבוא לפה, לארץ

יהודה מורגנשטרן:      לגבי חברות הביצוע

יהודה מורגנשטרן:  בהחלטת הממשלה נתנו אפשרות להגדיל ל-15,000 מ-12,000 עובדים, שזאת המכסה שלהן היום והן עדיין לא מגיעות אליה

יהודה מורגנשטרן:  הרחבנו שכל חברה תביא לא רק 1,000, אלא 1,600

יהודה מורגנשטרן:      במקביל, אנחנו ביחד עם האוצר בוחנים את האפשרות לצאת בקול קורא לחברת ביצוע נוספות, ולאו דווקא ממדינות שיש בהן היום, אלא להיות בשוק תחרותי, כי המחירים של העובדים הזרים, כמו שחיים הזכיר קודם – אלה מחירים שאנחנו לא רוצים לחיות בעולם הזה

יהודה מורגנשטרן:      אני אתמצת

יהודה מורגנשטרן:  נאמר פה על הפלסטינים, וגם על זה אתמול היה דיון במשרד האוצר, שר האוצר עשה דיון בנושא

יהודה מורגנשטרן:  גם פה אנחנו באים ואומרים, ואולי חשוב להגיד את זה גם מעל הבמה החשובה הזו, אדוני היושב-ראש: אחד, אם הכניסה של העובדים הפלסטינים תעצור את אותן החלטות הממשלה על העובדים הזרים, אנחנו חושבים שזו תהיה טעות, כי גם ב- full capacityשל העובדים הפלסטינים יצטרכו פה עוד ידיים עובדות

יעקב אשר: לא יהיה full capacity, בגלל שהם יחמירו את הגילאים ואת המצב המשפחתי

יהודה מורגנשטרן: אני לא מתייחס לנושאים ביטחוניים, זה לא באחריותי

יהודה מורגנשטרן:  אבל אני כן רוצה להגיד שאנחנו צריכים גם וגם

יהודה מורגנשטרן:       בנוסף, מבלי שמהלך כזה, של כניסת העובדים הפלסטינים יעשה ביחד עם ראשי הערים, זה יפגע באתרי בנייה, זה יפגע ברציפות הבנייה, זה יפגע בעובדים ישראלים ערבים, זה יפגע בעובדים זרים

יהודה מורגנשטרן:  אנחנו כבר ראינו בתחילת המלחמה שאתרים נסגרים

יהודה מורגנשטרן:  פעולה כזאת חייבת להיות ביחד עם ראשי הרשויות, כי אני כבר שמעתי מראשי הרשויות שהם סגרו את אתרי הבנייה

תומר רוזנר: אני רק רוצה לומר הערה אחת

יעקב אשר: רגע

יהודה מורגנשטרן: סיימתי עם העובדים הזרים

יעקב אשר: יש עוד משהו שאתה צריך לסיים, לגבי המצגת?   

יהודה מורגנשטרן: תחליט אתה

יהודה מורגנשטרן:  יש פה עוד שקפים על התחדשות עירונית, שאפשר לעבור עליהם

יעקב אשר: מה קורה בהתחדשות עירונית? דקה, תומר

יהודה מורגנשטרן: מקדמים החלטת ממשלה, ביחד עם הרשות להתחדשות עירונית, על מיפוי מתחמים להתחדשות עירונית בערים שדרות, נתיבות ואופקים

יעקב אשר: זה כבר היה

יהודה מורגנשטרן: לא, זה עכשיו, בראי המלחמה, בשיתוף, גם האוצר איתנו כאן

יהודה מורגנשטרן:  לא קשור לקו הסיסמי

יעקב אשר: הבנתי

יהודה מורגנשטרן: עכשיו זה קשור לאזורי המלחמה

יהודה מורגנשטרן:  שוב, זה אותו אתגר של הסיסמי - -     

יעקב אשר: בדיוק

יהודה מורגנשטרן: - - כי נקבל עשרות מיליונים לתכנון - -     

יעקב אשר: זאת אותה תוכנית, אותו אתגר, רק - - -     

יהודה מורגנשטרן: - - שזה חשוב, כי זה הצעד הראשון

יהודה מורגנשטרן:  אבל הביצוע בסוף – זה כבר לא עשרות מיליונים, זה מאות מיליונים

יעקב אשר: מיליארדים

יהודה מורגנשטרן: אולי במקרה הזה זה יכול להיות גם מאות מיליונים, כשלא מדברים עכשיו על כל עשרת הערים

יהודה מורגנשטרן:  אבל אני מסכים איתך

יעקב אשר: האוצר, מה התקדם בנושא של הבדיקה של מס רכישה לגבי אזורים של התחדשות עירונית? היה מדובר, עוד לפני שחלמנו, כשעוד היינו במצב הקודם עם סינוואר

אסף וקסלר: קרן מס רכוש ריקה, אין בה יתרות

יעקב אשר: לא מס רכוש, אתה לא שמעת את מה ששאלתי

תומר רוזנר: מס רכישה

יעקב אשר: מס רכישה

יעקב אשר:  דיברנו אז, בזמנו, והיה פה גם סגן הממונה על התקציבים – שלא נמצא פה עכשיו, לצערי הרב

יעקב אשר:  לא שאתה לא מכובד מספיק - -      

אסף וקסלר: אני לא נעלב

יעקב אשר: - - אבל אם קוראים לו – הוא צריך להיות כאן, וחבל מאוד שלא

יעקב אשר:  היה פה גם מנכ"ל משרד האוצר

יעקב אשר:  מדובר על גיבוש של תוכנית שתעודד, הרי אנחנו רוצים לעודד התחדשות עירונית במקומות שאין בהם היתכנות כלכלית

יעקב אשר:  והדרך לעשות את זה, אחת הדרכים – דובר על הורדת מס רכישה

יהודה מורגנשטרן: הטבות מס, בשביל לשפר את הכדאיות הכלכלית שלא דרך כסף תקציבי

יעקב אשר: נכון, והייתה התחייבות של מנכ"ל משרד האוצר וסגן ראש אגף התקציבים שיקימו צוות

אסף וקסלר: הקימו צוות

אסף וקסלר:  אתה מכיר את הצוות שהוקם בראשות מנכ"ל משרד הביטחון, שעסק בדיוק בנושא הזה של הפריפריה

אסף וקסלר:  למרבה הצער, מנכ"ל משרד הביטחון די עסוק היום

יעקב אשר: הבנתי

יעקב אשר:  אני יכול להגיד משהו? לא לך

אסף וקסלר: העבודה נפסקה

אסף וקסלר:  היושב-ראש, חשוב להגיד, בסופו של דבר הרבה תהליכים ממשלתיים חשובים מאוד נעצרו בגלל המלחמה

יעקב אשר: אבל אתה מבין שהתהליך הזה, הוא תהליך שגם תומך במלחמה?     

אסף וקסלר: אבל שנייה, תן לי להשלים משפט

יעקב אשר: משרד הביטחון, במקום לפנות חצי ממדינת ישראל, יכול להשאיר אותם ליד הבית – כי יהיה להם ממ"ד, במקום שיש התחדשות עירונית

יעקב אשר:  מה קורה לכם?     

אסף וקסלר: גם אזורים עם ממ"ד – שדרות, כל העיר ממוגנת וכולה מפונית היום, כבר 60 ימים

אסף וקסלר:  אז יש פה עוד מורכבויות

תומר רוזנר: אבל באשקלון זה לא קרה

יעקב אשר: אשקלון כן

תומר רוזנר: רק למי שאין לו ממ"ד

יעקב אשר: הינה, כמה זה עלה לכם?     

תומר רוזנר: 300 מיליון

אסף וקסלר: עבודת מטה בנושא הזה ובעוד נושאים רבים נוספים חשובים ומהותיים – נפסקה

אסף וקסלר:  המצב הפיסקאלי הוא מאוד מורכב, עלויות המלחמה הן מאוד גבוהות, וברור שלא נוכל לעשות את הכול

יעקב אשר: תודה

יעקב אשר:  אני לא אמרתי לעשות את הכול

יעקב אשר:  אמרתי לעשות את מה שצריך לעשות

יעקב אשר:  יש דברים שאתה עושה אותם ואתה חוסך בהם את העלויות האחרות – שאחר כך בגללן אתה לא יכול לעשות את הכול

יעקב אשר:      אבל אני רוצה לומר לכם את התחושה שלי

יעקב אשר:  כל היום אני יושב ושומע באולפנים: שרים לא מתפקדים, אלה לא מתפקדים, אלה לא מתפקדים

יעקב אשר:  אני רוצה לומר לכם דבר אחד

יעקב אשר:  אם אני צריך לנהל פה חודש וחצי מלחמה על עובדים זרים, כאילו יש לי איזו חברה פרטית של עובדים זרים

יעקב אשר:  אם אני צריך לשבת ולדבר על התחדשות עירונית ועל איך לעודד אותה, כי היום זאת שעת חירום

יעקב אשר:  אם אני צריך להסביר לבנק ישראל – ואני לא אומר את זה לאנשים שנמצאים כאן – שהוא צריך להביא גם תוכנית פעולה אל מול האחריות שלהם והכול

יעקב אשר:       בסוף, כשאומרים שלא מתפקדים – ואני אומר את זה לכל אנשי התקשורת – תבדקו את זה קודם ברמת הפקידות, כי בסוף לפקידים יש כוח, ובצדק יש להם כוח, ואני יודע גם לכבד אותם, ומי כמוך יודע שאני יודע לכבד אותם

יעקב אשר:  מי כמוך יודע כמה לילות וימים הקדשנו כשהגיע חוק ההסדרים – שלא הייתי צריך לעשות את זה – כדי להשביח את ההחלטות, כדי לטייב אותן, להעביר פה חוק הסדרים יותר טוב ממה שהכינו במסדרונות האוצר

יעקב אשר:  אפילו אתם הודאתם בזה

יעקב אשר:       אז לא – הפוליטיקאים חוסמים

יעקב אשר:  אנחנו צועקים, אני פה כמו כרוכיה

יעקב אשר:  אחרי חודש וחצי הביאו את החלטת הממשלה והורידו את זה בדקה האחרונה, מסיבות של משרד העבודה והרווחה, ופנים, ופה ושם, מ-20 ל-10

יעקב אשר:  עכשיו אני צריך להגיד לו: תכין עוד 10

יעקב אשר:       אתם לא מביאים פתרונות

יעקב אשר:  אתם צריכים להביא פתרון, כי שוק הדיור הזה הולך להכות לנו בראש בצורה הכי חזקה – ותזכרו שאמרתי את זה

יעקב אשר:       כן, עורך הדין רוזנר

תומר רוזנר: 	חשוב לי רק לומר למר מורגנשטרן

תומר רוזנר:  בסקירה שנתת חסר דבר אחד

תומר רוזנר:  כמו שאדוני אמר, המחסור בעובדים הזרים יהיה גם אם יחזירו את העובדים הפלסטינים וגם אם יגדילו את מכסת העובדים הזרים

תומר רוזנר:  כל הנושא של טכנולוגיות הבנייה בישראל, בנייה מתועשת, מפגרות ברמה משמעותית ביחס למה שנהוג במדינות המערב, ולא נמצא בתוכנית העבודה שלכם

תומר רוזנר:  העידוד של הדבר הזה לא נמצא בתוכנית העבודה שלכם, למיטב ידיעתי

יהודה מורגנשטרן: אני רוצה להתייחס

יעקב אשר: לפני שאתה מתייחס אני רק רוצה לומר משהו, כי הרמת לי להנחתה

יעקב אשר:  הנושא של התקומה יהיה בישיבה הבאה שלנו – ואני מחפש את המנהלת כדי להגיד לה שתודיע על איחור של כחצי שעה, כי אנחנו צריכים גם לנשום בין ישיבה לישיבה

יעקב אשר:      בישיבה הבאה אנחנו אמורים להצביע על השינויים בחוק התכנון והבנייה, שבימים כתיקונם הייתי קורה להם דריסת חוק התכנון והבנייה

יעקב אשר:  אני שואל את האוצר, הבנקים, כולם

יעקב אשר:  אתם יודעים למה אנחנו עושים את זה, ביחד עם מינהל התכנון? כי אין ברירה

יעקב אשר:  אני צריך לשקם את האנשים מבארי, אני צריך לשקם את האנשים במקומות הזמניים, צריך לבנות להם שכונות

יעקב אשר:  אז לוקחים את חוק התכנון והבנייה, שהוא קודש הקודשים של הרגולציה במדינת ישראל – וכן, משנים אותו עכשיו, לתקופה, עושים פעולות

יעקב אשר:  במלחמה עושים פעולות של מלחמה

יעקב אשר:  אתם במלחמה, במלחמה כלכלית, ואתם לא מבינים את זה

יעקב אשר:  אני בלי ליבה מבין את זה, ואתם לא מבינים את זה

יעקב אשר:  אנחנו במלחמה כלכלית

יעקב אשר:      שלא לדבר על זה שיש פיינשמקרים ברשויות מקומיות שחלקם מחליטים לא לפתוח אתרי בנייה, חלקם לא מוכנים לתת נתונים לשמאויות ומעכבים שמאויות בגלל שיקולי ביטחון

יעקב אשר:  אני רץ כבר שבוע וחצי, ואני לא יודע האם יצא או עוד לא יצא מכתב של מינהל התכנון

יעקב אשר:       אתם חיים בלה לה לנד, ובסוף, בתקשורת – רק השרים אשמים

יעקב אשר:  תבינו

יעקב אשר:  למה מינהל התכנון ידע להביא חוק ולא רעדו לו הידיים? בואו, בימים כתיקונם זה היה - - -     

תומר רוזנר: נזרק מהחלון

יעקב אשר: מה זה נזרק? נזרק מהחלונות של משרד המשפטים

יעקב אשר:  אבל גם משרד המשפטים יושב איתנו כאן כתף אל כתף בלילות האחרונים כדי לגבש את זה ולהביא את זה היום להצבעה, אחרי כמה ימים, כדי לא לגרור את המסכנים האלה שיושבים מול התקומה וצריכים לדעת לאן הם הולכים

יעקב אשר:      זו שעת מלחמה, ובשעת המלחמה מביאים כלים

יעקב אשר:  תעשו אותם זמניים, תעשו אותם לתקופה

יעקב אשר:  תנו הוראות לבנקים לזמן מסוים

יעקב אשר:  אבל אי-אפשר שכל אחד ישמור על המקום שלו ונגמר הסיפור

יהודה מורגנשטרן: 	 קודם כל, במקרה הכינותי מראש

יהודה מורגנשטרן:  הדבר הזה נמצא בהחלטת הממשלה, וגם בשקף האחרון נמצאת התייחסות לנושא של תיעוש וחדשנות בבנייה

יהודה מורגנשטרן:  גם בהחלטת הממשלה לגבי העובדים הזרים נכנסו סעיפים וכספים שרצינו לתת ולבוא ולעשות

יהודה מורגנשטרן:  אני חייב להגיד שגם אז – ולא ניכנס כרגע למה – היה מי שאמר: מלחמה, זה לא כרגע, אנחנו בתקציב מלחמה ולא צריך להתעסק בזה

יהודה מורגנשטרן:  אנחנו חושבים שזו טעות, כי קיצור של זמנים עובר דרך תיעוש וחדשנות בבנייה

יהודה מורגנשטרן:      אגב, לפחות בשיחה עם מנכ"ל משרד האוצר הבוקר נאמר לי שבשעות אלו אנחנו נקדם ביחד החלטת ממשלה שתדבר על תיעוש וקיצור של לוחות זמנים

יהודה מורגנשטרן:  גם בעולם הזה אנחנו חושבים שיש לנו, כמדינה, הרבה מה לעשות

יהודה מורגנשטרן:       אבל בסופו של דבר, אם אנחנו רוצים לעודד שוק, צריך אולי לבוא ולתת תמריצים ומענקים כדי להקים את אותם מפעלים

תומר רוזנר: נכון

יהודה מורגנשטרן: בעשרות מיליונים בודדים אפשר לייצר אימפקט של מאות, אם לא מיליארדים

יעקב אשר: ביקשת חוות דעת מהיועץ המשפטי של משרד האוצר, אם אתה יכול לסגור דבר כזה עם מנכ"ל משרד האוצר?     

יהודה מורגנשטרן: לא, אני מסתדר עם משרד האוצר

יעקב אשר: אני רק אומר את זה בסוגריים

תומר רוזנר: קודם כל, תודה על התשובה

תומר רוזנר:  אני במקש ממך, תאחז בזה וגם מזה אל תנח את ידך

יהודה מורגנשטרן: אני מקבל, זה נמצא אצלנו גם בשקף סיכום

יעקב אשר: זו הערה מצוינת של היועץ המשפטי

תומר רוזנר: תודה

יעקב אשר: אתה משוחרר

יעקב אשר:  תכין את עצמך לדיון הבא, כי אנחנו צריכים לפחות שם להצביע

יעקב אשר:  שם יצא משהו

יעקב אשר:  גם פה יצא, נוציא כמה שערות ובסוף זה יצא

יעקב אשר:       איגוד העורף, מי מדבר? כן, חיים

חיים ילין: תודה, אדוני היושב-ראש

חיים ילין:  אני מרגיש כאילו שאנחנו בענף הבנייה נלחמים בערך כמו בעזה

חיים ילין:  מסביב יש מלא תומכי לחימה, מכל המקצועות, אני לא רוצה לפרט, אבל באמת מכל קצוות הקשה

חיים ילין:  אני מאוד מזדהה עם הטון של הדברים שאתה אמרת: אף אחד לא מבין ש - - -     

יעקב אשר: זה היה מתון יחסית

חיים ילין: אולי זה היה מתון, אבל זה היה על רקע המתינות שמסביב

חיים ילין:  זה מאוד גרם לי להזדהות, הטון הזה

חיים ילין:  אין תחושה של דחיפות

חיים ילין:  אנחנו מרגישים שהענף הזה נלחם על חייו

חיים ילין:  לדעתי, 80%-70% מהגופים שפעילים בענף הזה היום, נלחמים מלחמת הישרדות

חיים ילין:  חלק מכוח האדם שלנו מגויס ונלחם בצפון, בדרום

חיים ילין:  יש קבלנים שנלחמים, עם כל הצוות שלהם

חיים ילין:  50% מהאתרים לא נפתחו בכלל מאז המלחמה

חיים ילין:      יש שני דברים שלא עצרו מלכת

חיים ילין:  אני מפנה אתכם למשרדי עורכי הדין הגדולים, תלכו למחלקות חדלות פירעון ותראו מה מתרחש שם בדיוק בימים האלה, באיזה קצת נכנסות חבות חדלות פירעון לטיפול לתוך המשרדים האלה?     

יעקב אשר: בתחום הבנייה?     

חיים ילין: בתחום הבנייה

יעקב אשר: מי יכול להביא את הנתונים האלה לישיבה הבאה? איזה משרד?     

אסף וקסלר: משרד המשפטים

אסף וקסלר:  האמת שבדקנו, זה היה לפני כחודש

יעקב אשר: אני מדבר על עכשיו

אסף וקסלר: בסדר, אבל לפני חודש בדקנו את הנתון הזה מול משרד המשפטים

אסף וקסלר:  לא ראינו גידול בחדלות הפירעון ביחס לשנים קודמות

חיים ילין: אתה יודע מה? אני מפנה אותך - - -     

יעקב אשר: חיים, עזוב, למה להפנות כשאפשר לבדוק? הרי כולכם מבינים שבערך בעוד שבוע תהיה עוד ישיבה כזאת

יעקב אשר:  בהרכב קצת שונה, אבל הולכת להיות ישיבה כזאת

יעקב אשר:  אני מודיע לכם: אני לא ארפה

יעקב אשר:  אתם מכירים אותי

יעקב אשר:  אני עקשן, אני נודניק, אני גם מתקשר בלילות, נכון, מה לעשות, זאת השליחות שלי

יעקב אשר:      לירון, אני מבקש לישיבה הזאת, תסתייעי גם באסף, אני רוצה לראות נתונים

יעקב אשר:  לא לראות מגמות

יעקב אשר:  נתונים

יעקב אשר:  אם אתה צודק – מצוין, הרגעת אותי

יעקב אשר:  אני אשמח שלא יהיה קרייסיס

יעקב אשר:      בבקשה, הלאה

חיים ילין: הדבר השני שלא עוצר זה הריבית בבנקים

חיים ילין:  500 מיליארד שקל התחייבויות שהענף  הזה נושא על גבו

חיים ילין:  זה לא עוצר לשנייה

חיים ילין:  הריבית היומית היא בערך 150-120 מיליון שקל כל יום

חיים ילין:  הענף הזה מדמם – ואף אחד לא מרגיש הרגשה של דחיפות

יעקב אשר: אל תדבר איתי בכותרות

יעקב אשר:  הרי אתה מבין שאנחנו כאן בוועדה לא יכולים לקבוע את הריבית

יעקב אשר:  בוא נדבר כבר ישר, כהכנה לישיבה הבאה

יעקב אשר:  לדעתך, איזה פעולות מדינת ישראל יכולה לעשות בעניין הזה כרגע כדי להקל בסופו של דבר גם על העניין של הריבית?     

חיים ילין: תראה, להתאחדות הקבלנים בוני הארץ יש קשרים בין-לאומיים ענפים ביותר

חיים ילין:  אנחנו לא צריכים אף אחד – לא את מינהל האוכלוסין, ולא הסכמים בילטרליים, ולא שום דבר

חיים ילין:  אני רוצה מצב שבו ההתאחדות שלנו, שמקושרת עם התאחדות ברומניה, תהיה מסוגלת לקשר אותי עם קבלן רומני שלא פעיל עכשיו ואין לו עבודה, אבל יש לו צוות מצוין של עובדים מיומנים

חיים ילין:  אני רוצה מחר בבוקר להביא את העובדים האלה אליי

חיים ילין:       למה זה לא יכול להיות? אחר כך יעבירו אותם לתאגידים ומה שרוצים

חיים ילין:  אבל זה נקרא פעולה דחופה, ולא מכסות ומינהל אוכלוסין ומיונים וכל הסיפורים האלה

חיים ילין:  זה פשוט איתי

חיים ילין:  אנחנו צריכים טלפון – ומחר אנחנו רוצים לראות פה עובדים מאיזו חברה שיש קשר איתה, שאין לה עבודה - -     

יעקב אשר: אני שאלתי אותך שאלה אחרת, אבל נתת לי תשובה

חיים ילין: - - שאפשר להביא את העובדים המיומנים שלה מרומניה או מולדובה או הודו או סרי לנקה או לא משנה מאיפה, בלי שום הסכמים ובלי שום בטיח

יעקב אשר: אוקיי

חיים ילין: אדוני היושב-ראש, אני מוכרח להגיד לך שצוחקים עלינו בעולם שאנחנו מדינה של מטומטמים

חיים ילין:  מרוב שיש לנו אינטליגנציה פה במדינה, אנחנו פשוט מדינה של מטומטמים

חיים ילין:  את דובאי בנו 20 שנה, עיר של 3

חיים ילין: 5 מיליון תושבים, עם בנייה פנטסטית, בנו ב-2 דולר לשעה

חיים ילין:  אף אזרח של דובאי לא עבד בבניין בדובאי, רק עובדים זרים עבדו שם, ב-2 דולר לשעה

חיים ילין:      כשזה בא לישראל, זה מגיע ל-30 דולר לשעה

חיים ילין:  30 דולר לשעה – ועושים מאיתנו צחוק

חיים ילין:  בגלל אותו מחסור שמייצרים פה, מחסור מלאכותי

חיים ילין:  בגלל אותן מכסות מייצרים פה מחסור, שבסוף, מי שמנהל אותנו אלה העובדים הסיניים והעובדים המולדביים

יעקב אשר: אני לא רוצה לקחת את כל הדיון לכיוון הזה

אליהו דלל: גם הנושא של התנאים הסוציאליים לעובדים הזרים – זה פשוט מעל ומעבר

אליהו דלל:  אני לא צריך לתת לו פנסיה כשהוא נשאר פה לשנתיים, שלוש, ארבע, או נניח לעשר

אליהו דלל:  הוא לא יסיים את החיים שלו פה, הוא לא יהיה בן 65, למה אנחנו צריכים לשלם לו פנסיה? זה פשוט לא הגיוני

טטיאנה (טניה) מזרסקי: וזה מייקר למעסיק

יעקב אשר: ברור, אנחנו מכירים את זה גם מהסיעוד

יעקב אשר:  אני גם מעסיק

טטיאנה (טניה) מזרסקי: גם אני

יעקב אשר: יש לי חברה מאוד גדולה – יש לי אימא, שתהיה בריאה לאורך ימים ושנים

יעקב אשר:  אני צריך להיות רואה חשבון - -     

טטיאנה (טניה) מזרסקי: נכון

יעקב אשר: - - וגם איש ניהול וכוח אדם, כדי להעסיק עובדת אחת

חיים ילין: יצרנו פה מפלצת, ומי משלם אותה בסוף? הציבור

חיים ילין:  וזה הולך ומתייקר בעשרות אחוזים מדי יום

חיים ילין:  זה צעד שאפשר לעשות, כדי לייצר פה עודף בעובדים זרים

חיים ילין:  לא חוסר

חיים ילין:  תבטלו את המכסות בכלל

יעקב אשר: טוב

חיים ילין: אבל עוד לא סיימתי, אדוני היושב-ראש

יעקב אשר: תזדרז

חיים ילין: כל תומכי הלחימה – לא זירזת אותם, אדוני

יעקב אשר: אתה מוכשר

חיים ילין: כל תומכי הלחימה דיברו פה בהרחבה

חיים ילין:  בנק ישראל והלשכה המרכזית, כולם דיברו בהרחבה

יעקב אשר: חיים, קדימה, דבר

יעקב אשר:  הלאה

חיים ילין: אדוני, יש פה שני אנשים מאוד מוכשרים שהציגו פה את המצגות שלהם, מרמ"י וממשב"ש

חיים ילין:  אני חושב שזה גם הזמן לצאת מהקופסה

חיים ילין:  אין היום מערכת פיננסית שתממן עשרות ומאות מיליארדי שקלים של קרקע, כפי שהיה בשנים קודמות

חיים ילין:  אין מצב כזה

חיים ילין:  היום זה המצב שאפשר לצאת מהקופסה ולייצר עסקאות קומבינציה, כפי שמקובל גם בשוק החופשי - -      

יעקב קוינט: מחיר מטרה היא סוג של עסקת קומבינציה

חיים ילין: - - בין בעלי קרקע לבין קבלנים יזמים, שבהן רמ"י יכולים להעמיד קרקע ולקבל בסוף דירות

חיים ילין:  אגב, הדירות האלה יכולות להיות מופנות למחיר למשתכן, מחיר מטרה, דיור להשכרה

חיים ילין:  יושבת פה ענבל דוד מהדירה להשכיר, יכולים לצאת בנקים של דיור להשכרה לשוק מעסקאות קומבינציה כאלה, ואנחנו לא נצטרך בינתיים לממן את כל המשקולת הזאת ולהעביר את כל הכסף שלנו לבנקים, כי זה פשוט בלתי אפשרי

יעקב קוינט: חיים, אבל זאת העסקה

יעקב קוינט:  תסתכל ותנתח את זה איך זה במהות

יעקב קוינט:  במהות, גם מכרזי הדיור להשכרה וגם מכרזי מחיר מטרה – הם סוג של עסקת קומבינציה

חיים ילין: איזו קומבינציה, ינקי? זה לא זה

יעקב קוינט: במקום שאתה תבנה את הדירה הזאת - -      

חיים ילין: מחיר מטרה היא לא קומבינציה, אני משלם על הקרקע

יעקב קוינט: - - והמדינה תישאר עם דירות, המדינה משדכת לך את הרוכשים הפוטנציאליים

חיים ילין: זו לא עסקת קומבינציה

חיים ילין:  אני בינתיים משלם על הקרקע ועל הפיתוח

חיים ילין:  אני מממן את הקרקע ואת הפיתוח

יעקב אשר: עסקת קומבינציה – הוא מתכוון שהוא פחות משקיע

חיים ילין: זו אפשרות אחת

חיים ילין:  האפשרות השנייה היא אותה עסקת קומבינציה בתמורות

חיים ילין:  נמכור את הדירות ונשלם לכם על הקרקע

יעקב אשר: אני לא חושב שמבחינת מינהל מקרקעי ישראל זה החלק הבעייתי, זה יותר האוצר

אליהו דלל: המינהל לא יכול לעשות קומבינציה

אליהו דלל:  מקסימום אפשר לעשות משהו אחר

יעקב אשר: בסדר, צריך למצוא לזה את ה - - - 
     

אליהו דלל: תראה, הקבלנים נמצאים היום במצב מאוד בעייתי

אליהו דלל:  הנושא הוא התזרים שלהם

אליהו דלל:  לכן, אם המינהל ימכור את הקרקע, נניח בתשלומים, זה משוה אחר

יעקב אשר: הם עושים תשלומים

אליהו דלל: הם לא עושים

יעקב קוינט: אנחנו עושים, ואנחנו מגיעים לערכי קרקע אפסיים, בטח בפריפריה

אליהו דלל: נכון

יעקב קוינט: ובשכירות – גם במרכז הארץ

יעקב אשר: הבעיה שם זה הפיתוח

יעקב קוינט: לא, אין בעיה

יעקב קוינט:  אנחנו פשוט הולכים עוד שלב

יעקב קוינט:  אנחנו לא לוקחים את הדירות עכשיו לרמ"י ואומרים: אנחנו נקבל דירות, נפקח, נבדוק

יעקב קוינט:  בנו למדינה, הייתה בנייה תקציבית בשנות ה-90' והדירות האלה לא היו באיכות גבוהה

יעקב קוינט:  אנחנו כבר מביאים לך את הקונים הפוטנציאליים וקובעים את המחיר, וגם בשכירות אנחנו עושים את זה

יעקב קוינט:  יש לנו פה מוצר שהוא אפילו קצת יותר משוכלל

יעקב קוינט:  אומרים להם לתת הצעה לקרקע, בהינתן זה ש-x דירות הולכות או לשוק הפרטי ומביאים כבר את הקונים, או לשכירות, והם מעמידים את זה

יעקב קוינט:      לכן, אני חושב שהמודל קיים היום

יעקב קוינט:  הוא קצת שונה

חיים ילין: ינקי, אבל אנחנו משלמים על הקרקע ועל הפיתוח

יעקב אשר: הוא מדבר על התשלומים שהוא צריך לשים

יעקב קוינט: יגידו לך פה החבר'ה מהאוצר, הם מתנגדים לבנייה תקציבית

יעקב קוינט:  אני חושב שהמדינה לא יודעת לקבל את הדירות האלה, היא לא תדע לוודא שהדירות האלה נבנו באיכות

חיים ילין: הינה, יושבת פה ענבל דוד מהדירה להשכיר

חיים ילין:  היא תשמח לקבל ולנהל את זה, היא יודעת לעשות את זה

חיים ילין:      יש את כל העניין הפיננסי

חיים ילין:  אין ספק שהענף הזה עכשיו נלחם על חייו

חיים ילין:  צריך פה מסלולי מימון, צריך פה איזשהן הקפאות ריבית אולי לתקופת המלחמה, לא יודע

חיים ילין:  צריך לעשות צעדים של מלחמה, כמו שאמרת

יעקב אשר: בדיוק

חיים ילין: אי-אפשר שאנשים ילחמו וישלמו ריבית

חיים ילין:  הדבר היחידי שלא עוצר זה הריבית

חיים ילין:  הרוכשים אינם

חיים ילין:      עכשיו לעניין המיסוי

חיים ילין:  אנחנו נמצאים בירידה של עשרות אחוזים במכירת הדירות

חיים ילין:  מי שחושב שניתן להמשיך לפתח פרויקטים חדשים כשלא מוכרים דירות, הוא טועה, זה פשוט לא יכול לקרות

חיים ילין:  העסק הזה לא יכול להמשיך, התעשייה הזאת פשוט תעצור אם לא יהיו לה מכירות

חיים ילין:      אנחנו מבקשים: נא להוריד את מס רכישה מהמשקיעים לתקופת הביניים הזאת, ולאפשר למשקיעים – שגם הם משכירים דירות – להיכנס לשוק הזה היום

חיים ילין:  זה יזרים דם חדש וחמצן

יעקב אשר: אני אשאל אותך עכשיו שאלה ששאל אותך מקודם גם האוצר

חיים ילין: המחירים? מה יקרה למחירים?      

יעקב אשר: לא, מה יקרה איתך עם המחירים

יעקב אשר:  זאת אומרת, מה החסם שלכם - - -     

חיים ילין: אנחנו לא חושבים היום על המחירים

חיים ילין:  אני מתפלא

יעקב אשר: אני שואל, אני חוזר כמו תוכי, בסדר?     

חיים ילין: לא מעניין, אף אחד לא חושב היום על העלאות מחירים

חיים ילין:  אנחנו חושבים על הישרדות

יעקב אשר: אבל זה גם חלק ממה שאתה מתאר עכשיו

יעקב אשר:  כשאתה מוריד מחירים – אתה גם שורד

חיים ילין: הוצג פה מלאי של 70,000-60,000 דירות

יעקב אשר: איפה אתם בזה? נגיד שנצליח לפצח את כל תומכי הלחימה איך שקראת להם פה

יעקב אשר:  תסבירו את עצמכם, תשכנעו אותנו שאתם לא יכולים

חיים ילין: אני אזכיר לכם את מה שהציע הנשיא שלנו ראול סרוגו הרבה לפני המלחמה, כשהתחילו להעלות את הריבית

חיים ילין:  הוא הציע עסקת חבילה: אנחנו נקרא לכל חברינו לקבע את המחירים, לא תהיה עליית מחירים

חיים ילין:  לא יראו במדדים שום עליית מחירים בדירות החדשות

חיים ילין:  תורידו מיסוי, תדחו תשלומי קרקע, תאפשרו לשוק הזה לחיות

חיים ילין:  אבל כרגע זה - - -     

יעקב אשר: רגע, אני יכול לשפר את עסקת החבילה הזאת, אם היא תהיה? היא לא תלויה רק בי, כמו שאתה מבין

יעקב אשר:  לא להקפיא

יעקב אשר:  להוריד

חיים ילין: בסדר, גם להוריד זה בסדר, זו לא מילה גסה

חיים ילין:  אפשר להוריד כמה אחוזים

חיים ילין:  בסוף צריך לזכור שהעלויות - -     

יעקב אשר: אתה מתחיל לדבר כמו האוצר, זה מדאיג אותי

חיים ילין: - - הן כרגע במצב של עלייה

חיים ילין:  גם עלויות המימון, גם עלויות הייצור של הדירות עולות

חיים ילין:  אי-אפשר לגרום לחוסר יציבות גם של הענף הזה

יעקב אשר: טוב, תשובה מלאה לגבי ה-60,000 היחידות שיושבות על המדף מה שנקרא, לא קיבלנו

יעקב אשר:  תעשה מבצע סוף עונה

חיים ילין: אנחנו היינו מוכנים לעשות מבצע, אין שום בעיה

חיים ילין:  הינה, אני קורא מפה למשרד השיכון לקחת ולהרים מבצע של 60,000 דירות

חיים ילין:  אנחנו נמכור את כל ה-60,000, לא תהיה שום בעיה

יעקב אשר: אתה מדבר על אותן הדירות?     

חיים ילין: אותן הדירות שבמלאי

יהודה מורגנשטרן: מצוין, באיזו הנחה?     

יעקב אשר: מה אתה תורם לעניין הזה? אני מתחיל לנהל פה שוק

חיים ילין: באותה הנחה שתאפשר להשלים את הבנייה שלהן, כי מחירי התשומות של הבנייה עולים בעשרות אחוזים בימים האלה ממש

חיים ילין:  יכול להיות שצריך לקחת איזו הנחה קטנה ולאפשר להשלים את הליכי הבנייה של הדירות

יעקב קוינט: חיים, הנתון הזה הוא נתון יחסי

יעקב קוינט:  אנחנו משווים את מספר הדירות הלא מכורות לנתון שהיה קודם

יעקב קוינט:  גם אז חלק מהדירות היו מושלמות וחלק לא

יעקב קוינט:  יש גידול משמעותי

חיים ילין: אנחנו לא מכחישים, יש גידול

חיים ילין:  אבל ינקי, צריך לזכור גם - - -     

יעקב קוינט: בוא נגיד ככה: אנחנו מחכים לראות את ירידת המחירים המשמעותית שאתם צריכים - - -     

חיים ילין: אני לא יודע, אני לא מבין אתכם, באמת

יעקב קוינט: אם המצב כל-כך קשה, תורידו את המחירים

חיים ילין: אתם מופקדים על המחירים? הוא מופקד על הגירעון של תקציב המדינה, אתה מופקד על מכירת הקרקע

חיים ילין:  מה אכפת לכם מהמחירים?     

אסף וקסלר: מופקד על משק הדיור

אסף וקסלר:  ברור שאכפת לנו ממחירי הדיור

יעקב קוינט: אנחנו מגדילים את ההיצע כדי להוריד את המחירים

יעקב קוינט:  אנחנו מייצרים תוכניות מסובסדות כדי להוריד מחירים

יעקב קוינט:  בסוף, מעניין אותנו צרכן הקצה ולא שהקבלנים ירוויחו

חיים ילין: אנחנו פוגשים את הלקוחות שלנו, אנחנו מכירים את השוק

חיים ילין:  ינקי, אנחנו מכירים

יעקב אשר: רגע, תנו לי לנהל את הבזאר הטורקי הזה

חיים ילין: אנחנו מכירים את השוק

יעקב אשר: אני שואל שאלה

יעקב אשר:  דיברתם על עסקת חבילה

יעקב אשר:  יש בעסקת החבילה כמה אנשים

יעקב אשר:  אני חושש מעסקת חבילה כזאת

יעקב אשר:  החלק שלכם הוא להביא להורדת המחירים, בסוף זה מה שמעניין אותנו

יעקב אשר:  בהנחה שתגיעו למשהו כזה – בהורדת המחירים, לא בהקפאה – האוצר, יהיה לנו אוקיי לגבי העניין הזה?     

אסף וקסלר: אני לא יודע על מה בדיוק מדובר

חיים ילין: מדובר על התחייבות רכישה

יעקב אשר: על נושאים של ליווי, התחייבות רכישה, הקלות - - -     

אסף וקסלר: התחייבויות רכישה לא, קשה לי להאמין

אסף וקסלר:  אבל ברור שלגבי הצעדים שדיברנו עליהם עם יהודה, בסך הכול יש בינינו הסכמות והבנות די רחבות

יעקב אשר: על מה?     

אסף וקסלר: על מרבית הסוגיות

יהודה מורגנשטרן: יש שיח שוטף

יעקב אשר: רגע, אני מדבר עכשיו איתם על השיח

אסף וקסלר: אני לא יודע להתייחס עכשיו לאיזשהו מודל רעיוני

יעקב אשר: למה שלא תאתגרו את עצמכם לשבת איתם בחדר? משרד האוצר, עם משרד השיכון, עם מי שצריף, כדי להביא עסקת חבילה למשק

יעקב אשר:  פעם אחת תהיו ארנון בר-דוד, תביאו עסקת חבילה לעניין הזה, שבסופה תהיה גם הורדת מחירים

יעקב אשר:  אבל יצטרכו לשים על זה כסף בצורה כזו או אחרת, זה נכון

יעקב אשר:  על זה תצטרכו לענות לי בישיבה הבאה

אליהו דלל: אני רוצה מילה אחת

יעקב אשר: בבקשה

אליהו דלל: תראו, כשהיו"ר יעקב אשר מדבר על עסקת חבילה ושהאוצר צריך להוציא איזשהו משהו, זו השקעה, ואני אסביר גם למה

אליהו דלל:  המצב הנוכחי הוא מצב מאוד בעייתי לכולם, ובעיקר לקבלנים

אליהו דלל:  אם הקבלנים יפשטו רגל, אנחנו לא נוכל לבנות את הדיור לפי הביקוש והדרישה, תבינו את זה

אליהו דלל:  יהיה קשה מאוד להביא קבלנים מחוץ לארץ

אליהו דלל:  אנחנו מדברים על חוסר של 100,000 יחידות דיור בחמש השנים הבאות, כל שנה

אליהו דלל:  אנחנו מדברים על העלייה שאמורה להיות

אליהו דלל:       אנחנו נמצאים בשנה שהיא מאוד בעייתית

אליהו דלל:  יש דירות, אבל לא קונים, כי לאף אחד אין חשק לקנות או שהוא לא יכול כי המחירים גבוהים

אליהו דלל:  אבל המצב של הקבלנים, אם הוא יתדרדר, לא יהיה מי שיבנה

אליהו דלל:  לכן חשוב מאוד ליצור עסקת חבילה

אליהו דלל:  אני מסכים לחלוטין עם מה שאמרת, הרעיון הזה הוא מצוין

אליהו דלל:  צריך להבין: רוב המחיר של הדירה – זה בעצם המדינה

אליהו דלל:  זה רמ"י, זה מיסוי, זה מע"מ, זה הרבה מאוד דברים

אליהו דלל:  לכן אי-אפשר להטיל את הכול רק על הקבלנים

אליהו דלל:       דיברנו קודם על העובדים הזרים, דיברנו על הרבה מאוד דברים

אליהו דלל:  אני חושב שכולם צריכים לשבת – ואני מסכים איתך לחלוטין, היו"ר – וכל אחד צריך לתרום את חלקו בנקודה זאת

אליהו דלל:  אי-אפשר להגיד לקבלנים: תורידו מחיר בלבד

אליהו דלל:  זה לא הגיוני, כי הם קנו במחיר גבוה, אלא אם כן הם יפשטו רגל

חיים ילין: אני רק רוצה להשלים את הדברים שלי, אדוני היושב-ראש

חיים ילין:  ברגעים אלה, קבלנים של המדינה שעושים תשתיות, שהציוד שלהם מגויס והעובדים מגויסים – הריבית שלהם ממשיכה, ההתחייבויות שלהם ממשיכות

חיים ילין:  זה פשוט לא ייאמן

חיים ילין:  אתם חייבים לעשות משהו מיידי

יעקב אשר: והם משלמים היום על העובדים פי כמה

יעקב אשר:      חברת הכנסת, בבקשה

טטיאנה (טניה) מזרסקי: אני אמשיך את דבריו של חיים

טטיאנה (טניה) מזרסקי:  הגיע הזמן לעשות עכשיו חשיבה מחודשת, דווקא לקראת התקציב החדש, לגבי התשתיות וכל מה שקורה מסביב ועל התוכניות הכלליות

טטיאנה (טניה) מזרסקי:  למשל, כשאנחנו מדברים על שכונות חדשות ועל דירות חדשות, הייתה תוכנית לבניית המטרו, איפה זה עומד עכשיו? אנחנו רואים קיפאון

טטיאנה (טניה) מזרסקי:  ולמה קיפאון? זה לא סוד – הייתה טעות בחישוב, אין התאמה בין מיסוי לזכויות ותוכניות

טטיאנה (טניה) מזרסקי:       תשתמשו בנקודת המעבר הזאת, תעשו חשיבה מחודשת, וזה ייתן אפשרות לבנות שכונות חדשות במקומות שבהם מתוכננות תחנות המטרו

טטיאנה (טניה) מזרסקי:  זה יסייע לצמיחה כללית

טטיאנה (טניה) מזרסקי:  אבל צריך לתת הנחיה, שיתחילו חשיבה מחודשת בנדון

ד"ר נאור ורסנו: אם אפשר, במשפט, כבוד היושב-ראש?     

יעקב אשר: אתה מבקש כבר הרבה זמן

יעקב אשר:  בבקשה

ד"ר נאור ורסנו: שלום, ד"ר ורסנו נאור, מומחה לנדל"ן

יעקב אשר: שלחת גם מכתב, ראיתי

ד"ר נאור ורסנו: הגשתי לכם הצעה עם שני רעיונות פרקטיים להסרת חסמים נקודתיים

ד"ר נאור ורסנו:  אחד, אם ישבו ביחד משרד האוצר ומינהל התכנון, יראו שאין התאמה בין זכויות הבנייה בתמ"א 70 בהיקף מסביב למטרו ובהתאם להיטל השבחה שהעלו ל-75%, ויש הקפאה נקודתית כרגע

ד"ר נאור ורסנו:  כל מה שנמצא מסביב לתחנות המטרו - - -     

יעקב אשר: זה לדיון נפרד, זה גם אצלנו בוועדה

ד"ר נאור ורסנו: נושא שני

ד"ר נאור ורסנו:  יש לכם תחת היד את הותמ"ל – הוועדה לקידום מתחמים מועדפים לדיור

ד"ר נאור ורסנו:  יש לה חסם עיקרי, שהיא לא יכולה לתכנן שכונות חדשות, רק בצמידות דופן לשכונות שכבר אושרו

ד"ר נאור ורסנו:  אם יתנו לה לתכנן שכונות חדשות בצמוד דופן לשכונות חדשות שנמצאות בתכנון, התכנון יהיה יעיל יותר ומהיר יותר ולא יצטרכו לחכות 15 שנים עד שתסתיים התוכנית של השכונה כדי להתחיל את השכונה הבאה, אלא יחשבו לעגם משאבים ציבוריים וקרקעות ציבוריות ביחד כדי לעשות שכונות משותפות

יעקב אשר: זה רעיון, אבל זה כרגע לא הנושא

ד"ר נאור ורסנו: זה הסרת חסם קצר מאוד

יעקב אשר: אני מוכרח לשבח את מינהל התכנון

יעקב אשר:  הם מגיבים מהר, הם מביאים דברים, הם יוצאים מחוץ לקופסה בדברים האלה

ד"ר נאור ורסנו: הותמ"ל הוא מהיר מאוד, הוא גם עוקף רשויות מקומיות

יעקב אשר: אפילו משרד המשפטים בשיתוף פעולה איתנו בעניין הזה

יעקב אשר:  באמת, המון רגולציה שאנחנו מנסים לפתור, ונפתור אותה גם בדברים הנוספים

יעקב אשר:    תודה רבה

יעקב אשר:  נעשה את זה ממש בקצרה, שלושה-ארבעה אנשים ואנחנו מסיימים

יעקב אשר:  נחמה בוגין – אבל בקצרה, בטח את רוצה לחזור על העניין שלנו?     

נחמה בוגין: לא, אני לא אחזור עליו, כי אני יודעת שהוא מטופל

נחמה בוגין:  אני עדיין לא איבדתי תקווה שהוא ייפתר

נחמה בוגין:       אני רוצה דווקא להעלות נושאים אחרים, ובאמת בקצרה

נחמה בוגין:  קודם כל, לעניין ההתחדשות העירונית

נחמה בוגין:  דובר פה בוועדה, ושמחתי לשמוע את מנכ"ל משרד השיכון מדבר על זה שיש כוונה ליישם את העקרונות של התחדשות עירונית גם באותן ערים שנפגעו קשה, כמו אשקלון וערים אחרות

נחמה בוגין:  אבל זה צריך להיות יחד עם זה שהאוצר מכניס את היד לכיס, כי אחרת זה לא יעבוד

יעקב אשר: נכון

נחמה בוגין: באזורים האלה חייבת להיות התגייסות

נחמה בוגין:      אני מקשרת פה גם לבעיות שיש תמיד בנושא של התחדשות עירונית, ועכשיו זה הזמן לדחוף אותם ביתר שאת

נחמה בוגין:  דיברנו כאן בוועדה על הצורך בתיקון המנגנון של איחוד וחלוקה, ודיברנו גם על הצורך ביצירת מנגנון ראוי של דיון על תקן 21

נחמה בוגין:  אלה חסמים שמעכבים את הפרויקטים

נחמה בוגין:  עכשיו חשוב שבעתיים לטפל בהם ולאפשר התקדמות

נחמה בוגין:       אני מצטרפת למה שנאמר בהקשר לתוכנית המטרו

נחמה בוגין:  אני לא ארחיב, כי על זה יש דיונים מפורטים כאן בוועדה

נחמה בוגין:  אבל אני חושבת שגם בעקבות המלחמה והבעיות שנוצרו, התיקונים שנדרשים בנושא המטרו – בעיקר בכלכליות, בנושא המיסוי, בהכנסה של סעיף פיצויים שיאפשר פינוי בקצב יותר נכון של הקרקע – יכולים מאוד לסייע במתן הפתרונות

נחמה בוגין:  אני מניחה שאנחנו נדון בזה בהרחבה

נחמה בוגין:  בכל מקרה, לא יכולתי שלא להעלות את זה כאן, כי נושא המטרו הוא מאוד מהותי בשוק הנדל"ן בשנים הקרובות

יעקב אשר: נכון

נחמה בוגין: נושא שלישי: דיור להשכרה

יעקב אשר: והאחרון

נחמה בוגין: ברשות אדוני, יש לי שני נושאים, אבל אני אומר אותם מאוד קצרה

נחמה בוגין:       דיור להשכרה

נחמה בוגין:  כבר טענתי – גם פה בוועדה וגם בכל פורום אחר שאני יכולה – שהשוק הזה מת, חייבים להעיר אותו מחדש

נחמה בוגין:  חזרה לחוק עידוד הון הישן או איזשהו פתרון שיוודא - - -     

יעקב אשר: לא שמעתי

נחמה בוגין: הנושא של דיור להשכרה

יעקב אשר: הוזנח מאוד

נחמה בוגין: הוא לא רק הוזנח, הוא מת

יעקב אשר: דיברו פה מקודם על כל מיני רעיונות שהם התחילו לנסות להכניס, כל מיני אינסנטיבים

נחמה בוגין: בינתיים עוד לא ראינו תוצאות

נחמה בוגין:  כמו שאדוני יודע, זה לא פעם ראשונה שאני מעלה את הנושא הזה

יעקב אשר: נכון, נכון

נחמה בוגין: אני חושבת שמאז שעלתה הריבית, התחום הזה מת

נחמה בוגין:  כשאנחנו נתעורר ביום שאחרי, לצערי למצוקת דיור הרבה יותר גדולה ממה שידענו לפני, נרגיש עוד יותר בחסרונה של חלופת הדיור להשכרה

נחמה בוגין:  חייב להיות כאן פתרון דחוף

נחמה בוגין:      נושא אחרון

נחמה בוגין:  אפרופו הפעילות של רשות מקרקעי ישראל, גם זה דבר שהזכרנו כאן בדיונים והתחלנו לטפל בו, ואני מניחה שהוא יגיע לשולחנה של הוועדה

נחמה בוגין:  יש צורך – חשוב עכשיו שבעתיים – לטפל בכל מסלול ההשגות מול רמ"י

נחמה בוגין:  יש הרבה מאוד כשלים בדיון הזה, הרבה מאוד עיכובים, הרבה מאוד מצבים שפרויקטים לא יכולים להתקדם כי מסלול ההשגות תקוע

נחמה בוגין:  ללשכה שלנו יש עמדה מאוד ברורה בעניין הזה, ואני בטוחה שנדבר על זה בהמשך

נחמה בוגין:  אבל הייתי חייבת לציין את זה גם פה

יעקב אשר: את יודעת גם לכתוב מסמכים קצרים וממוקדים, מניסיון

נחמה בוגין: נכון

יעקב אשר: אז לקראת הישיבה הבאה שתהיה, אני מבקש כמה נקודות וגם הנקודות הללו

נחמה בוגין: בשמחה

יעקב אשר: נוכל להעלות אותן במרוכז, כי אני מתכוון לשבת על הדברים האלה

יעקב אשר:  אני אעשה כל מה שאני יכול בעניין הזה, ואני מקווה שאני גם אצליח

נחמה בוגין: תודה אדוני

יעקב אשר: עינת מהרשות להתחדשות עירונית נמצאת איתנו בזום

יעקב אשר:  יש לך משהו להוסיף, להתייחס?      

עינת גנון: כן, תודה אדוני

עינת גנון:  קודם כל, אני רוצה להגיב על הנושאים שנחמה בוגין התייחסה אליהם

עינת גנון:  חשוב לי לומר שלפני כחודש פרסמנו קול קורא למענקים להשלמת כדאיות כלכלית באשקלון

עינת גנון:  קול קורא נמצא כרגע באוויר

עינת גנון:  תוקצבנו בהחלטת ממשלה עכשיו לאורך שמונה שנים, מדי שנה אנחנו נוציא קול קורא למענקים להתחדשות עירונית לפינוי בינוי באשקלון

עינת גנון:  זה כבר תוקצב ונמצא בעבודה, וחשוב לומר שאנחנו עובדים על זה במלוא המרץ

עינת גנון:      בהחלט יש שיח מול משרד האוצר, כמו שיהודה אמר קודם, להמשיך לתכנן ולתקצב למענקים את אופקים, שדרות ונתיבות

עינת גנון:  חשוב לומר את זה פה, בדיון הזה

יעקב אשר: וכשנסראללה יחליט להיות יותר נחמד, אז יהפכו את זה גם לצפון? למה לא להתחיל לחשוב על זה היום? אתם בונים על הנחמדות שלו, הבנתי

יעקב אשר:  הלאה

עינת גנון: חלק מהנחמדות שלו זה התקציבים שקיבלנו לאשקלון

יעקב אשר: לא, זה לא הוא

יעקב אשר:  זה החבר שלו מדרום

נחמה בוגין: בקריית שמונה כבר יש פיילוט שעובד מאוד יפה היום, צריך רק להרחיב אותו

יעקב אשר: בקריית שמונה יש פיילוט, שהתחיל אותו בזמנו זאב אלקין

יעקב אשר:  אנחנו המשכנו אותו בוועדה, בסיכום שלי עם האוצר – ובזה הם עמדו

יעקב אשר:  גם דברים טובים אני יודע להגיד

יעקב אשר:  וקסלר, שמעת?     

נחמה בוגין: נכון, רק צריך להמשיך

עינת גנון: ברשותך, אדוני, אני רק אדייק

יעקב אשר: אל תגידי לי שבסוף הם לא עמדו בזה, כי אני יודע שכן

עינת גנון: אני חייבת לדייק

עינת גנון:  התקצוב שיצא, ובין היתר במסגרתו תוקצב המתחם באשקלון - - -     

יעקב אשר: זה סכום אחר, אני יודע

יעקב אשר:  שיטות האוצר

עינת גנון: בסופו של דבר, השנה לא יצא קול קורא למענקים לפריפריה

יעקב אשר: מה שסוכם – כל זה הלך לאשקלון? וקסלר?     

אסף וקסלר: לא

אסף וקסלר:  40 הלך לאשקלון

יעקב אשר: ו-60?     

אסף וקסלר: ולגבי הצפון, זה היה אמור לצאת אחרי החגים

אסף וקסלר:  בגלל המלחמה - - -     

יעקב אשר: לא העברתם את התקציב הזה?     

אסף וקסלר: זה לא יצא בגלל המלחמה

יעקב אשר: זאת אומרת, גם אני פעם אחת חשבתי שאתם עומדים בדיבור שלכם – גם זה לא

יעקב אשר:  אוקיי, הבנתי

אסף וקסלר: אנחנו המלחמה, אני מזכיר

יעקב אשר: הבנתי, הבנתי הכול

עינת גנון: הדיון קצת התערבב

יעקב אשר: פשוט לא ייאמן

יעקב אשר:  השרים, הח"כים תוקעים את המדינה

יעקב אשר:  אתם תוקעים את המדינה

יעקב אשר:  אתם תוקעים את המדינה

יעקב אשר:  אתם

יעקב אשר:  אתם

אסף וקסלר: קשה לי לקבל את זה

אסף וקסלר:  אני עובד 240 שעות בחודש האחרון

אסף וקסלר:  לטעון - - -     

יעקב אשר: קריית שמונה

יעקב אשר:  קריית שמונה

יעקב אשר:  סיכמתם את זה פה, הבטחתם את זה גם בחוק ההסדרים

יעקב אשר:  עבדתי יום ולילה פה בשביל הדבר הזה – ואין לי משפחה בקריית שמונה, ואין אנשים מהאוכלוסייה שלי בקריית שמונה

יעקב אשר:  אז גם את זה לא

עינת גנון: אבל אני כן חייבת לומר שממש בימים האחרונים תוקצבנו בהיקף מאוד משמעותי, של 60 מיליון שקל לתכנון

עינת גנון:  להתחיל בתכנון לפחות

יעקב אשר: כן, את זה אני יודע

עינת גנון: 25 מתחמים בפריפריה

יעקב אשר: 	 התקווה הגדולה שלנו היא שאם יהיה תכנון, אולי זה יחייב גם מישהו באוצר לשים כסף על זה

יעקב אשר:  אם המתחמים של התחדשות עירונית יהיו כבר מתוכננים וידעו מה צריך בשבילם, אולי מישהו ישים כסף

יעקב אשר:  אבל אל תדאגי, גם אז ימצאו תירוצים למה לא, ואז כבר תהיה רעידת אדמה, חלילה

אליהו דלל: כמה כסף מבוזבז - - -     

חיים ילין: אדוני, הייתה ועדה בין-משרדית שקיבלה המלצות פנטסטיות

חיים ילין:  רק צריך ליישם אותן

יעקב אשר: כן, עינת, מה עוד?     

עינת גנון: אלה הדברים המרכזיים

יעקב אשר: אין כרגע משהו מסוים, מעבר למה שדיברנו?      

עינת גנון: לא

יעקב אשר: דירה להשכיר, את רוצה להוסיף משהו?     

ענבל דוד: אני אגיד ממש בקצרה, ברשותך

ענבל דוד:  אני חושבת שעוד לא חווינו מלחמה שלאחריה לא היה גידול בביקוש למגורים בשכירות, אם זה בשל גלי אנטישמיות בעולם ואם זה בשל משבר פרטי של אנשים

יעקב אשר: נכון

ענבל דוד: כבוד יושב-ראש הוועדה, דיברת מקודם על מעמסת המשכנתאות על הציבור

ענבל דוד:  אני חושבת שכל הווקטורים האלה מכוונים לצורך או להכרח, לוודא שיהיה לנו פה מלאי והיצע משמעותי של דיור להשכרה

יעקב אשר: האם הממשלה עושה משהו בעניין הזה?      

ענבל דוד: קודם כל – עושה

ענבל דוד:  אני אדבר רגע על צד ההיצע

ענבל דוד:  יש פה גרפים מאוד יפים של כמה שווק וכולי

ענבל דוד:  אני חושבת שהמשימה המרכזית שלנו היא לוודא שהמכרזים האלה לא רק יפורסמו, אלא גם יילקחו, ויהיו יזמים בצד השני שיהיו מסוגלים להתחייב, גם אם במחירי קרקע נמוכים יותר – ואני לא חושבת שזאת פונקציית המטרה שלנו, אלא הדירה שבסוף הדרך

ענבל דוד:  אני בטוחה שגם ינקי יסכים איתי, למרות שהוא יצא מהדיון, שגם אצלם מחירי קרקע נמוכים יותר זאת לא פונקציית המטרה

ענבל דוד:  	 אנחנו נכונים לקבל שווים נמוכים יותר על הקרקע, ובלבד שהיזמים בצד השני ידעו לעמוד בהתחייבויות שלהם ולקחת את המכרזים

ענבל דוד:  הם לא האויבים שלנו, הם הפרטנרים של השוק הזה

יעקב אשר: בחוק ההסדרים די פספסנו אותם

ענבל דוד: ההיקף המשמעותי צריך לבוא מהשוק הפרטי

ענבל דוד:  יש עוד הרבה מה לעשות כדי להחזיר אותם לעגלה

יעקב אשר: צריך למצוא פתרונות לבעיות, לחסמים

ענבל דוד: לגבי המכרזים שלנו

ענבל דוד:  הפוקוס הוא לא רק על לשווק ולעשות v על זה שיש שלנו מכרז באוויר – והינה, הוא נסגר ואין מישהו בצד השני – אלא לוודא שהוא גם יילקח

יעקב אשר: ברור

ענבל דוד: כי זה העניין האפקטיבי בסופו של דבר

ענבל דוד:  אנחנו עושים דברים ברמת המיקרו של מכרזים, אם זה להקטין את מחיר המינימום, סבסוד עלויות הפיתוח, אם זה לעשות תמהיל נכון של מכרז

ענבל דוד:  אני יודעת שאתה מכיר טוב את התחום שלנו, השתתפנו פה בהרבה דיונים בעבר, ואני יודעת שאתה תומך בתחום

ענבל דוד:       אני חושבת שזה קול שצריך להישמע

ענבל דוד:  לא רק מכר וכולי, אלא גם דיור להשכרה הוא חלק מהפתרונות שצריכים, בוודאי ביום שאחרי המלחמה, אבל גם בשגרה

ענבל דוד:  החלטת המועצה שהוצגה פה על ידי יהודה וינקי לפניי, היא אחד הכלים שיביאו אותנו למצב שאפשר יהיה גם לסגור מכרזים ולא רק להשאיר אותם באוויר

ענבל דוד:  בתקווה להחזיר את השחקנים לשוק

יעקב אשר: תמיד אוהבים את הסטטיסטיקה: כמה מכרזים יצאו, כמה נקנו, כמה נעשו וכמה חברות ידעו להפוך אותם לתמהילים

ענבל דוד: נכון

יעקב אשר: אוקיי, תודה לך

יעקב אשר:       מיטל להבי – אני מבקש ממש בקצרה

מיטל להבי: תודה

מיטל להבי:  אני רוצה לומר שמלאי תכנוני הוא לא בהכרח מלאי לבנייה

מיטל להבי:  למשל, בדרך כלל בעיר כמו שלנו 60% מהמלאי נבנה

מיטל להבי:  גם היתרי הבנייה לא תמיד ממומשים עקב עלויות מימון וכל מיני בעיות

מיטל להבי:       אבל אני פה כדי להשמיע קול, כי כל השיח שאני שומעת הוא על המשקיעים, להקל על משקיעים בדירות להשכרה, להקל על יזמים, להקל על קבלנים

מיטל להבי:  הכול מקובל עליי, כי באמת צריך להקל על שוק הדיור

מיטל להבי:  אבל בסופו של דבר, אנחנו צריכים שההטבות יגיעו לרוכשי דירה ראשונה, ואת זה אני לא שומעת מספיק

מיטל להבי:  הייתי רוצה לשמוע על סבסוד הריבית, משהו שיאפשר לאנשים שצריכים את הדירות לקנות אותן

יעקב אשר: אלה בדיוק הדברים שלגביהם פניתי ודיברתי עם האוצר – שבינתיים הלכו – ועם בנק ישראל

יעקב אשר:  פשוט לבנות את ההמלצות האלה, לראות איך עוקפים את העניין המוניטרי של הריבית שצריך להתמודד איתה, על ידי כל מיני עזרות למיניהן, בצורה כזו או אחרת מסביב

מיטל להבי: כולל רמ"י

מיטל להבי:  עלות הקרקע, מרכיב הקרקע בדירה ראשונה, שהפריסה של המחיר תהיה ליותר שנים, אני לא יודעת

מיטל להבי:  אלה הרעיונות גם של אלי דלל, שדיברתי איתו מקודם

יעקב אשר: ביקשתי רעיונות, שיביאו רעיונות

מיטל להבי: אני רק רוצה לומר עוד דבר

מיטל להבי:  מדברים פה הרבה על שוק ההשכרה כשוק שנותן מענה שלם

מיטל להבי:  אני רוצה להגיד שאם יום אחד תהיה לבן שלי דירה, זה בזכות זה שסבתא שלו תוריש לו משהו

מיטל להבי:  אני חושבת שעם שוק ההשכרה אנחנו יוצרים דורות משוללי נכסים, שנשארים מקובעים ועם חוסר היכולת להתקדם

מיטל להבי:       לדעתי, אנחנו צריכים לדחוף לשוק מכירה לדור ראשון, לדירה ראשונה, להקל בכל האמצעים: המע"מ, מחיר הקרקע, סבסוד המשכנתה, סבסוד הריביות, לא יודעת מה

מיטל להבי:  זאת צריכה להיות המשימה הראשונה שלנו, להתייחס לאוכלוסייה הזאת ולשוק הזה

יעקב אשר: הסברת אותי מצוין

יעקב אשר:  אני מבקש פתרונות, אני לא רוצה להגיד לכם מה לעשות, אני לא רוצה לבוא ולנהל את המשרדים

יעקב אשר:  הריבית היא ריבית, זה דבר שהוא קיים

יעקב אשר:       איך אנחנו עוקפים את זה, לפחות לאותם אלה שבאמת זקוקים לזה הכי הרבה? למשל, אולי יהיה צריך לחשוב על הורדת מס רכישה

יעקב אשר:  אני לא אוהב את זה

יעקב אשר:  למה? כי בסוף, מי שייהנו מזה אלה המשקיעים

מיטל להבי: אבל רק על הדירה הראשונה

יעקב אשר: לא, בדירה הראשונה הם בכל מקרה פטורים ממס רכישה

אליהו דלל: בערך עד 1

אליהו דלל: 8

יעקב אשר: 	 אז אני באוי לי מיצרי אוי לי מיוצרי

אליהו דלל: כן

יעקב אשר: מצד אחד, אני רוצה שהשוק יקבל את הביקושים שלו

יעקב אשר:  מצד שני, הייתי רוצה דווקא לעזור לאותם מחוסרי דיור, לאותם אלה שזאת הדירה הראשונה שלהם, זכאי משרד השיכון

יעקב אשר:  על הבסיס של הדברים האלה אפשר לתפור מעקפים

יעקב אשר:       בסוף, זה עולה כסף, ובגלל זה משרד האוצר בורח

נופר יעקב: אדוני, אני רוצה התייחסות קצרה בדיוק לעניין הזה

נופר יעקב:  אנחנו נמצאים בשטח

נופר יעקב:  אנחנו פוגשים את הלווים האלה יום-יום שמתקשים להגיע לדירה

נופר יעקב:  לכן הצענו, וגם דיברנו עם משרד השיכון: הלוואות זכאות יכולות לשנות היום את התמונה ולשנות את הקונספציה

נופר יעקב:       אם היום אנחנו מדברים: היצע, היצע, היצע – יש אפשרות לעשות את השינוי הזה דרך ביקושים, ולעזור לזוגות הצעירים האלה דרך הלוואות זכאות

יעקב אשר: מי המשרד הממשלתי שהוא החסם בעניין הזה? האוצר?     

נופר יעקב: משרד השיכון

נופר יעקב:  יש שם תקציב של 170 מיליון להלוואות זכאות

נופר יעקב:  משנות ה-90' לא עודכנו שם הסכומים של הלוואות זכאות

נופר יעקב:  אנחנו הגשנו נייר עמדה - - -     

יעקב אשר: אבל הוא לא יוכל לעשות כלום עם התקציב הזה

אליהו דלל: זה ממש טיפה בים

יעקב אשר: אז שוב – זה האוצר, זה לא משרד השיכון

נופר יעקב: אנחנו לא רוצים מתנות

נופר יעקב:  קודם כל, הלוואות זכאות – צריך להחריג אותן מאחוזי המימון

נופר יעקב:  אחד הקשיים הגדולים ביותר של זוגות צעירים זה לגייס הון עצמי

יעקב אשר: נכון, שיחשב להון עצמי

יעקב אשר:  יש לי אפילו הצעת חוק על זה

נופר יעקב: לאפשר שהלוואות זכאות יהוו הון עצמי וליצור מודל נכון ומתאים

יעקב אשר: אבל איך מממנים את זה? את מי אנחנו צריכים?      

אליהו דלל: בסוף – האוצר

נופר יעקב: גם האוצר יכול

אליהו דלל: לא יכול

אליהו דלל:  האוצר

נופר יעקב: יש הגרלות מחיר למשתכן

נופר יעקב:  אני חושבת שיש פה עיוות בנושא

נופר יעקב:  אני לא מגרדת כרטיס חישגד לדירה

נופר יעקב:  צריך פה עזרה משמעותית לזוגות הצעירים, שלא יהיו אפליות, שאני זכיתי ואני לא זכיתי

נופר יעקב:  יש פה תקציבים שהמדינה מאפשרת, כמו הנחות בקרקע בפרויקטים של מחיר למשתכן

נופר יעקב:  כבר ראינו פה מספר הגרלות

נופר יעקב:       הנושא של עזרה לזוגות בדירה הראשונה חייב להיות מתוקצב גם ממשרד האוצר וגם ממשרד השיכון

יעקב אשר: אגב, אם זה יקרה – זה יזרים ביקושים לשוק

יעקב אשר:  זה ברור לחלוטין

נופר יעקב: בדיוק

נופר יעקב:  היום, מה שמשפיע על הביקושים זה מגבלות של בנק ישראל

נופר יעקב:  למדינה אין יכולת להשפיע על הביקושים

נופר יעקב:  אתם אומרים שצריכים להגדיל את ההיצע

נופר יעקב:  המדינה מטפלת רק בהיצע, ולא מטפלת בביקוש

נופר יעקב:       באפשרות שלכם לאפשר שינוי בביקושים בעזרת הלוואות זכאות, לתת העדפה לאזורים גאוגרפיים, לתת העדפה לסוגי אוכלוסיות

יעקב אשר: ברגע שאמרת זכאות – כבר העדפת אוכלוסייה

יעקב אשר:  אבל זה בסדר

נופר יעקב: יש מודל קיים, מודל הלוואות חשכ"ל במשרד הביטחון כבר קיים

נופר יעקב:  פשוט להתבסס עליו

יעקב אשר: אנחנו חייבים לסיים, תודה רבה

אליהו דלל: משפט, אם אפשר, ואחר כך אני צריך לשבת איתך

אליהו דלל:  משפט אחד

יעקב אשר: היום לא

אליהו דלל: היום לא, ברור שלא

אליהו דלל:       היו לי כמה רעיונות

אליהו דלל:  ישבתי עם ראש הממשלה, הפנה אותי לאוצר

אליהו דלל:  ישבתי עם האוצר

אליהו דלל:  מה בסוף? – לא בבית ספרנו

אליהו דלל:  זהו, רק לידיעה

יעקב אשר: חידשת לי עכשיו חידוש, כמעט התעלפתי

אליהו דלל: זהו, בדיוק

מיטל להבי: אבל עם הלהט שלך, יעקב אשר, שאני נפעמת ממנו, ועם השותפות שיש - - -     

יעקב אשר: לא יודע להט או לא להט, אבל אני אשגע אותם

יעקב אשר:  הם יבואו פעם בשבוע-שבוע וחצי ויתנו תשובות

יעקב אשר:  ימצאו תשובות

נופר יעקב: יש פתרונות

יעקב אשר: אני מבקש להעביר את הדברים שביקשתי

יעקב אשר:  אני רוצה שבנק ישראל, שיודע לייעץ לנו, שייעץ לנו גם מה צריך לעשות, מבלי לפגוע בדברים שלהם

יעקב אשר:      כן, דקה ו-20 שניות כל אחד

אופיר אתגר: אני פשוט אקריא את הנקודות, ולא נתעכב על זה יותר מדי

יעקב אשר: קח שתיים-שלוש נקודות הכי חשובות וזהו

אופיר אתגר: הכול חשוב

אופיר אתגר:  יש לנו את המעכב של התחלות הבנייה

אופיר אתגר:  יש לנו עכשיו בעיה עם הסוגיה של ביטוח לקבלנים, וזה מעכב אותנו

אופיר אתגר:  ההצעה היא ערבויות מדינה לקבלנים רשומים בהתאחדות בוני הארץ, שהמדינה תוכל לעזור לנו לקבל את הביטוח הזה

אופיר אתגר:       מעכב התחלות הבנייה נוסף הוא היתר תחילת עבודות לאחר ההיתר

אופיר אתגר:  אני מקבל היתר, ואז אני צריך לחכות עוד שנה-שנה וחצי לקבלת ההיתר

יעקב אשר: ראית מה עשינו לפני פחות משבועיים בנושא של ממ"דים

יעקב אשר:  ככה פותחים סכר

יעקב אשר:  תלמד מה יש שם, ואז תבין שאנחנו נמשיך את זה גם הלאה

קריאה: הוא מדבר על צו התחלת עבודות - - -     

יעקב אשר: כן, הסיפור הזה שיש צו התחלת עבודה ויש היתר, ואלה שתי חגיגות בפני עצמן

יעקב אשר:  אז שם הגדרנו את זה בכל מיני הגדרות, שבהחלט יכולות להיות נכונות גם להמשך

יעקב אשר:  זה יגיע, בעזרת השם

יעקב אשר:  הלאה

אופיר אתגר: אני רשמתי פה: לבטל את הכנת התוכנית, ולהחתים את מנהל העבודה ומנהל הפרויקט

יעקב אשר: כן, אבל זה לא לדיון הזה

אופיר אתגר: לא משנה, זה מעכב התחלות

אופיר אתגר:  אתה שאלת מה אפשר לעשות

אופיר אתגר:      היתר התארגנות אתר

אופיר אתגר:  זה דבר נוסף, בנוסף להתחלות הבנייה

אופיר אתגר:  אני מציע לבטל את הדרישה הזאת, ולהפקיד תוכנית חתומה על ידי מהנדס - - -     

יעקב אשר: תעצור כאן

אופיר אתגר: נקודה אחרונה של מעכב מסירת הדירות: צמצום שעות עבודה וסגירת אתרים

אופיר אתגר:  אנחנו נמצאים היום בסיטואציה שבה אם אני לא מתחיל יותר מוקדם – היום מחייבים אותי מ-7 עד 19 – מצמצמים לי את שעות הכניסה והיציאה של המשאיות מהאתר בשעות מסוימות

אופיר אתגר:       אני מבקש, אם אפשר לייצר איזושהי הוראת שעה מחייבת לעיריות להרחבת הפעילות משעה 6 עד 20:30 וחצי, לתקופה, עד שאנחנו נצליח להתאזן מחדש על הזמנים שלנו

אופיר אתגר:  אנחנו לא נצליח לעמוד בזמנים

אליהו דלל: הרשויות בודקות כל בקשה לגופו של עניין, ואני אומר לך שברוב המקרים הן - - -     

יעקב אשר: לא, לא, יש כל מיני

יעקב אשר:  אבל תכנון ובנייה זה לא לעכשיו

חגי קורח: היושב-ראש, מילת תודה לך

חגי קורח:  אדוני עושה רבות להקמת ממ"דים, לכיפת המיגון האזרחית

חגי קורח:  במקביל צריך כיפת דיור, והדברים מתלכדים

יעקב אשר: כיפה יש לי

יעקב אשר:  דיור – עכשיו זה תלוי בהם

חגי קורח: הגדלת היצע הבנייה החדשה תביא להקמת ממ"דים בהיקף נרחב

יעקב אשר: 	חברים, אני אסכם בשתי מילים, אני לא אעלה עכשיו את כל הנושאים

יעקב אשר:  אנחנו נעשה ישיבה נוספת תוך שבוע-שבוע וחצי, אני רוצה תשובות ממשרדי הממשלה

יעקב אשר:  תהיה לי גם שיחה, כנראה לא קלה, עם נציגי האוצר ועם משרד השיכון

יעקב אשר:  יהיו נוכחים פה כל אלה שהיו כאן, וגם אלה שלא היו היום

יעקב אשר:  אני אעמוד על-כך שיהיה פה סגן הממונה על התקציבים

יעקב אשר:  ואם לא, שהממונה על התקציבים עצמו יבוא

יעקב אשר:  	 אני שוב מבקש מבנק ישראל

יעקב אשר:  אני רואה את חוסר הנוחות שלך כשאני אומר את זה, אבל להעביר למי שצריך להעביר

יעקב אשר:  אני רוצה שתעשו ישיבה אצלכם

יעקב אשר:  אני לא מבקש להיות במקומכם

יעקב אשר:  אני לא אומר לכם מה לעשות

יעקב אשר:  אבל אני מצפה מפיקוח על הבנקים ומבנק ישראל, שמבחינתי חד הם כי אין סתירה בין הדברים – וגם את הישיבה הזאת אנחנו דחינו בשבוע כדי לתת לכם את הזמן לאחר פרסום הריבית וכולי וכולי – אני מבקש לבוא לישיבה הבאה עם חשיבה יצירתית, עם רעיונות, כדי לעזור במעטפת הזאת מסביב לנושא של המשכנתאות ועם המצוקה של הבונים שתלויים

יעקב אשר:  החמצן שלהם זה הבנקים, והבנקים מתנהלים איתם היום כאילו החיים הם שגרתיים - ויותר גרוע, כאילו אין דחיפות לשום דבר – אבל לא שגרתיים, כי יש מלחמה ואז הסיכון יותר גדול והלחץ יותר גדול, ואז אתם הורגים אותם עוד יותר, זאת כאילו נבואה שמגשימה את עצמה

יעקב אשר:       כל משרדי הממשלה, וגם הדיור להשכרה, אם יש נקודות שאתם רוצים להעלות, אדרבה, תשלחו לנו קודם ונעלה אותם בישיבה

יעקב אשר:  אני מתכוון לשבת להם על הראש עד כמה שאני אוכל

יעקב אשר:  בעזרת השם, אנחנו נביא את הפתרונות

יעקב אשר:       תודה רבה לכולם